സാഹസങ്ങൾ ...: ഉറുമി - Urumi (4.9/10)\nഉറുമി - Urumi (4.9/10)\nUrumi /Malayalam/2011/Action-period/M3DB/ (4.9/10)\nപ്ലോട്ട് : പണ്ടത്തെക്കാലം ആണു - നമ്മക്കടെ വാസ്ഗോഡ-ഗാമ ആദ്യായിട്ട് കാപ്പാട് ബീച്ചിൽ വന്നിറങ്ങിയ കാലം - അന്നു നമ്മുടെ പൃഥ്വിരാജിന്റെ അച്ഛനെ തട്ടീട്ടാണു അങ്ങാരു സ്ഥലം വിട്ടതു. അതിന്റെ പകരം ചോദിക്കാൻ കാത്ത് കാത്ത് നടക്കുന്ന മകനും, അതിനുള്ള അവന്റെ ശ്രമവും ആണു ഈ സിനിമ കാട്ടിത്തരുന്നതു. സന്ദർഭം നടന്നതാണെങ്കിലും, കഥാപാത്രങ്ങളിൽ മിക്കവരും ഫിക്ഷണൽ ആണു എന്നു ആദ്യമേ എഴുതികാണിക്കുന്നുണ്ട്.\nവെർഡിക്ട് : കാമറാവർക്ക് : അസാദ്ധ്യമാണൂട്ടോ! എന്നാ ലോക്കേഷനുകൾ, എന്നാ ആമ്പിയൻസ്, എന്നാ കുളിരാ സിനിമയുടെ ഓരോ ഫ്രെയിമിലും! നമ്മളെ ഓരോ നിമിഷത്തിലും ഓർമ്മിപ്പിക്കുകയാണു, സാക്ഷാൽ സന്തോഷ് ശിവൻ ആണു ഈ സിനിമയുടെ സൃഷ്ടാവ് എന്നു. സിനിമ മൊത്തം വൈഡ് ആംഗിളിൽ ചേയ്തിരിക്കുകയാണെന്നാണു തോന്നുന്നതു.\nതാരങ്ങൾ : ജഗതി കിടിലൻ ആക്കീട്ടുണ്ട് - ശരിക്കും ഒരു ചാണക്യകുമാരി ആയ പരമപണ്ഡിതനായിട്ട് ആദ്യാവസാനം നിറഞ്ഞ് നിൽക്കുകയാണു ജഗതി. സായിപ്പന്മാരും ശരിക്കും നന്നാക്കീട്ടുണ്ട് - ഇന്ത്യൻ സിനിമകളിലെ സായിപ്പന്മാർ ചുമ്മാ കാൽക്കാശിനു അഭിനയിക്കാൻ നടക്കുന്ന അഭിനയം അറിയില്ലാത്ത ടീംസ് ആയിരുന്നു. ലഗാനോടെ ഹിന്ദിയിൽ അതിനു മാറ്റമുണ്ടായി - പഴശ്ശി രാജയിൽ പോലും പഴയ രീതി മലയാളം തുടർന്നു വരികയായിരുന്നു, എന്നാൽ ഇതിൽ നമ്മുടെ സായിപ്പന്മാർ ആയിട്ടഭിനയിക്കുന്നവർ, ഉഗ്രനായിട്ടുണ്ട്.\nനടിമാർ : ജനീലിയ ഒഴിച്ചുള്ള പെൺ താരങ്ങൾ എല്ലാരും തന്നെ ആവശ്യത്തിനു ‘ഗ്യാപ്പും‘ ആയി കുണ്ടി ഇളക്കി നന്നായി ഡാൻസ് ചേയ്യുന്നുണ്ട്. ജനീലിലയും ഇതു തന്നെ ആണ് ചേയ്യുന്നതെങ്കിലും, പല ആക്ഷൻ സീനുകളിലും മറ്റും പൃഥ്വിരാജിനെക്കാൾ ശരീരവഴക്കത്തോടെ അഭിനയിച്ച് കൈയ്യടി വാങ്ങുന്നുണ്ട്, അവർ. പക്ഷെ അവരുടെ പല മാനറിസംസ് ഇതിലും വിടാതെ പിന്തുടരുന്നുണ്ട്.\nപൃഥ്വിരാജ് : എന്താ പറയുക ? നല്ല മസിലുണ്ട്, തടീം വച്ചിട്ടുണ്ട്. യാതോരു വികാരവും മുഖത്തു വരുത്താതെ ചുമ്മാ അങ്ങോട്ടും ഇങ്ങോട്ടും നടക്കുന്നും ഉണ്ട്, പിന്നെ കൊറേ സ്ട്രിങ്ങ്സിലുള്ള പറന്നു-ഇടീം ഉണ്ട്. ... സോ, കമന്റ്സ് പറയാൻ മാത്രം ഒന്നും ഇല്ല. .\nആര്യ, പ്രഭുദേവ : ആര്യ കുറച്ച് നേരത്തേക്കേ ഉള്ളൂ എങ്കിലും, ബോറാക്കീട്ടില്ല. പക്ഷെ, ചുണ്ടനക്കം ബോറ് ആണൂ. പ്രഭുദേവ കലക്കീട്ടുണ്ട്. പക്ഷെ, മലയാളം പറയിക്കാൻ ശ്രമിച്ചിടത്തൊക്കെ പാളിയിട്ടും ഉണ്ട്. മിക്ക ഡയലോഗുകളും തിരിയുന്നും ഉണ്ടായിരുന്നില്ല, യെവന്റ്.\nഒരു ആക്ഷൻ സിനിമയിൽ അവിടിവിടെ നർമ്മരസപ്രധാനമായ സംഭാഷണങ്ങൾ ഞാൻ ആദ്യായിട്ട് കാണൂവാണു, മലയാളം സിനിമയിൽ. (എന്നു തോന്നുന്നു) - ആ ട്രീറ്റ്മെന്റ് എനിക്കിഷ്ടായി. ഇടക്കിടക്ക് ഇതുപോലുള്ള ലൈറ്റ് മോമെന്റ്സ് വരുന്നുണ്ട് സിനിമയിൽ ഉടനീളം.\nഇതൊക്കെ ശരിയാണു, പക്ഷെ .................. സിനിമ മഹാ ബോറ് ആണു. ആദ്യ പകുതിയായപ്പോൾ തന്നെ പലരും തീയറ്ററിൽ നിന്നും സ്കൂട്ട് ആവുന്നതു കാണാമായിരുന്നു .. പലർക്കുമായി ഗേറ്റ് തുറന്നു കൊടൂക്കേണ്ടി വന്നു നേപ്പാളിയായ സെക്യൂരിറ്റി ജീവനക്കാരനു ഹാഫ് ടൈമിൽ. രണ്ടാം പകുതി എന്തേ തീരാത്തെ എന്നും വിചാരിച്ച് ഇരിക്കുകയായിരുന്നു ഞാൻ മിക്ക സമയവും - ഇങ്ങനേം വലിച്ച് നീട്ടുമോ ഒരു സിനിമ? അവസാനം തരക്കേടില്ലാതെ കൂവലും കിട്ടി, കുറച്ച് പേരിൽ നിന്നും. ആ കൂവലിനെ എനിക്ക് കൈയ്യടിച്ച് പ്രോത്സാഹിപ്പിക്കണമെന്നുണ്ടായിരുന്നു, പക്ഷെ സിനിമയെ ആണു ഞാൻ കൈയ്യടിക്കുക്കത് എന്നു തെറ്റിദ്ധരിക്കാൻ ഇടയുണ്ടെന്നെതിനാൽ, ഞാൻ കൈയ്യടീച്ചില്ല.\nഭാഗ്യം : കൂവൽ തൊഴിലാളികൾ ആദ്യാവസാനം കൂവി ഇരുത്തിയില്ല സിനിമയെ, സിനിമ മൊത്തം കണ്ട് തീരും വരെ കൂവാൻ കാത്തിരുന്ന കാഴ്ചക്കാർ കൂവൽ തൊഴിലാളികൾ അല്ലാ എന്നുറപ്പിക്കാം.\nഒറ്റ നോട്ടത്തിൽ : കാമറാ വർക്ക് അസാദ്ധ്യം\nമലയാളി അഭിനേതാക്കൾ ഉഗ്രൻ. സായിപ്പന്മാർ : എല്ലാരും അത്യുഗ്രൻ. ഹാഫ് മലയാളികൾ തരുന്നതു - ഡബ്ബിങ്ങ് സിനിമകൾ കാണുന്ന ആ കല്ലുകടി.\nകഥ : ഇല്ല.\nബോറടി : തരക്കേടില്ലാതുണ്ട്. ഇനി രണ്ടാം തവണ ഫ്രീ ആയിട്ട് ടിക്കറ്റ് ഓഫർ ചേയ്യപ്പെട്ടാലും, ഞാൻ സ്കൂട്ടാവും. ഉറപ്പ്.\nവാൽക്കഷ്ണം : ഈ തോക്കും പീരങ്കിയും മറ്റുമായി വന്നിറങ്ങി ഇന്ത്യയുടെ ഭൂപടം തന്നെ മാറ്റിവരച്ച പോർച്ചുഗീസുകാർ എന്തേ സിനിമയുടെ അവസാനത്തിനു തൊട്ട് മുൻപ് വരെ പൃഥ്വിരാജിനോട് ഉടക്കാൻ ചുമ്മാ വാളും കുന്തവും ആയിട്ട്, (മിക്കപ്പോഴും അതുപോലുമില്ലാതെ കൈ ചുരുട്ടി ഇടിക്കാനും മാത്രമായിട്ട്) നടന്നു - എന്നു എനിക്ക് ഇനിയും മനസ്സിലാവാത്തതെന്തേ?\nഡിസ്ക്ലൈമർ : പൃഥ്വിരാജ് എന്റെ പ്ലേറ്റിലെ ബോണ്ട എടുത്ത് തിന്നിട്ടില്ല, അതിനാൽ എനിക്കങ്ങാരോട് ഒരു വൈര്യാഗ്യമോ, ഒന്നും ഇല്ല ഇതു വരെ. മമ്മൂട്ടി, മോഹൻലാൽ, ദിലീപ്, ജയസൂര്യ, അനൂപ് മേനോൻ, സുരേഷ് ഗോപി തുടങ്ങിയവർ എനിക്ക് ഒരു ബോണ്ട പോലും വാങ്ങി തന്നിട്ടും ഇല്ല, അതിനാൽ എനിക്കവരോട് പ്രത്യേക ഇഷ്ടവും ഇല്ല അവരുടെ സിനിമകൾ വിജയിപ്പിക്കാനായിട്ട് എന്റെ റ്റൈം അതിനാൽ ഞാൻ കളയുകയും ഇല്ല. :)\n(ഈ ആസ്വാദനക്കുറിപ്പിനു അടി കിട്ടാൻ സാധ്യത ഞാൻ കാണുന്നു, അതിനാൽ ഒരു മുൻ‌കൂർ ജാമ്യം ആണേ ഈ ഡിസ്ക്ലൈമർ.).\nPosted by പാച്ചു at 4/04/2011 09:11:00 PM\nLabels: 2011, arya, jenilia, portuguese film, prabhudeva, prithviraj, santhosh sivan, tabbu, urumi, vidya balan\nആര്യന് April 5, 2011 at 4:26 PM\n"സിനിമ മൊത്തം കണ്ട് തീരും വരെ കൂവാൻ കാത്തിരുന്ന കാഴ്ചക്കാർ കൂവൽ തൊഴിലാളികൾ അല്ലാ എന്നുറപ്പിക്കാം."\nAt last someone who agree with me on this. :) Only that I would've given ita2 out of 10.\n[Okay, Aboobakkar also did; but he earlier madeabad reputation with "Traffic", didn't he!]\nപാച്ചു April 5, 2011 at 4:33 PM\nഅബൂബെക്കർ ഈ സിനിമയുടെ റിവ്യൂവും ഒരല്പം കൂടുതൽ അബ്യൂസീവ് ആയിട്ടാണു എഴുതിയിരിക്കുന്നതു. അങ്ങാർക്ക് ചൊറിയൽ ആണു മെയിൻ ഉദ്ദേശ്യം എന്നു അങ്ങാരുടെ റിവ്യൂ വായിച്ചിട്ട് തോന്നിയാൽ, വായനക്കാരെ തെറ്റു പറയാൻ ഒക്കത്തില്ല, അങ്ങനാ അങ്ങാരുടെ ഭാഷ. :)\nTim Hetherington (5 December 1970 – 20 April 2011)...\nജർമ്മൻ വാരം : Der Untergang (Downfall) (9/10)\nLet Me In - ലെറ്റ് മീ ഇൻ (8/10)


കഥാപുരുഷൻ - വിക്കിപീഡിയ\nഅടൂർ ഗോപാലകൃഷ്ണൻ സംവിധാനം ചെയ്ത ഒരു മലയാളഭാഷാ ചലച്ചിത്രമാണു കഥാപുരുഷൻ (The Man of the Story). 1996-ലെ മികച്ച ചലച്ചിത്രത്തിനുള്ള ദേശിയ പുരസ്കാരമായ സുവർണകമലം ഈ ചലച്ചിത്രം സ്വന്തമാക്കി. വിശ്വനാഥൻ, മിനി നായർ, ആറന്മുള പൊന്നമ്മ, നരേന്ദ്രപ്രസാദ്, ഊർമ്മിള ഉണ്ണി എന്നിവർ മുഖ്യ കഥാപാത്രങ്ങളെ അവതരിപ്പിച്ചു.\nപി. സി. സോമൻ\n1996 ദേശീയ ചലച്ചിത്രപുരസ്കാരം (ഇന്ത്യ) \nമികച്ച ചലച്ചിത്രത്തിനുള്ള സുവർണ്ണ കമലം - അടൂർ ഗോപാലകൃഷ്ണൻ\nമികച്ച സഹനടിക്കുള്ള രജത കമലം - ആറന്മുള പൊന്നമ്മ\n1997 ബോംബേ അന്തർ ദേശീയ ചലച്ചിത്ര മേള\nFIPRESCI പുരസ്ക്കാരം - അടൂർ ഗോപാലകൃഷ്ണൻ\n↑ "ആർക്കൈവ് പകർപ്പ്". മൂലതാളിൽ നിന്നും 2018-01-22-ന് ആർക്കൈവ് ചെയ്തത്. ശേഖരിച്ചത് 2011-08-12.\nകഥാപുരുഷൻ on IMDb\nകഥാപുരുഷൻ – മലയാളസംഗീതം.ഇൻഫോ\nKathapurushan - 1995 - cinema of malayalam\nഅടൂരിന്റെ കഥാപുരുഷൻ - നിരൂപണം ഒരു പുനർ വായന\n"https://ml.wikipedia.org/w/index.php?title=കഥാപുരുഷൻ&oldid=3659188" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:35,5സെപ്റ്റംബർ 2021.


മാവോയിസ്റ്റ് കേസിൽ അറസ്റ്റിലായ താഹയുടെ ഉമ്മയും സഹോദരനും മനുഷ്യ മഹാശൃംഖലയിൽ | accused in maoist case Twaha Fasals mother and brother participated human mega chain – News18 Malayalam\nതാഹയും താനും ഇപ്പോഴും പാർട്ടി അംഗങ്ങളാണെന്ന് സഹോദരൻ ഇജാസ് പറഞ്ഞു.\nLast Updated : January 26, 2020, 22:13 IST\nകോഴിക്കോട്: പന്തീരങ്കാവ് യുഎപിഎ കേസിൽ റിമാൻഡിൽ കഴിയുന്ന താഹ ഫസലിന്‍റെ ഉമ്മയും സഹോദരനും മനുഷ്യ മഹാശൃംഖലയിൽ. പൗരത്വ നിയമ ഭേദഗതിക്കെതിരെ എൽ ഡി എഫ് സംഘടിപ്പിച്ച ശൃംഖലയിൽ മീഞ്ചന്ത വട്ടക്കിണറിലാണ് താഹയുടെ സഹോദരൻ ഇജാസും ഉമ്മ ജമീലയും പങ്കെടുത്തത്.\nതാഹയും താനും ഇപ്പോഴും പാർട്ടി അംഗങ്ങളാണെന്ന് സഹോദരൻ ഇജാസ് പറഞ്ഞു. ഭരണഘടന തകർക്കപ്പെടുമ്പോൾ മനുഷ്യ മഹാ ശൃംഖല പോലുള്ള സമരങ്ങൾ അനിവാര്യമാണ്. താഹ ഇപ്പോഴും പാർട്ടി അംഗമാണെന്ന് സിപിഎം ജില്ലാ സെക്രട്ടറി പി മോഹനൻ പറഞ്ഞത് താഹ മാവോയിസ്റ്റാണെന്ന് പറഞ്ഞവർക്കുള്ള മറുപടിയാണെന്നും ഇജാസ് പറഞ്ഞു.\nതാഹയുടെ ഉമ്മ മനുഷ്യ മഹാശൃംഖലയിൽ\nമനുഷ്യ മഹാശൃംഖലയിൽ അണിചേർന്ന് സിസ്റ്റർ ലൂസി കളപ്പുര; ശൃംഖലയ്ക്ക് പിന്തുണയുമായി നവദമ്പതിമാരും\nതാഹ ജയിലിന് വെളിയിൽ ആയിരുന്നെങ്കിൽ ശൃംഖലയിൽ പങ്കാളി ആവുമായിരുന്നു. യുഎപിഎയ്ക്കും സിഎഎയ്ക്കും എതിരാണ് പാർട്ടി നിലപാട്. കുടുംബത്തിന് സിപിഎം പ്രാദേശിക നേതൃത്വത്തിന്‍റെ പിന്തുണയുണ്ടെന്നും ഇജാസ് പറഞ്ഞു.\nFirst published: January 26, 2020, 22:13 IST\nmaoistMaoist attackMaoist CaseUAPA


sreekandap[uram news Latest Kerala News | Malayalam News | Kerala Politics | Malayalam Movies | Read full news click link | കേരള പൊലീസിലെ 744 ഉദ്യോഗസ്ഥർ ക്രിമിനൽ കേസ് പ്രതികൾ: പത്ത് വർഷത്തിനിടെ പിരിച്ചു വിട്ടത് 18 പേരെ മാത്രം – Sreekandapuram Online News-\nകേരള പൊലീസിലെ 744 ഉദ്യോഗസ്ഥർ ക്രിമിനൽ കേസ് പ്രതികൾ: പത്ത് വർഷത്തിനിടെ പിരിച്ചു വിട്ടത് 18 പേരെ മാത്രം – Sreekandapuram Online News-\nസംസ്ഥാനത്തെ പൊലീസ് സേനയിൽ 744 പൊലീസ് ഉദ്യോഗസ്ഥർ ക്രിമിനൽ കേസിൽ പ്രതികളാണെന്ന് കണക്കുകൾ. കഴിഞ്ഞ പത്ത് വർഷത്തിനിടെയിലുള്ള കണക്കാണിത്. കേസുകളിൽ ശിക്ഷപ്പെട്ട 18 പേരെയാണ് സർവ്വീസിൽ നിന്നും പുറത്താക്കിയത്. സംസ്ഥാനത്ത് സിവിൽ പൊലീസ് ഉദ്യോഗസ്ഥർ മുതൽ ഉന്നത ഉദ്യോഗസ്ഥർവരെ 744 പേർ ക്രിമിനൽ കേസിൽ പ്രതികളാണെന്നാണ് ഇതുമായി ബന്ധപ്പെട്ട രേഖകളിൽ നിന്നും വ്യക്തമാവുന്നത്. കേസിൽ പ്രതികളായ 18 പേരെ ഇതിനോടകം സ‍ർവ്വീസിൽ നിന്നും പിരിച്ചുവിട്ടു. കഴിഞ്ഞ പത്തു വർഷത്തിനുള്ളിൽ പിരിച്ചുവിട്ടവരുടെ കണക്കാണിത്. പിരിച്ചുവിട്ടവരുടെ കണക്ക് പൊലീസ് വെബ് സൈറ്റിലും പ്രസിദ്ധീകരിച്ചിട്ടുണ്ട്. കോടതി കുറ്റക്കാരായി കണ്ടെത്തിയ ശേഷം പിരിച്ചുവിട്ടവരുടെ കണക്കു മാത്രണിത്. ഉദയകുമാർ ഉരുട്ടികൊലക്കേസിലെ ഡിവൈഎസ്പിയും രണ്ടു പോലീസുകാരും മുതൽ പോക്സോ കേസിൽ ശിക്ഷപ്പെട്ട പൊലീസുകാരൻ വരെയാണ് പിരിച്ചുവിട്ടവരുടെ പട്ടികയിലുള്ളത്.ഗുരുതര കൃത്യവിലോപം കണ്ടെത്തിയ എസ്ഐ വരെയുള്ള ഉദ്യോഗസ്ഥരെ റെയ്‌ഞ്ച് ഐജിമാർക്ക് പിരിച്ചുവിടാൻ അധികാരമുണ്ട്. ഇങ്ങനെ പിരിച്ചു വിട്ടവരെ കൂടി ഉൾപ്പെടുത്തിയാൽ സേനയിൽ നിന്നും പുറത്തായ ക്രിമിനലുകളുടെ എണ്ണം ഇനിയും കൂടും. നിലവിൽ 691 പേർക്കെതിരെയാണ് വകുപ്പ് തല അന്വേഷണം നടക്കുന്നത്. കോടതിയിൽ കേസുള്ളപ്പോൾ വകുപ്പ് തല അന്വേഷണവും ഇഴഞ്ഞുനീങ്ങും.\nഇതിനകം കേസിൽ ഉൾപ്പെട്ട് സസ്പെൻഷനിലാകുന്ന പല പൊലീസ് ഉദ്യോഗസ്ഥരും തിരികെ കയറുകയും നിർണായക പദവികൾ വഹിക്കുകയും ചെയ്യുന്ന സാഹചര്യവുമുണ്ട്. ക്രിമിനൽ കേസിൽ ഉൾപ്പെട്ടതും അഴിമതിക്കാരുമായ ഉദ്യോഗസ്ഥരുടെ പട്ടിക മുഖ്യമന്ത്രി പൊലീസ് ഉദ്യോഗസ്ഥരുടെ യോഗത്തിൽ വായിച്ചിരുന്നു. മുഖ്യമന്ത്രി വായിച്ച പട്ടികയിൽ ഉള്ള അച്ചടക്ക നടപടി നേരിട്ടവരും അഴിമതിക്കാരുമായ ഉദ്യോഗസ്ഥർ ഇപ്പോഴും സ്റ്റേഷൻ ചുമതലയും സബ് ഡിവിഷൻ ചുമതലയും വഹിക്കുന്നുണ്ട്. ഉത്രക്കേസിൽ അച്ചടക്ക നടപടി നേരിട്ട എസ്എച്ച്ഒ സുധീർ ആലുവ പൊലീസിലെ പ്രധാനപ്പെട്ട സ്റ്റേഷനിലെത്തിയത് തന്നെ ഇതിനു തെളിവാണ്. നവവധുവിൻെറ ആത്മഹത്യയിൽ ആരോപണ നേരിടുകയാണ് ഇപ്പോൾ സുധീർ\nകുട്ടിക്കരവിരുത് പ്രദർശനം ആരംഭിച്ചു


തീക്കോയി മംഗളഗിരി പ്രദേശത്ത് മണ്ണിടിച്ചില് – Pala News, Local News, Latest News from Pala: Pala Vartha\nHome»Teekoy News»തീക്കോയി മംഗളഗിരി പ്രദേശത്ത് മണ്ണിടിച്ചില്\nതീക്കോയി മംഗളഗിരി പ്രദേശത്ത് മണ്ണിടിച്ചില്\nതീക്കോയി: തീക്കോയിയിലെ 30 ഏക്കറില് മണ്ണിടിച്ചില്. ചെറിയ മണ്ണിടിച്ചില് മാത്രമാണ് ഉണ്ടായത്. അതേ സമയം, തീക്കോയിയില് ഉരുള്‍പൊട്ടല് ഉണ്ടായെന്നു വാര്‍ത്ത പരന്നത് ജനങ്ങള്‍ക്കിടയില് ഭീതി പരത്തി. എന്നാല് വാര്‍ത്ത അടിസ്ഥാന രഹിതമാണ്.\nമണ്ണിടിച്ചിലിന് ഒപ്പം ഉണ്ടായ ചെറിയ വെള്ളപ്പാച്ചിലാണ് ഉരുള്‍പൊട്ടലാണ് ഉണ്ടായതെന്നു പ്രചരിച്ചതിനു പിന്നില്. ആള്‍താമസമില്ലാത്ത പ്രദേശത്താണ് മണ്ണിടിച്ചില് ഉണ്ടായതെന്നാണ് സൂചന. നാശനഷ്ടം എത്രയുണ്ടായതെന്ന് നാളെ രാവിലെയേ വ്യക്തമാകൂ.\nകനത്ത മഴയുടെ സാഹചര്യത്തില് മലയോര പ്രദേശങ്ങളില് ജനങ്ങളോട് ജാഗ്രത പുലര്‍ത്തണമെന്ന് നിര്‍ദേശം നല്‍കിയിരുന്നു. ഈ ജാഗ്രത തുടരണമെന്ന് ജനങ്ങളോട് ആവശ്യപ്പെട്ടിട്ടുണ്ട്.\nകോട്ടയം ജില്ലയില് ഒരിടത്തും ഇതുവരെ കാര്യമായ പ്രശ്‌നങ്ങളൊന്നും റിപ്പോര്‍ട്ട് ചെയ്തിട്ടില്ല. പലയിടത്തും മഴ പെയ്യുന്നുണ്ട്. ഇടുക്കി ജില്ലയില് കഴിഞ്ഞ ദിവസം ഉരുള്‍പൊട്ടലുണ്ടായ കൊക്കയാര് പഞ്ചായത്തിന്റെ വിവിധ മേഖലകളില് മഴ ഇപ്പോഴും തുടരുന്നു.\nപോലീസ്, അഗ്നിശമനസേന, ആംബുലന്‍സ് അടക്കമുള്ള എല്ലാ സംവീധാനവും പ്രദേശത്ത് സജ്ജമാണ്. മുന്‍കരുതലിന്റെ ഭാഗമായി ഉരുള്‍പൊട്ടല് ഭീഷണിയുള്ള സ്ഥലങ്ങളില് താമസിക്കുന്നവരെ ഒഴിപ്പിച്ച് ക്യാമ്പുകളിലേക്ക് മാറ്റിയിട്ടുണ്ട്.\nPrevious Articleകനത്ത മഴയിലും വെള്ളപൊക്കത്തിലും ദുരിതം നേരിട്ട തലനാട് പഞ്ചായത്തിലെ വിവിധ പ്രദേശങ്ങളും വീടുകളും തോമസ് ചാഴികാടൻ എം പി സന്ദർശിച്ചു\nNext Article കൂട്ടിക്കലിനൊരു കൈത്താങ്ങ്, 100 രൂപ ചലഞ്ചുമായി ഈരാറ്റുപേട്ട മുനിസിപ്പല് മുസ്ലീം യൂത്ത് ലീഗ് കമ്മിറ്റി\nതീക്കോയി സെൻറ് മേരീസ് ഹയർ സെക്കൻഡറി സ്ക്കൂൾ വാർഷികവും അധ്യാപക രക്ഷാകർതൃ ദിനവും യാത്രയയപ്പ് സമ്മേളനവും അഡ്വ സെബാസ്റ്റ്യൻ കുളത്തുങ്കൽ ഉദ്ഘാടനം ചെയ്തു


വീടിനു മുന്നിൽ മണിക്കൂറുകളോളം കാത്തിരുന്ന ആരാധകരെ കണ്ടപ്പോൾ മമ്മൂക്ക ചെയ്തത് കണ്ടോ..😳 - Taste Plus\nവീടിനു മുന്നിൽ മണിക്കൂറുകളോളം കാത്തിരുന്ന ആരാധകരെ കണ്ടപ്പോൾ മമ്മൂക്ക ചെയ്തത് കണ്ടോ..😳\nBy Akhila Rajeevan\t Last updated Sep 11, 2021\nനാല് പതിറ്റാണ്ടിലേറെയായി സിനിമാലോകത്ത് തനിക്ക് തന്റേതായ ഒരു സ്ഥാനം ഉള്ള നടനാണ് മമ്മൂട്ടി. മലയാളത്തിന്റെ മെഗാസ്റ്റാർ എന്ന വിശേഷം മമ്മൂട്ടിക്കു മാത്രമേ ഉള്ളൂ. സോഷ്യൽ മീഡിയയിലും സജീവമാണ് താരം. മമ്മൂക്കയുടെ മാസ് ലുക്കിലുള്ള പുതിയ ചിത്രങ്ങൾ സോഷ്യൽ മീഡിയ ഒന്നടങ്കം ഏറ്റെടുക്കാറുണ്ട്.\nഇപ്പോൾ സോഷ്യൽ മീഡിയയിൽ ചർച്ചയാവുന്നത് ഒരു ആരാധകൻ പങ്കുവെച്ച ഒരു വീഡിയോ ആണ്. മമ്മൂക്കയുടെ വീടിനു മുന്നിൽ മണിക്കൂറുകളോളം മമ്മൂക്കയെ ഒരു നോക്ക് കാണാൻ കാത്തിരുന്ന ആരാധകരെ കണ്ടപ്പോൾ മമ്മൂക്ക ചെയ്ത ഒരു കാര്യമാണ്. മമ്മൂക്കയുടെ വാഹനം വീടിനുള്ളിലേക്ക് കയറി പോകുമ്പോൾ ആരാധകരെ കണ്ടപ്പോൾ മമ്മൂക്ക അവരോട് പുഞ്ചിരിച്ചുകൊണ്ട് കൈവീശി കാണിച്ചു. ഒരു ആരാധകനെ സംബന്ധിച്ചിടത്തോളം അത് വലിയൊരു കാര്യം തന്നെയാണ്.\nകോവിഡ് തുടങ്ങിയ കാലം മുതല് വളര്‍ത്തിയിരുന്ന താടിയെടുത്ത്, മുടി വെട്ടിയൊതുക്കി വീണ്ടും ചെറുപ്പക്കാരനായി എത്തിയ താരത്തിന്റെ പുതിയ ലുക്ക് ഏതാനും ദിവസങ്ങൾ മുൻപ് തരംഗം ആയിരിന്നു.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Fun Cafe ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nഒടുവിൽ സാമന്തയും നാഗചൈതന്യയും വേർപിരിയുന്നതിനായി കുടുംബ കോടതിയിൽ\nവീട്ടിലെ പല്ലിയെ മുഴുവൻ പിടിക്കാൻ 500/-രൂപ മുടക്കിയപ്പോൾ സംഭവിച്ചത്..വീഡിയോ കണ്ടു നോക്കൂ


Kalidas Jayaram's Poomaram troll viral on social media - Malayalam Filmibeat\nNews ലക്ഷ്യദ്വീപിലെ ഭരണപരിഷ്‌കാരം റദ്ദാക്കണമെന്ന ഹര്‍ജി ഹൈക്കോടതി തള്ളി\nSports WTC 2021L കോലി ഭയക്കണം, 30 പന്ത് നേരിട്ടാല് രക്ഷപ്പെട്ടു, അല്ലെങ്കില് നിരാശപ്പെടും, കണക്കുകളിതാ\nകാളിദാസിന് പറ്റിയ അക്കിടി, ഇനി എങ്കിലും ആ ക്യാമറ ഒന്ന് ഓണാക്കാമോ? അറഞ്ചം പുറഞ്ചം ട്രോളി കൊന്നു!!\n| Updated: Tuesday, March 6, 2018, 10:32 [IST]\nസോഷ്യല് മീഡിയയുടെ പ്രവചനം ശരിയായിട്ടുണ്ടെങ്കില് അത് താരപുത്രന് കാളിദാസ് ജയറാമിന്റെ കാര്യത്തിലാണ്. കാളിദാസിന്റെ പൂമരത്തിന് വേണ്ടി ആരാധകരുടെ നീണ്ട കാത്തിരിപ്പ് തുടങ്ങിയിട്ട് വര്‍ഷങ്ങളായി. ഒടുവില് ദൈവം സഹായിച്ചാല് മാര്‍ച്ച്9ന് സിനിമ വരുമെന്ന് പറഞ്ഞിരുന്നെങ്കിലും അത് വീണ്ടും പൊളിഞ്ഞു.\nചില ടെക്‌നിക്കല് പ്രോബ്ലം കാരണം പൂമരം മാര്‍ച്ച്9ന് എത്തില്ലെന്നുള്ള കാര്യം കാളിദാസ് തന്നെയാണ് ഫേസ്ബുക്കിലുടെ പുറത്ത് വിട്ടത്. അധികം വൈകില്ലെന്നും ഉടന് തന്നെ സിനിമ വരുമെന്നും കാളിദാസ് പറഞ്ഞിരുന്നു. എന്നാല് സോഷ്യല് മീഡിയയിലെ ട്രോളന്മാരെ സമാധാനിപ്പിക്കാന് അത് പോരായിരുന്നു. എല്ലാവരും കൂടി കൊന്ന് കൊലവിളിച്ചിരിക്കുകയാണ്.\nപോസ്റ്റ് കാണുന്ന ജയറാം..\nകാളിദാസിന്റെ സിനിമ വീണ്ടും വൈകുമെന്നറിയുന്ന ജയറാം.. ഇനി എന്ന് മകന്റെ സിനിമ കാണാന് കഴിയുമെന്ന് ഓര്‍ത്ത് കരയുന്നു.\nമുന്‍പ് പൂമരം മാര്‍ച്ച്9ന് വരുമെന്ന് പറഞ്ഞപ്പോള് എല്ലാവരും വിശ്വസിച്ചിരുന്നു. എന്നാല് പൂമരം അടുത്തൊന്നും ഇല്ലെ്‌ന് പറഞ്ഞതോടെ വിശ്വസിച്ചവരെല്ലാം ആരായി?\nഎന്താണെന്ന് ചോദിക്ക് ഡാഡി\nവീണ്ടും ടെക്‌നീക്കല് പ്രോബ്ലം എന്ന് പറയുന്നത് കണ്ടതോടെ ഒന്നര കൊല്ലം കൊണ്ട് തീരാത്ത എന്ത് ടെക്‌നീക്കല് പ്രോബ്ലം ആണെന്ന് ചോദിക്കേണ്ട അവസ്ഥയായി പ്രേക്ഷകര്‍ക്ക്.\nവാഴ വെച്ചാല് മതിയായിരുന്നു..\nഇതിപ്പോ ഒരുപാട് തവണയായി പൂമരം റിലീസ് മാറ്റിയെന്ന് കണ്ടതോടെ പല ട്രോളന്മാരും ജയറമിനോട് വാഴ വെച്ചാല് മതിയെന്ന് പലരും പറയുന്നു.\nനമ്മുടെ പൂമരത്തിന്റെ റിലീസ് മാറ്റിയെന്ന് കാളിദാസിന്റെ അടുത്ത് പറയാന് വരുന്ന സംവിധായകന്. ഇത് കേട്ടിട്ടും ഞെട്ടാതെ നില്‍ക്കുന്ന കാളിദാസന് പറയാനുള്ളത് എല്ലാ ആഴ്ചയിലും ഞെട്ടാന് എനിക്ക് വട്ടൊന്നും ഇല്ലെന്നായിരിക്കും.\nടെക്‌നിക്കല് പ്രോബ്ലം കാരണം പൂമരം ലേശം കൂടി വൈകും.. ഇനി ഒരു പത്ത് കൊല്ലം കൂടി തന്നാല് ഞങ്ങള് പടത്തിന്റെ ടീസര് എങ്കിലും ഇറക്കാം..\nഞാനും ഞാനുമെന്റാളും ആ നാല്‍പത് പേരും എന്ന പാട്ട് ഇപ്പോള് പാടുമ്പോള് നാനൂറ് പേരായി. കാരണം ഷൂട്ടിംഗ് തുടങ്ങുമ്പോ നാല്‍പത് പേരായിരുന്നെങ്കില് ഇപ്പോള് അവരും അവരുടെ മക്കളും പേരകുട്ടികളുമായി നാനൂറ് പേരോളം ആയിരിക്കുകയാണ്.\nടെക്‌നിക്കല് പ്രോബ്ലം എന്ന് പറയുമ്പോള് ശരിക്കും അതിന്റെ ക്യാമറമാന് ക്യാമറ ഓണാക്കാന് മറന്ന് പോയതായിരിക്കും.\nപൂമരം റിലീസുമായി ബന്ധപ്പെട്ട് എന്തൊക്കെ ബഹളമായിരുന്നു നടന്നിരുന്നത്. എന്നിട്ടിപ്പോ പവനായി ശവമായി എന്ന അവസ്ഥയായി പോയി.\nചില ടെക്‌നിക്കല് പ്രശ്‌നം ഉണ്ട് ഉണ്ട് എന്ന് പറയുന്നുണ്ടല്ലോ? എന്താണെന്ന സംവിധായകനോട് ചേചോദിക്കുന്ന കാളിദാസ്. ക്യാമറ വര്‍ക്ക് ചെയ്യുന്നില്ല എന്നോ മറ്റോ ആയിരുന്നു. ..\nവീണ്ടും സിനിമയുടെ റിലീസ് മാറ്റിയതോടെ കാളിദാസിനെ ആശ്വസിപ്പിക്കുന്നവര്. തളരരുത് കാളിക്കുട്ടി,.. തളരരുത്..\nഅത് വേറൊരു കാരണം\n2010 ലും കാളിദാസിനോട് പൂമരം വൈകി എന്ന് പറയാന് വരുന്ന എബ്രിഡ് ഷൈന്. ഇത്തവണ സാങ്കേതിക തകരാറുകളാണ് സിനിമ വൈകാന് കാരണം. റിലീസ് ഉടന് ഉണ്ടാവും. തിരിച്ച് കാളിദാസ് ചോദിക്കുന്നു.. അപ്പോള് ടെക്‌നിക്കല് പ്രോബ്ലംസ് എന്ന് പണ്ട് പറഞ്ഞതോ..? അത് വേറൊരു കാരണമായിരുന്നു.\nകാളിദാസിന്റെ പോസ്റ്റ് കണ്ട് പ്രേക്ഷകര് പറയുന്നു.. അല്ലെങ്കിലും മാര്‍ച്ച്9ന് പൂമരം റിലീസിനെത്തുമെന്ന വല്യ പ്രതീക്ഷ ഒന്നും ഉണ്ടായിരുന്നില്ല.\nആ രഹസ്യം ആരും അറിയില്ല\nഎബ്രിഡ് ഷൈനിനോട് സങ്കടം പറയുന്ന പാര്‍വ്വതിയും ജയറാമും. ഓരോരുത്തരുടെ മക്കളുടെ സിനിമകള് റിലീസ് ചെയ്യുന്നതും ഹിറ്റാവുന്നതും കാണുമ്പോള് വിഷമം കൊണ്ട് ചോദിക്കുവാണ് ഇനിയെന്ന് റിലീസ് ചെയ്യനാണ് പ്ലാന്. ശേഷം സംവിധായകന് ആ രഹസ്യം രണ്ടാമതൊരാള് അറിയില്ല,.. റിലീസിന് മുന്‍പ് വരെ..\nഎന്നെ നോക്കി ചിരിക്കാതിരിക്കാന് പറയണം\nഒരു പരിപാടിയ്ക്ക് പോകാന് മകനെ വിളിക്കുന്ന പാര്‍വ്വതി. കാളി പരിപാടിയ്ക്ക് വരും. പക്ഷെ അവിടെ ഉള്ളവരോട് എന്നെ നോക്കി ചിരിക്കാതിരിക്കാന് പറയണം.\nചില ടെക്‌നിക്കല് പ്രശ്‌നം കാരണം പൂമരം റിലീസ് മാറ്റിവെച്ചെന്ന് പറയുന്ന കാളിദാസ്. ശേഷം അത് സാരമില്ല എല്ലാം ശരിയാവുമെന്ന് പറയുന്ന മലയാളികള്. എന്നാല് ആ മണ്ടന്മാര് വിശ്വസിച്ചെന്ന് കരുതിയെങ്കിലും ആരും വിശ്വസിച്ചില്ലായിരുന്നു.\nസത്യത്തില് ഷൂട്ടിംഗ് ഒക്കെ കഴിഞ്ഞിരുന്നു. പിന്നെ മാര്‍ച്ച് മാസം, പരീക്ഷ കാലം, സിനിമ കാണാന് കാത്തിരിക്കുന്നത് പരീക്ഷയുള്ള പിള്ളേരാണ്. നമ്മള് കാരണം പിള്ളേരുടെ മാര്‍ക്ക് കുറഞ്ഞാല് ഉള്ളിലൊരു നീറ്റലാടാ ഉവ്വേ...\nഅവരൊക്കെ മരിച്ച് പോയി\nഞാനും ഞാനുമെന്റാളും ആ മുപ്പത് പേരും.. 40 പേരായിരുന്നില്ലേ,.. ആയിരുന്നു,.! ബാക്കിയുള്ളവര് മരിച്ച് പോയെടോ..\nഈ ആണ്ടിലെങ്ങാനും ഇറങ്ങുമോ?\nപൂമരത്തിന്റെ അണിയറ പ്രവര്‍ത്തകരോട് പ്രേക്ഷകര് ഈ ആണ്ടിലെങ്ങാനും ഇറങ്ങുമോ? അതിന് വേണ്ടി കാത്തിരിക്കുകയായിരുന്നു.\nഅപ്പ ചെയ്തത് പോലെ ഞാൻ ചെയ്യില്ല, അത് നേരിൽ കണ്ടതാണ്, തുറന്ന് പറഞ്ഞ് കാളിദാസ് ജയറാം\nRead more about: kalidas jayaram jayaram poomaram troll memes കാളിദാസ് ജയറാം കാളിദാസ് ജയറാം പൂമരം ട്രോള്\nAgain Kalidas Jayaram's Poomaram troll\nറെബേക്കയും മൃദുലയും തമ്മില് വഴക്കാണോ? ലൈവില് മറുപടി പറഞ്ഞ് താരങ്ങള്


Rahul Gandhi Thanks SPG | എസ്പിജി സംഘത്തിന് നന്ദി പറഞ്ഞ് രാഹുൽ – News18 Malayalam\n'എന്നെയും കുടുംബാംഗങ്ങളെയും സംരക്ഷിച്ചതിന് നന്ദി'; എസ്പിജി സംഘത്തിന് നന്ദി പറഞ്ഞ് രാഹുൽ\nഗാന്ധി കുടുംബത്തിനുള്ള എസ്പിജി സുരക്ഷ പിന്‍വലിക്കാന് കേന്ദ്രസര്‍ക്കാര് തീരുമാനിച്ചെന്ന വാര്‍ത്ത പുറത്തു വന്നതിന് പിന്നാലെയായിരുന്നു രാഹുലിന്റെ പ്രതികരണം.\nLast Updated : November 08, 2019, 21:45 IST\nന്യൂഡൽഹി: എസ്പിജി സുരക്ഷാ ഉദ്യോഗസ്ഥര്‍ക്ക് നന്ദി പറഞ്ഞ് രാഹുല് ഗാന്ധി. തന്നെയും കുടുംബത്തെയും ഇത്രയും കാലം സംരക്ഷിച്ചതിന് എസിപിജി അംഗങ്ങൾക്ക് നന്ദി പറയുന്നതായി രാഹുല് ട്വിറ്ററില് കുറിച്ചു. രാഹുൽ ഉൾപ്പെടെ ഗാന്ധി കുടുംബത്തിനുള്ള എസ്പിജി സുരക്ഷ പിന്‍വലിക്കാന് കേന്ദ്രസര്‍ക്കാര് നീക്കം നടത്തുന്നെന്ന വാര്‍ത്ത പുറത്തു വന്നതിന് പിന്നാലെയായിരുന്നു രാഹുലിന്റെ പ്രതികരണം.\nAlso Read കണക്കുകൾ പറയുന്നു; നെഹ്റു കുടുംബാംഗങ്ങൾ SPG സുരക്ഷയെ ഗൗരവമായി കണ്ടിരുന്നില്ല\nA big thank you to all my brothers & sisters in the SPG who worked tirelessly to protect me & my family over the years. Thank you for your dedication, your constant support & forajourney filled with affection & learning. It has beenaprivilege. All the best foragreat future.\n— Rahul Gandhi (@RahulGandhi) November 8, 2019\nകോണ്‍ഗ്രസ് അധ്യക്ഷ സോണിയഗാന്ധി, രാഹുല് ഗാന്ധി, പ്രിയങ്ക ഗാന്ധി എന്നിവരുടെ എസ്.പി.ജി സുരക്ഷ പിന്‍വലിക്കാൻ കേന്ദ്ര ആഭ്യന്തര മന്ത്രാലയം നീക്കം നടത്തുന്നെന്നായിരുന്നു വാർത്ത. അതേസമയം ഇവർക്ക് സി.ആര്.പി.എഫിന്റെ സെഡ് പ്ലസ് കാറ്റഗറി സുരക്ഷ നല്‍കും. ഇതോടെ പ്രധാനമന്ത്രി നരേന്ദ്രമോദിക്ക് മാത്രമാകും രാജ്യത്ത് എസ്.പി.ജി സുരക്ഷ. നേരത്തെ മുന് പ്രധാനമന്ത്രി മന്‍മോഹന് സിങ്ങിന് നല്‍കിയിരുന്ന എസ്.പി.ജി സുരക്ഷ ആഭ്യന്തരമന്ത്രാലയം പിന്‍വലിച്ചിരുന്നു.\nFirst published: November 08, 2019, 21:45 IST\nPriyanka Gandhirahul gandhisonia gandhiSPG Security\nSuicide |വിവിധ ചികിത്സകള് നടത്തിയിട്ടും മുഖക്കുരു മാറുന്നില്ല; ഉത്തര്‍പ്രദേശില് പെണ്‍കുട്ടി ജീവനൊടുക്കി\nModi@8 | മോദി സർക്കാർ എട്ടാം വർഷത്തിലേക്ക്; 8 പ്രധാന പദ്ധതികളും അവയുടെ നേട്ടങ്ങളും\nPunjab | 'അഴിമതി വച്ചുപൊറുപ്പിക്കില്ല'; കരാറുകാരോട് കമ്മീഷന് ആവശ്യപ്പെട്ട മന്ത്രിയെ പുറത്താക്കി ഭഗവന്ത് മാൻ\nSexual Offence | കുട്ടികൾക്കെതിരായ ലൈംഗിക അതിക്രമം; രക്ഷിതാക്കൾ ഒത്തുതീർപ്പ് നടത്തരുതെന്ന് ഹൈക്കോടതി\nSupreme Court | റോഡപകടങ്ങള്‍ക്ക് കാരണം അമിവേഗത മാത്രമല്ല, റോഡ് നിര്‍മാണവും പരിശോധിക്കണം; സുപ്രീംകോടതി സമിതി\nModi@8: 2014 മുതൽ നരേന്ദ്ര മോദി സർക്കാർ നടപ്പിലാക്കിയ എട്ട് സുപ്രധാന പദ്ധതികൾ\nDeath | 61കാരൻ ഹോട്ടൽ മുറിയിൽ മരിച്ചു; സംഭവം പങ്കാളിയുമായി ബന്ധപ്പെടുന്നതിനിടെ\nMK Stalin | ഏറ്റവും ജനപ്രീതിയുള്ള നേതാവ് എം.കെ സ്റ്റാലിന്; കേരളം ഉള്‍പ്പെടെ അഞ്ചു സംസ്ഥാനങ്ങളില് നടന്ന സര്‍വേ പുറത്ത്\nAttack | 'ചവിട്ടി വീഴ്ത്തി, ക്രൂരമായി മര്‍ദിച്ചു'; സ്‌കൂള് പെണ്‍കുട്ടിയോട് ക്രൂരത; വീഡിയോ പങ്കിട്ട് നടപടി ആവശ്യപ്പെട്ട് മുഖ്യമന്ത്രി\nElectric bus | ഡൽഹിയിൽ 150 ഇലക്ട്രിക്ക് ബസുകൾക്ക് ഫ്ലാഗ് ഓഫ്; ആദ്യ മൂന്നു ദിവസത്തേക്ക് സൗജന്യ യാത്ര


ഇന്ന് അവര് മഹാത്മാഗാന്ധിയെ അപമാനിച്ചു, അവര് രാമഭക്തനെ അപമാനിച്ചു, ബിജെപി നേതാക്കള് രാവണന്റെ മക്കളാണ്; അനന്ത്കുമാര് ഹെഗ്‌ഡെക്കെതിരെ കോണ്‍ഗ്രസ് നേതാവ് - BIGNEWSLIVE | Latest Malayalam News\nന്യൂഡല്‍ഹി: മഹാത്മഗാന്ധിയെയും സ്വാതന്ത്ര്യസമരത്തെയും അധിക്ഷേപിക്കുന്ന തരത്തില് ബിജെപി നേതാവ് അനന്ത്കുമാര് ഹെഗ്‌ഡെ നടത്തിയ വിവാദപരാമര്‍ശങ്ങളില് പ്രതികരിച്ച് കോണ്‍ഗ്രസ് സഭാകക്ഷി നേതാവ് അധീര് രഞ്ജന് ചൗധരി രംഗത്ത്. ബിജെപി നേതാക്കളെ അതിരൂക്ഷമായി വിമര്‍ശിച്ച അധീര് രഞ്ജന് ചൗധരി ബിജെപി നേതാക്കളെ രാവണന്റെ പുത്രന്മാരെന്ന് വിശേഷിപ്പിച്ചു.\nഇന്ന് അവര് മഹാത്മാഗാന്ധിയെ അപമാനിച്ചു. അവര് രാമഭക്തനെ അപമാനിച്ചു. അവര് രാവണന്റെ മക്കളാണ്- അധീര് രഞ്ജന് പറഞ്ഞു. മഹാത്മഗാന്ധിയെയും സ്വാതന്ത്ര്യസമരത്തെയും അധിക്ഷേപിച്ച് അനന്ത്കുമാര് ഹെഗ്‌ഡെ നടത്തിയ വിവാദപരാമര്‍ശങ്ങളെ ചൊല്ലി ലോക്‌സഭയിലും വാക്‌പോരുണ്ടായി.\nബിജെപി നേതാക്കളെ രാവണന്റെ മക്കളെന്ന് വിളിച്ച കോണ്‍ഗ്രസ് നേതാവ് അധീര് രഞ്ജന് ചൗധരിക്കെതിരെ കേന്ദ്രമന്ത്രി പ്രഹ്‌ളാദ് ജോഷി രംഗത്തെത്തി. ഞങ്ങള്, ഭാരതീയ ജനതാ പാര്‍ട്ടിയിലെ അംഗങ്ങളാണ് യഥാര്‍ഥ രാമഭക്തര്. ഞങ്ങളാണ് മാഹാത്മാ ഗാന്ധിയുടെ യഥാര്‍ഥ പിന്‍ഗാമികള് എന്ന് പ്രഹ്‌ളാദ് ജോഷി പറഞ്ഞു.\nഇവര് സോണിയാ ഗാന്ധിയെയും രാഹുല് ഗാന്ധിയെയും പോലുള്ള വ്യാജ ഗാന്ധിമാരെയാണ് പിന്തുടരുന്നതെന്നും അധീര് രഞ്ജന് ചൗധരിയെ പരാമര്‍ശിച്ചുകൊണ്ട് പ്രഹ്ലാദ് ജോഷി കൂട്ടിച്ചേര്‍ത്തു. അതേസമയം അനന്ത് കുമാറിന്റെ പരാമര്‍ശവുമായി ബന്ധപ്പെട്ട വിഷയം ഉന്നയിക്കാന് കോണ്‍ഗ്രസ്, ഡിഎംകെ, എന്‍സിപി അംഗങ്ങള് ഇന്ന് ശ്രമിച്ചിരുന്നു. എന്നാല് സ്പീക്കര് ഓം ബിര്‍ള അനുമതി നല്‍കിയില്ല.\nTags: ananthakumar hegdebjpcongress leader adhir ranjan chowdhary


തീ കൊണ്ട് മുടിവെട്ടുന്നയാള് ! - Oneindia Malayalam\nPublished : May 22, 2017, 03:55\nതീ കൊണ്ട് മുടിവെട്ടുന്നയാള് !\nപലതരത്തിലുള്ള ഹെയര് സ്റ്റൈലുകളെയും ഹെയര് കട്ടുകളെയും കുറിച്ച് നമ്മള്ഡ കേട്ടിട്ടുണ്ട്. എന്നാല് ഇമ്രാന് ബദറുദ്ദീന് മുട്ടി വെട്ടുന്ന രീതി നമ്മളെ അതിശയിപ്പിക്കും. തീ കൊണ്ടാണ് ഇമ്രാന് കസ്റ്റമേഴ്‌സിന് പുതിയ ഹെയര് സ്റ്റൈല് നല്‍കുന്നത്.


കൊറോണ ഭീതിയിൽ എസ്‌ഐപി വഴിയുള്ള നിക്ഷേപം കൂടി\nമനോരമ ലേഖിക March 22, 2020 11:10 AM IST\n5..2 % ഉയര്‍ന്ന് 8,500 കോടി രൂപയായി\nകൊറോണ വൈറസ് വ്യാപനത്തെ തുടര്‍ന്നുണ്ടായ ആശങ്കയില് ഓഹരി വിപണികള് ചാഞ്ചാട്ടത്തിന് വഴി മാറിയെങ്കിലും മ്യൂച്വല് ഫണ്ടുകളിലെ സിസ്റ്റമാറ്റിക് ഇന്‍വെസ്റ്റ്‌മെന്റ് പ്ലാന് (എസ്‌ഐപി) വഴിയുള്ള നിക്ഷേപത്തില് വര്‍ധന പ്രകടമായി. ഫെബ്രുവരിയില് എസ്‌ഐപി വഴി മ്യൂച്വല് ഫണ്ടുകളിലേക്ക് 8,500 കോടി രൂപയുടെ നിക്ഷേപം എത്തി. മുന് വര്‍ഷം ഇതേ കാലയളവിലെ അനുസരിച്ച് 5.2 ശതമാനം വര്‍ധനയാണ് എസ്‌ഐപി നിക്ഷേപത്തില് ഉണ്ടായത്.\nഇതോടെ ഈ സാമ്പത്തിക വര്‍ഷം ആദ്യ 11 മാസങ്ങളിലെ മൊത്തം എസ്‌ഐപി നിക്ഷേപം 91,443 കോടി രൂപയായി ഉയര്‍ന്നതായാണ്\nമ്യൂച്വല് ഫണ്ടുകളുടെ സംഘടനയായ ആംഫി നല്‍കുന്ന വിവരം. മുന് വര്‍ഷം ഇതേകാലയളവിലിത് 84,638 കോടി രൂപയായിരുന്നു.\nഅതേസമയം ജനുവരിയിലെ അപേക്ഷിച്ച് ഫെബ്രുവരിയില് എസ്‌ഐപി വഴിയുള്ള നിക്ഷേപത്തില് കുറവ് വന്നിട്ടുണ്ട്.\nജനുവരിയിലെ എസ്‌ഐപി വഴിയുള്ള നിക്ഷേപം 8,532 കോടി രൂപയാണ്. ഡിസംബറില് ഇത് 8,518 കോടി രൂപയായിരുന്നു.\nഎസ്‌ഐപി മാര്‍ഗമുള്ള നിക്ഷേപം ശക്തമായത് ഇക്വിറ്റി മ്യൂച്വല് ഫണ്ടുകളിലെ നിക്ഷേപം 11 മാസത്തെ ഉയര്‍ച്ചയിലേക്ക് എത്തിക്കാന് സഹായിച്ചു. ഫെബ്രുവരിയില് 10,730 കോടി രൂപയുടെ നിക്ഷേപമാണ് ഇക്വിറ്റി മ്യൂച്വല് ഫണ്ടില് ഉണ്ടായത്.\nനിലവില് മ്യൂച്വല് ഫണ്ട് സ്‌കീമുകളില് നിക്ഷേപകര് പതിവായി നിക്ഷേപം നടത്തുന്ന എസ്‌ഐപി അക്കൗണ്ടുകളുടെ എണ്ണം 3.09 കോടിയാണ്. ഈ സാമ്പത്തിക വര്‍ഷം ഓരോ മാസവും കൂട്ടി ചേര്‍ത്തത് ശരാശരി 9.95 ലക്ഷം എസ്‌ഐപി അക്കൗണ്ടുകള് ആണ്. മ്യൂച്വല് ഫണ്ടുകളിലെ നിക്ഷേപത്തിന് ചില്ലറ നിക്ഷേപകരില് ഏറിയ പങ്കും മുന്‍ഗണന നല്‍കുന്നത് എസ്‌ഐപി മാര്‍ഗത്തിനാണ്.


പ്രവാസികള്‍ക്ക് തിരിച്ചടി; കാര്‍ഗോ അയക്കാന് ചെലവേറും\n20 Dec 2019 10:40 AM GMT\nപാഴ്‌സല് അയക്കുമ്പോള് 5,000 രൂപക്ക് വരെ അനുവദിച്ചിരുന്ന കസ്റ്റംസ് തീരുവ ഇളവ് ഈ മാസം 12 മുതല് ലഭ്യമാകില്ല. 5,000 രൂപ വരെയുള്ള സാധനങ്ങള് നാട്ടിലേക്ക് നികുതിയില്ലാതെ അയക്കാന് കഴിയുന്ന ഡ്യൂട്ടിഫ്രീ നോട്ടിഫിക്കേഷന് കേന്ദ്ര സര്‍ക്കാര് എടുത്തുകളഞ്ഞാണ് വിദേശ വ്യാപാര നയം ഭേദഗതി ചെയ്തിരുന്നു.അയക്കുന്ന സാധനങ്ങളുടെ വില എത്രയായാലും അതിന്റെ 42 ശതമാനം ഇനി നികുതിയായി നല്‍കണം. ജിഎസ്ടി അടക്കമുള്ള നികുതിയാണിത്. ഇന്ത്യന് വിദേശവ്യാപാര ഡയറക്ടര് ജനറല് അമിത് യാദവ് പുറപ്പെടുവിച്ച ഉത്തരവാണ് ഈ മാസം 12 മുതല് നടപ്പായത്.\nവിദേശത്ത് നിന്നെത്തുന്ന എത്ര രൂപയുടെയും കാര്‍ഗോ പാഴ്‌സലുകള്‍ക്ക് 42 ശതമാനം നികുതി ഈടാക്കി തുടങ്ങി. നികുതിയിളവ് ജീവന്‍രക്ഷാ മരുന്നുകള്‍ക്ക് മാത്രമായി ചുരുങ്ങി. വിദേശ ഇന്ത്യാക്കാര്‍ക്ക് തങ്ങളുടെ ഉറ്റവര്‍ക്ക് സമ്മാനങ്ങള് അയക്കാനാണ് പാഴ്‌സലിന് 5,000 രൂപ വരെ സൗജന്യം അനുവദിച്ചിരുന്നത്.\n1993ലായിരുന്നു ഇത്തരത്തിലൊരു ഇളവ് ആദ്യം നടപ്പാക്കിയത്. 1998ല് പരിധി 10,000 രൂപയായും 2016ല് 20,000 രൂപയായും ഉയര്‍ത്തി. എന്നാല് ഇക്കഴിഞ്ഞ ബജറ്റില് ഇത് വീണ്ടും 5000 രൂപ വരെയാക്കി താഴ്ത്തിയിരുന്നു. അതാണ് ഇപ്പോള് പൂര്‍ണമായും പിന്‍വലിച്ചത്. ഇ കോമേഴ്‌സ് കമ്പനികളില് ചിലത് ചൈനയില് നിന്ന് സാധനങ്ങള് ഇറക്കാന് നിയമം ചൂഷണം ചെയ്യുന്നു എന്ന് കണ്ടെത്തിയതിനെ തുടര്‍ന്നാണ് നടപടി.


ഹരിത വിവാദത്തിന് പിന്നിൽ ഗൂഢാലോചനയെന്ന് പി എം എ സലാം.ഹരിത ഭാരവാഹികൾക്ക് നിഗൂഢമായ ഉദ്ദേശ്യങ്ങൾ ഉണ്ടായിരുന്നെന്ന് ലീഗ് ജനറൽ സെക്രട്ടറി പി എം എ സലാം. പാണക്കാട് കുടുംബത്തിന്റെ തീരുമാനം ലംഘിക്കുന്നത് അംഗീകരിക്കാനാവില്ല. ഹരിത തർക്കത്തിന് കാരണം നവാസിന്റെ പരാമർശങ്ങളല്ല. തർക്കം മുൻപ് തന്നെ തുടങ്ങി, നവാസിന്റെ വാക്കുകൾ വീണുകിട്ടിയത് ആയുധമാക്കി. രാത്രിയിൽ പ്രശ്‌നം തീർത്തവർ രാവിലെ എതിർത്ത് വാർത്ത കൊടുക്കും.\nRead Also : രാജ്യത്ത് ഇന്ന് 28,591 പേർക്ക് കൊവിഡ് സ്ഥിരീകരിച്ചു; പ്രതിദിന കേസുകളിൽ കുറവ്\nതാന് മാത്രമല്ല ചര്‍ച്ചകളില് പങ്കെടുത്തത്. സ്വാദിഖലി ശിഹാബ് തങ്ങള്, പി.കെ കുഞ്ഞാലിക്കുട്ടി, കുട്ടി അഹമ്മദ് കുട്ടി, ഇ.ടി മുഹമ്മദ് ബഷീര്, എം.കെ മുനീര് തുടങ്ങിയവരെല്ലാം വിവിധ ഘട്ടങ്ങളില് ഹരിത നേതാക്കളുമായി ദീര്‍ഘനേരം ചര്‍ച്ച നടത്തിയിട്ടുണ്ട്. എം.എസ്.എഫ് പൊന്നാനി മണ്ഡലം കണ്‍വന്‍ഷനിലാണ് സലാം ഹരിത വിവാദത്തെക്കുറിച്ച് വിശദീകരിച്ചത്.\nStory Highlight: pma-salam-about-haritha-contraversy\nRead more on: kerala | Muslim League | pma salam


നെല്ലിയാമ്പതിയില് തിരക്കിട്ട രക്ഷാപ്രവര്‍ത്തനം, ഗര്‍ഭിണിയേയും അഞ്ചു രോഗികളെയും ഹെലികോപ്ടറില് പാലക്കാട്ടെത്തിച്ചു | VygaNews\nനെല്ലിയാമ്പതിയില് തിരക്കിട്ട രക്ഷാപ്രവര്‍ത്തനം, ഗര്‍ഭിണിയേയും അഞ്ചു രോഗികളെയും ഹെലികോപ്ടറില് പാലക്കാട്ടെത്തിച്ചു\n00Tuesday, 21 August 2018\nനെന്മാറ : വെള്ളപ്പൊക്കത്തിലും ഉരുള്‍പൊട്ടലിലും കൊടിയ നാശം നേരിടുകയും ഒറ്റപ്പെട്ടുപോവുകയും ചെയ്ത നെല്ലിയാമ്പതിയില് തിരക്കിട്ട രക്ഷാപ്രവര...\nനെന്മാറ : വെള്ളപ്പൊക്കത്തിലും ഉരുള്‍പൊട്ടലിലും കൊടിയ നാശം നേരിടുകയും ഒറ്റപ്പെട്ടുപോവുകയും ചെയ്ത നെല്ലിയാമ്പതിയില് തിരക്കിട്ട രക്ഷാപ്രവര്‍ത്തനം നടക്കുന്നു.\nനെല്ലിയാമ്പതിയിലേക്കുള്ള റോഡ് പൂര്‍ണമായും തകര്‍ന്നുപോയതിനാലാണ് അവിടെ എത്തിപ്പെടാനാവാതെ പോയത്.\nവ്യോമസേനയുടെ ഹെലികോപ്റ്ററാണ് രക്ഷാപ്രവര്‍ത്തനം നടത്തുന്നത്. ഗര്‍ഭിണിയേയും അടിയന്തര ചികിത്സ ആവശ്യമായ അഞ്ചു പേരെയും വ്യോമസേനാ ഹെലികോപ്ടറില് പാലക്കാട്ടെത്തിച്ചു. കാലാവസ്ഥ അനുകൂലമല്ലാത്തതിനാല് കഴിഞ്ഞ രണ്ടു ദിവസവും ഇവരെ രക്ഷിക്കാനായിരുന്നില്ല.\nഇവിടെ കുടുങ്ങി കിടക്കുന്നവര്‍ക്ക് വേണ്ട ഭക്ഷണസാധനങ്ങളും വ്യോമസേന എത്തിച്ചു. മൂവായിരത്തിലധികം തോട്ടം തൊഴിലാളികളും വിനോദസഞ്ചാരികളും ഉള്‍പ്പെടെ ഇവിടെ കുടുങ്ങിയിരിക്കുകയാണ്.\nദിവസങ്ങളായി വൈദ്യുതി ഇല്ല. കുടിവെള്ളവും കിട്ടാനില്ലായിരുന്നു. നെന്മാറ മുതല് നെല്ലിയാമ്പതി വരെ 15 കിലോമീറ്റര് റോഡ് പൂര്‍ണമായും തകര്‍ന്നിരിക്കുകയാണ്.\nKeywords: Kerala Floods, Floods, Nelliyampathy, News papers, Print, Edition, Defence, Trucks, Fishermen, Fishing community, Rescue operations, Vypin, Aluva, Cherai, Allappuzha, Rescue\nVygaNews: നെല്ലിയാമ്പതിയില് തിരക്കിട്ട രക്ഷാപ്രവര്‍ത്തനം, ഗര്‍ഭിണിയേയും അഞ്ചു രോഗികളെയും ഹെലികോപ്ടറില് പാലക്കാട്ടെത്തിച്ചു


പരീക്ഷ എഴുതുന്ന വിദ്യാർത്ഥികളുടെ ശ്രദ്ധയ്ക്ക്\nകുടിവെള്ളം വിദ്യാർത്ഥികൾ സ്വന്തമായി കൊണ്ടുവരണം. പരീക്ഷയ്ക്ക് ആവശ്യമായ മറ്റ് വസ്തു ക്കളും സ്വന്തമായി കരുതണം .ഒരു സാധനവും മറ്റു വിദ്യാർത്ഥികളുമായി പങ്കു വെക്കരുത്.കോവി ഡ് ലക്ഷണങ്ങൾ ഉള്ളവർ അവർക്ക് അനുവദിച്ചിട്ടുള്ള ശുചിമുറികൾ മാത്രം ഉപയോഗിക്കുക. പരീ ക്ഷ കഴിഞ്ഞ് ഹാളിൽനിന്ന് ക്യൂവിൽ അകലം പാലിച്ച് മാത്രം പുറത്ത് വരേണ്ടതാണ്.\nകൂട്ടുകാരുമായി കൂട്ടം കൂടി നിന്ന് സംസാരിക്കരുത്. കണ്ടയിൻമെന്റ് സോൺ, ഹോട്ട്സ്പോട്ട് എന്നി വിടങ്ങളിൽ നിന്ന് വരുന്നവർ, ക്വാറന്റൈൻ സമയം പൂർത്തിയാക്കാത്തവർ, ചെറിയ രീതിയിലെ ങ്കിലും കോവിഡ് ലക്ഷണങ്ങൾ ഉള്ളവർ ഇത്തരം വിദ്യാർഥികൾ ഈ വിവരങ്ങൾ പരീക്ഷാകേന്ദ്ര ത്തിൽ നേരത്തെ അറിയിക്കേണ്ടതാണ് .


Published on : 28 Feb, 2020 , 12:56 pm\nകഥാപാത്രങ്ങളായുള്ള അടിമുടി മേക്ക് ഓവറില് കമല്‍ഹാസന് ഇടവേളയെടുത്തപ്പോള് വിക്രമാണ് അത്തരം പരീക്ഷണങ്ങളിലേക്ക് പ്രവേശിച്ചത്. അജയ് ജ്ഞാനമുത്തു സംവിധാനം ചെയ്യുന്ന വിക്രമിന്റെ ബിഗ് ബജറ്റ് ചിത്രം കോബ്രയുടെ ആദ്യ പോസ്റ്ററില് തിരിച്ചറിയുന്നതും, തിരിച്ചറിയാത്തതുമായ എഴ് ലുക്കുകളില് വിക്രമിനെ കാണാം.\n2020 മേയ് റിലീസായി പ്രഖ്യാപിച്ച കോബ്ര സയന്‍സ് ഫിക്ഷന് ആണെന്നാണ് സൂചന. ശാസ്ത്രജ്ഞനായും, രാഷ്ട്രീയ നേതാവായും, പ്രൊഫസറായും, ആഫ്രിക്കന് വംശജനായും വിക്രമിന്റെ വേഷപ്പകര്‍ച്ച കോബ്രയില് ഉണ്ടെന്നറിയുന്നു. അന്യന്, ഇരുമുഖന്,ഐ എന്നീ സിനിമകള്‍ക്ക് ശേഷം വിക്രം വിവിധ ഗെറ്റപ്പുകളിലെത്തുന്ന സിനിമയുമാണ് കോബ്ര. പത്ത് വ്യത്യസ്ഥ കഥാപാത്രങ്ങളെ കമല്‍ഹാസന് അവതരിപ്പിച്ച ദശാവതാരം എന്ന സിനിമയുമായാണ് കോബ്രയുടെ ഗെറ്റപ്പുകളെ സാമൂഹിക മാധ്യമങ്ങള് താരതമ്യം ചെയ്യുന്നത്. വിക്രം സിനിമയുടെ ഉള്ളടക്കത്തെക്കാള് മേക്ക് ഓവറില് ശ്രദ്ധ ചെലുത്തുന്നുവെന്ന വിമര്‍ശനവും ചിലര് ഉന്നയിക്കുന്നുണ്ട്.\nഷെയിന് നിഗത്തെ നേരത്തെ ഈ ചിത്രത്തിലേക്ക് പരിഗണിച്ചിരുന്നു. ജൂണ്, ബിഗ് ബ്രദര് എന്നീ സിനിമകളില് തിളങ്ങിയ സര്‍ജാനോ ഖാലിദ് ആണ് ഇപ്പോള് മലയാളത്തില് നിന്നുള്ള താരം.\nനയന്‍താര നായികയായും അനുരാഗ് കശ്യപ് പ്രധാന റോളിലുമെത്തിയ ഇമൈക്ക നൊടികള് എന്ന സിനിമയുടെ സംവിധായകനാണ് അജയ് ജ്ഞാനമുത്തു. കോബ്രയുടെ സംഗീത സംവിധാനം ഏ ആര് റഹ്മാനാണ്. സെവന് സ്‌ക്രീന് സ്റ്റുഡിയോസാണ് നിര്‍മ്മാണം. ശ്രീനിധി ഷെട്ടി, കെ എസ് രവികുമാര് എന്നിവരും ചിത്രത്തിലുണ്ട്. ഇന്ത്യക്ക് പുറമേ റഷ്യയിലും ചിത്രീകരിക്കുന്ന സിനിമയാണ് കോബ്ര.\n‘Cobra’ movie first look


ശിവകാമിയുടെ കാഴ്ച്ചകള്: ജനാലക്കപ്പുറം\nഎല്ലാവരെയും യാത്രയാക്കി തുടങ്ങുന്ന അടുക്കളയുദ്ധത്തിൽ പാത്രങ്ങളുടെ കലപിലയ്ക്കിടയിലാണ് ജനാലക്കപ്പുറത്തെ റോഡിനെതിർവശത്തെ പുൽത്തകിടിയും ഒത്തനടുവിലെ ഒറ്റവീടും എന്റെ പകലുകളിലേക്ക് കയറിവരുന്നത്. ഒപ്പം പഞ്ഞിക്കെട്ടുപോലത്തെ നീണ്ട താടിയും വലിയ വയറുമുള്ള ആ മനുഷ്യനും.\nഉണരുമ്പോഴോ ഉറങ്ങാൻ കിടക്കുമ്പോഴോ അയാളെന്റെ ചിന്തയിൽ വരാറില്ല.\nരാവിലത്തെ തിരക്കുകളിൽ ഒരിക്കൽപോലും ഓർത്തിട്ടുമില്ല.\nനരച്ച നീല ജീൻസും കറുത്തതോ ബ്രൗണോ കുപ്പായവും മാത്രമാണ് എന്റെ ദൂരക്കാഴ്ചയിൽ തെളിയാറ്. ഒന്നുകിൽ പുല്ലുചെത്തി നീക്കിക്കൊണ്ട് ആ വീടിനുചുറ്റും നടക്കുന്നതാവും. ചിലപ്പോൾ ആ പുൽമേടിന്റെ ഒത്തനടുക്ക് നിൽക്കുന്ന മേപ്പിൾ പൊഴിക്കുന്ന ഓരോ ഇലയും സസൂക്ഷ്മം തൂത്തുവാരി കളയുന്നതാവും. മഞ്ഞുവീണൊഴിഞ്ഞ ദിവസങ്ങളിൽ നടപ്പാതയിൽ ഒട്ടിപ്പിടിച്ച അഴുകിയ ഇലകളും മറ്റും ശ്രദ്ധാപൂർവം എടുത്തുമാറ്റുന്നത് കാണാം.\nവെയിലോ മഴയോ മഞ്ഞോ കാറ്റോ നോക്കാതെ കർമ്മനിരതനായ അയാൾ ആ വീടിന്റെ കാര്യസ്ഥനാണെന്ന് ഞാൻ വിശ്വസിക്കുന്നു. എന്നാൽ ചപ്പുചവറുകൾ ചാക്കിൽ എടുത്തുകൊണ്ട് നടക്കുമ്പോൾ അയാളെനിക്ക് സാന്റായാവും. അടുത്ത ക്രിസ്മസിന് എനിക്കുള്ള സമ്മാനവുമായെത്തുന്നത് അയാളാണെന്ന് സ്വപ്നം കാണും.\nഒരിക്കലും അയാളെന്നെ കണ്ടിട്ടുണ്ടാവില്ല. എന്റെ ജനാല ഒരിക്കലും അയാൾ ശ്രദ്ധിക്കാനിടയില്ല. എങ്കിലും ഈ വസന്തകാലത്ത് അയാൾക്കും എനിക്കുമിടയിലെ ചെറിമരം പൂത്തുലഞ്ഞപ്പോൾ ഒരിക്കലെങ്കിലും അയാൾ അതിലേക്ക് നോക്കുമെന്ന് ഞാനോർത്തിരുന്നു. ഒരു പക്ഷെ ആ വൃദ്ധനേത്രങ്ങൾക്ക് അതൊരു കാഴ്ചയേ ആയിരിക്കില്ല.\nഅയാൾക്കും എനിക്കുമിടയിലെ തിരക്കേറിയ വീഥിയിൽ ചീറിപ്പായുന്ന ഒന്നിനെയും അയാൾ അറിയാറില്ല. എവിടെയോ നടന്നിരിക്കാവുന്ന അഗ്നിബാധയെയോ അപകടത്തെയോ അറിയിച്ചുവരാറുള്ള ശബ്ദങ്ങളിൽ പോലും അയാൾ ആകുലപ്പെടുന്നത് കണ്ടില്ല.\nഅയാളെപ്പറ്റി ഞാൻ മെനഞ്ഞ കഥയിൽ ആ വീട് മാത്രമാണ് അയാളുടെ ഉലകം. അവിടം ഏറ്റവും സുന്ദരമായി സൂക്ഷിക്കുക മാത്രമാണ് അയാളുടെ ജന്മലക്ഷ്യം. ഇടക്ക് എന്നോ ഒരിക്കൽ അവിടേക്ക് സൈക്കിളിൽ വന്ന പയ്യനെ ഞാൻ അയാളുടെ ഏക ബന്ധുവായ പേരക്കിടാവാക്കി. അവൻ പണമാവശ്യപ്പെട്ട് വഴക്കിടുകയാണെന്ന് ഉറപ്പിച്ചു. പിണങ്ങിപ്പോയ കുട്ടി പിന്നീട് എന്റെ മുന്നിൽ വന്നതേയില്ല.\nഇനിയൊന്നും കൂടി പറയട്ടെ, അയാളുടെ മുഖം ഇതുവരെ ഞാൻ കണ്ടിട്ടേയില്ല!\nPosted by ശിവകാമി at 12:50 AM\nനിരഞ്ജനയുടെ സെൽഫി - Story by Soonaja\n💛 ട്രാഫിക് ജാം 💙 - Story by Soonaja


കൊല്ലം: കൊല്ലം ചരിത്ര ശേഖരങ്ങളില് നിന്നു്.\nകൊല്ലം കണ്ടവനില്ലം വേണ്ട.\nകൊല്ലം തുറമുഖം ലോകത്തിലെ ഏറ്റവും വലിയ തുറമുഖങ്ങളില് ഒന്നായിരുന്നെന്നും അവിടത്തെ അങ്ങാടികള് ഇന്‍ഡ്യയില് വച്ചേറ്റവും മികച്ചതായിരുന്നു എന്നും ആദ്യ സഞ്ചാരികള് രേഖപ്പെടുത്തിയിരുന്നു.ചൈനയും അറേബ്യയുമായി ഈ നഗരം വിപുലമായ വാണിജ്യത്തില് ഏര്‍പ്പെട്ടിരുന്നു.ചൈനയുടെ ചക്രവര്‍ത്തി കുബ്ലൈഖാനുമായി കൊല്ലത്തിനു് രാഷ്ട്രീയ ബന്ധമുണ്ടായിരുന്നു.\nമനോഹാരിതയിലും പ്രശസ്തിയിലും ഉയരങ്ങളില് നില നിന്ന ആ കൊല്ലം കണ്ടവര്‍ക്കു് ഇല്ലം വേണ്ടെന്നു തോന്നിയതില് അത്ഭുതപ്പെടെണ്ടതില്ല.\nരാജകീയ സാന്നിധ്യമെന്നോ രാജവസതിയെന്നോ അര്‍ഥം വരുന്ന കൊലു എന്ന് ശബ്ദത്തില് നിന്നാണു് കൊല്ലം ഉണ്ടായതു് എന്ന അഭിപ്രായമാണു് പരക്കെ സ്വീകാര്യമായിട്ടുള്ളതു്.\nകൊല്ലം നഗരത്തിനു് കൊല്ല വര്‍ഷത്തേക്കള് പഴക്കമുണ്ടു്.\nഎ.ഡി.825 ല്, ഉദയ മാര്‍ത്താണ്ടവര്‍മ്മ രാജാവു് കൊല്ലത്തു താമസിക്കുമ്പോള് ഒരു പുതിയ സംവത്സരം ഏര്‍പ്പെടുത്തി എന്നും അതിനെ സൗരവര്‍ഷമായി പരിഗണിച്ചു എന്നും പറയുന്നു. എ.ഡി.825 ആഗസ്റ്റു 15നു് കൊല്ലവര്‍ഷം ആരംഭിച്ചു.\nഇന്‍ഡ്യയിലെ ആദ്യത്തെ റോമന് കത്തോലിക്കാ രൂപതയുടെ ആസ്ഥാനം കൊല്ലമായിരുന്നു.\nഉണ്ണു നീലി സന്ദേശത്തില് പറയുന്നു."കൊല്ലം തൊല്ലം ഭവതു നിതരാം പിന്നെയും കൊല്ലമേവ."\nകൊല്ലം എത്ര പഴയതായിക്കൊള്ളട്ടെ,എന്നും അതു കൊല്ലമായി തന്നെ നില നില്‍ക്കും.\nPosted by വേണു venu at 11/30/2006 05:48:00 PM\nമാപ്പടക്കമുള്ള പോസ്റ്റിനു നന്ദി. മൈനാഗനും താങ്കളുമൊക്കെ കാര്യമായി എഴുതുന്നത് കാണുമ്പോള് എന്നെങ്കിലും നമുക്കെല്ലാം കൂടി ഇതൊരു പുസ്തകമാക്കി മാറ്റി അച്ചടിച്ച് വിറ്റ് കൊല്ലത്തിനു പ്രയോജനമാകുന്ന എന്തെങ്കിലും കാര്യത്തിന് ആ പണം ഉപയോഗിക്കാമെന്ന് ഒരു തോന്നല് കൂടി തുടങ്ങി.\n11:32 PM, November 30, 2006\nവേണുമാഷേ വളരേ നല്ല തപാല്..\n12:37 AM, December 01, 2006\nവളരെ നന്ദി വേണൂ,\n'കൊല്ലം - സാംസ്കാരികവികാസത്തിന്റെ നാള്‍വഴികളിലൂടെ' മൂന്നാം ഭാഗം വളരെ പ്രയാസപ്പെട്ട് തയ്യാറാക്കി പോസ്റ്റ് ചെയ്യാന് വന്നപ്പോള്... ദാ കെടക്കുന്നു 'സെര്‍വര്' മൂലവും കുത്തി. (ഇന്നലത്തെ കൊഴഞ്ഞ മഴയില് കാല് തെന്നിയാണത്രേ ഈ വീഴ്ചയുണ്ടായത്!). 'വലയാകെ കെട്ടഴിഞ്ഞു' എന്ന് ലാന് അഡ്‌മിനിസ്‌ട്രേറ്റര് ഏജന്‍സിയോട് പരാതി പറഞ്ഞു. ഒരാള് വന്ന് കൊറേ കുത്തിത്തിരിച്ചപ്പോള് ദാ... ഇത്തിരിയൊക്കെ അനങ്ങിത്തൊടങ്ങി. മനസ്സമാധാനം പോയിരിക്കുവാരുന്നു? ശനിയാഴ്ച്ച എന്റെ 'തുടരനു' വേണ്ടി നിങ്ങള് പ്രതീക്ഷിക്കുമല്ലോ, ഇപ്പോ, ദേശിങ്ങനാട് തുറന്നപ്പോള് സമാധാനമായി. അനാഥമാവാതെ വേണു കാത്തു. ദീര്‍ഘായുഷ്‌മാന് ഭവഃ. ഇനി 'തുടരന്' പോസ്റ്റുന്നത് രണ്ടുദിവസം കഴിഞ്ഞു മതിയല്ലോ. അല്ലേ കൂട്ടുകാരേ?\nഇതിലെ ഉള്ളടക്കം ദയവായി സ്വതന്ത്രമാക്കന്മോ?\nഅങ്ങിനെയായാൽ ഇത് മലയാളം വിക്കിപീഡിയയിൽ കൊല്ലം എന്ന ലേഖനത്തിൽ ചേർക്കാമായിരുന്നു\n6:24 PM, March 24, 2012


ഭാവി അധ്യാപകര്‍ക്ക് കൃഷിയെ അടുത്തറിയാന് അവസരമൊരുക്കി മാനന്തവാടി ബിഎഡ് സെന്റര്\nഭാവി അധ്യാപകര്‍ക്ക് കൃഷിയെ അടുത്തറിയാന് അവസരമൊരുക്കി മാനന്തവാടി ബിഎഡ് സെന്റര്. എല്ലാവരും പാടത്ത് എന്ന പരിപാടിയുടെ ഭാഗമായാണ് ക്യാംപസിലെ വിദ്യാര്‍ത്ഥികളും അധ്യാപകരും ഒരു ദിവസം മുഴുവന് കൃഷിയിടത്തില് ജോലി ചെയ്തത്. പാരമ്പര്യ വിത്തുകളുടെ സംരക്ഷകനും ആദിവാസി കര്‍ഷകനുമായ ചെറുവയല് രാമന്റെ പാടമാണ് ഇതിനായി തെരഞ്ഞെടുത്തത്.\nപുസ്തകത്തിലെ അറിവുകള്‍ക്കൊപ്പം നന്മയുടെ കാര്‍ഷിക സംസ്‌ക്കാരം കൂടി അടുത്ത തലമുറക്ക് പകര്‍ന്ന് നല്‍കാന് സ്വയം പ്രാപ്തരാകുക എന്ന ലക്ഷ്യത്തോടെയാണ് എല്ലാവരും പാടത്ത് എന്ന പരിപാടി മാനന്തവാടി ബിഎഡ് ക്യാമ്പസ് ആസൂത്രണം ചെയ്തത്. വയനാട്ടിലെ പാരമ്പര്യ വിത്തുകളുടെ സംരക്ഷകനും ആദിവാസി കര്‍ഷകനുമായ ചെറുവയല് രാമന് നെല്‍കൃഷിക്ക് നിലമൊരുക്കിക്കൊടുക്കുക എന്ന ദൗത്യമാണ് വിദ്യാര്‍ത്ഥികള് ഏറ്റെടുത്തത്.\nചാണകമിട്ട് പാടം കിളച്ചൊരുക്കുന്ന ജോലിയാണ് വിദ്യാര്‍ത്ഥികള് ഏറ്റെടുത്തത്. ചെറുവയല് രാമന് ചാണകവും പച്ചില വളവും മാത്രമാണ് കൃഷിക്ക് ഉപയോഗിക്കുന്നത്. മിഥുന മാസമെത്തിയിട്ടും ഇത്തവണ മഴ ശക്തമാകാത്തതിന്റെ ആശങ്കയിലാണ് ഈ കര്‍ഷകന്. ഈ പ്രതിസന്ധിക്കിടയിലും കുട്ടികള് അറിവു പകര്‍ന്നു നല്‍കാനും സന്തോഷമേയുള്ളു രാമേട്ടന്. ഒരു കയ്യില് പാഠ പുസ്തകവും മറു കയ്യില് പണി ആയുധവും ഏന്തുക എന്ന സന്ദേശമാണ് അദ്ദേഹം വിദ്യാര്‍ത്ഥികള്‍ക്കു പകര്‍ന്നു നല്‍കുന്നത്. മാനന്തവാടി ക്യാംപസ് ബിഎഡ് സെന്ററിലെ 45 വിദ്യാര്‍ത്ഥികളും 8 അധ്യാപകരുമാണ് രാമേട്ടനൊപ്പം പാടത്തിറങ്ങിയത്.\nകര്‍ഷകര്‍ക്ക് ആശ്വാസം; സംസ്ഥാനത്ത് 16 ഇനം കാര്‍ഷിക വിളകള്‍ക്ക് നവംബര് ഒന്നുമുതല് അടിസ്ഥാന വില


ഉത്തേജകമരുന്നിന് കുടുങ്ങി; ഇന്ത്യന് അത്‌ലറ്റിന് സസ്‌പെന്‍ഷന് - BIGNEWSLIVE | Latest Malayalam News\nഉത്തേജകമരുന്നിന് കുടുങ്ങി; ഇന്ത്യന് അത്‌ലറ്റിന് സസ്‌പെന്‍ഷന്\nമനുഷ്യരില് ഉപയോഗിക്കാന് അനുമതിയില്ലാത്ത മരുന്ന് സഞ്ജീത് ഉപയോഗിച്ചെന്ന് കണ്ടെത്തിയതായി നാഡ വ്യക്തമാക്കി\nദില്ലി: സ്പ്രിന്റ് ഇനങ്ങളില് ദേശീയ ചാമ്പ്യനായ ഹരിയാന അത്ലറ്റ് സഞ്ജീത് സിംഗ് ഉത്തേജകമരുന്ന് പരിശോധനയില് കുടുങ്ങി. ഈ വര്‍ഷം ഉത്തേജകമരുന്ന് ഉപയോഗത്തിന് കുടുങ്ങുന്ന ഒന്‍പതാമത്തെ ഇന്ത്യന് അത്‌ലറ്റാണ് സഞ്ജീത്. മനുഷ്യരില് ഉപയോഗിക്കാന് അനുമതിയില്ലാത്ത മരുന്ന് സഞ്ജീത് ഉപയോഗിച്ചെന്ന് കണ്ടെത്തിയതായി നാഡ വ്യക്തമാക്കി.\nഇന്ത്യയില് ആദ്യമായാണ് ഇത്തരമൊരു സംഭവം റിപ്പോര്‍ട്ട് ചെയ്യപ്പെടുന്നത്. ദേശീയ ഓപ്പണ് ചാമ്പ്യന്‍ഷിപ്പില് സ്പ്രിന്റ് ഡബിള് നേടിയ സഞ്ജീത് 100 മീറ്ററില് ദേശീയ റെക്കോര്‍ഡിന് ഒപ്പമെത്തിയിരുന്നു. സെപ്തംബര് ഒന്‍പതിന് നടത്തിയ പരിശോധനയില് ആണ് സഞ്ജീത് പരാജയപ്പെട്ടതെന്ന് അറിയിച്ച നാഡ, താരത്തെ സസ്പെന്‍ഡ് ചെയ്തതായും വ്യക്തമാക്കി.\nTags: athletdopesanjith singh


കാപ്പാട്-തുഷാരഗിരി ടൂറിസ്റ്റ് ഹൈവേ യാഥാര്‍ഥ്യമാകുന്നു; ആദ്യഘട്ടം വെള്ളിയാഴ്ച ഉദ്ഘാടനം | first stage inauguration of kappad- thusharagiri highway - Malayalam Oneindia\n23 hrs ago വട്ടിയൂർക്കാവിലെ ബിജെപി സ്ഥാനാർത്ഥിത്വം പരീക്ഷണം; ഗൗരവമുള്ളതായി കണക്കാക്കിയിട്ടില്ലെന്ന് ഒ രാജഗോപാൽ!\n1 min ago തുര്‍ക്കി യാത്ര; ഇന്ത്യക്കാര്‍ക്ക് ജാഗ്രതാ നിര്‍ദേശം, കടുത്ത നീക്കവുമായി കേന്ദ്ര സര്‍ക്കാര്\n8 min ago മൂന്നിടത്ത് ചെങ്കൊടി പാറുമെന്നുറപ്പ്; ഒത്താല് മഞ്ചേശ്വരവും കൂടെപ്പോരും, സിപിഎം കണക്ക് കൂട്ടല്\n36 min ago വട്ടിയൂർക്കാവിൽ അട്ടിമറി ഉറപ്പിച്ച് എൽഡിഎഫ്, ഭൂരിപക്ഷവും തയ്യാർ! ആശങ്കയോടെ കോൺഗ്രസും ബിജെപിയും\nകാപ്പാട്-തുഷാരഗിരി ടൂറിസ്റ്റ് ഹൈവേ യാഥാര്‍ഥ്യമാകുന്നു; ആദ്യഘട്ടം വെള്ളിയാഴ്ച ഉദ്ഘാടനം\nUpdated: Tue, Feb 5, 2019, 8:36 [IST]\nതാമരശേരി: കാപ്പാട്-തുഷാരഗിരി- അടിവാരം ടൂറിസ്റ്റ് ഹൈവേയുടെ ഒന്നാം ഘട്ടാമയ ചിപ്പിലിത്തോട്-വട്ടച്ചിറ-തുഷാരഗിരിറോഡ് (എസ്എച്ച 68) വെള്ളിയാഴ്ച പകല് 11ന് പൊതുമരാമത്ത് വകുപ്പ് മന്ത്രി ജി.സുധാകരന് നാടിനു സമര്‍പ്പിക്കും. കോടഞ്ചേരി വട്ടച്ചിറയില് നടക്കുന്ന ചടങ്ങില് ജോര്‍ജ്ജ് എം തോമസ് എംഎല്‍എ അധ്യക്ഷത വഹിക്കും. ചിപ്പിലിത്തോട് 29-ാം മൈലില് നിന്നാരംഭിച്ച് തുഷാരഗിരി ടൂറിസ്റ്റ് കേന്ദ്രത്തിലെത്തുന്നതാണ്5കി.മി ദൈര്‍ഘ്യമുള്ള റോഡ്. 20 കോടി ചെലവഴിച്ച് 12 മീറ്റര് വീതിയിലാണ് റോഡ് നിര്‍മ്മിച്ചിട്ടുള്ളത്.\nനട അടച്ച് ശുദ്ധിക്രിയ നടത്തിയതിന് കാരണം യുവതീപ്രവേശമല്ല; അത് ഉത്തരവാദിത്തം, തന്ത്രി വിശദീകരണം നൽകി\n2008ല് ജോര്‍ജ് എം തോമസ് എംഎല്‍എയുടെ നേതൃത്വത്തില് നടത്തിയ സാധ്യത പഠനമാണ് പുതിയ റോഡിന്റെ നിര്‍മ്മാണത്തിന് അടിസ്ഥാനം. തുടര്‍ന്ന് 2009ല് വി എസ് സര്‍ക്കാറിന്റെ കാലത്ത് 14 കോടി രൂപ റോഡ് നിര്‍മ്മാണത്തിന് ആദ്യം അനുവദിച്ചു. റോഡിന് അഞ്ച് ഏക്കറോളം ഭൂമി പ്രദേശവാസികള് സൗജന്യമായി വിട്ടു നല്‍കുകയും ചെയ്തു. നിലവിലെ സര്‍ക്കാര് അനുവദിച്ച6കോടിയും ഉപയോഗിച്ചാണ് നിര്‍മ്മാണം പൂര്‍ത്തിയാക്കിയത്.\nഹൈവേയുടെ രണ്ടാംഘട്ടമായ 10 കി.മി. വരുന്ന തുഷാരഗിരി - കോടഞ്ചേരി റോഡിന്റ നിര്‍മ്മാണം നേരത്തെ പൂര്‍ത്തീകരിച്ചിരുന്നു. ഓമശ്ശേരി-കോടഞ്ചേരി റോഡിന്റ വികസനമാണ് ഇനി പൂര്‍ത്തീകരിക്കാനുള്ളത്.\nkappad highway inauguration tourism kozhikkode ദേശീയ പാത ടൂറിസം കോഴിക്കോട്\nfirst stage inauguration of kappad- thusharagiri highway


എസ്.എസ്.എൽ.സി - പ്ലസ് ടു പരീക്ഷ നടത്തിപ്പിനെക്കുറിച്ച് ആശങ്ക വേണ്ടെന്ന് വിദ്യാഭ്യാസമന്ത്രി | Education minister about SSLC Plus Two exams\nഎസ്എസ്എൽസി, +2 പരീക്ഷ നടത്തിപ്പിൽ ആശങ്ക വേണ്ടെന്ന് വിദ്യാഭ്യാസമന്ത്രി\nThiruvananthapuram, First Published Dec 18, 2020, 5:36 PM IST\nകോവിഡ് സാഹചര്യവും, പഠഭാഗങ്ങളുടെ പൂർത്തീകരണവും പരിഗണിച്ചാവും പരീക്ഷ നടത്തുക. ഓരോ പ്രശ്നവും മനസിലാക്കിയാണ് വിദ്യാഭ്യാസ വകുപ്പ് പരീക്ഷ ആസൂത്രണം ചെയ്യുന്നതെന്നും മന്ത്രി രവീന്ദ്രനാഥ് പറഞ്ഞു.\nതിരുവനന്തപുരം: എസ്.എസ്.എൽ.സി - പ്ലസ് ടു പരീക്ഷ നടത്തിപ്പിനെക്കുറിച്ച് ആശങ്ക വേണ്ടെന്ന് വിദ്യാഭ്യാസമന്ത്രി സി.എൻ.രവീന്ദ്രനാഥ്. കുട്ടികൾക്ക് ഒരു പ്രശ്നവും ഇല്ലാത്ത രീതിയിൽ മാത്രമേ പരീക്ഷ സംഘടിപ്പിക്കൂവെന്നും ഇപ്പോൾ പാഠഭാഗങ്ങൾ തീർക്കാൻ മുൻഗണന നൽകണമെന്നും മന്ത്രി അഭിപ്രായപ്പെട്ടു.\nകോവിഡിനിടെ കഴിഞ്ഞ മാർച്ചിലെ എസ്എസ്എൽസി പരീക്ഷ വിജയകരമായി പൂർത്തിയാക്കിയ ആത്മവിശ്വാസത്തിലാണ് സർക്കാർ മുന്നോട്ടു പോകുന്നത്. തെരഞ്ഞെടുപ്പിന് ശേഷമുള്ള കോവിഡ് സാഹചര്യം എന്താകുമെന്നതും സർക്കാർ നിരീക്ഷിക്കുന്നുണ്ട്. പരീക്ഷയ്ക്കുള്ള വിശദമായ മാർഗരേഖ ഉടൻ പുറത്തിറങ്ങും.\nLast Updated Dec 18, 2020, 8:39 PM IST


ഓണ്‍ലൈന് ഡെലിവറി രംഗത്ത് 10 വര്‍ഷത്തിനുള്ളില് വന് വളര്‍ച്ചയുണ്ടാകുമെന്ന് ഒമാനിലെ സാമ്പത്തിക വിദഗ്ധര് | experts in oman says that online delivery sector grow in next 10 years\nഓണ്‍ലൈന് ഡെലിവറി രംഗത്ത് 10 വര്‍ഷത്തിനുള്ളില് വന് വളര്‍ച്ചയുണ്ടാകുമെന്ന് ഒമാനിലെ സാമ്പത്തിക വിദഗ്ധര്\nMuscat, First Published 28, Jun 2020, 8:52 PM\nഒമാനില് ഓണ്‍ലൈന് ഡെലിവറി രംഗത്ത് സ്വദേശിവത്കരണം നടപ്പിലാക്കുമെന്ന തീരുമാനം കഴിഞ്ഞ വ്യാഴാച ഒമാൻ സുപ്രീം കമ്മറ്റിയുടെ വാർത്താ സമ്മേളനത്തിലാണ് ഗതാഗത മന്ത്രി ഡോ അഹ്‍മദ് അല് ഫുതൈസി വ്യക്തമാക്കിയത്.\nമസ്കറ്റ്: അടുത്ത പത്ത് വർഷത്തിനുള്ളിൽ ഓണ്‍ലൈന് ഡെലിവറി രംഗത്ത് വൻ വളർച്ചയുണ്ടാകുമെന്ന് ഒമാനിലെ സാമ്പത്തിക വിദഗ്ധര്. കൊവിഡ് 19 വ്യാപനം ഒമാനിൽ ശക്തി പ്രാപിച്ചതോടെ ഇലക്ട്രോണിക് വാണിജ്യ,വ്യാപാര രംഗത്ത് ഗണ്യമായ വർധനവാണ് രേഖപ്പെടുത്തിയത്.\nഒമാൻ ഗതാഗത മന്ത്രാലയം നടത്തിയ പഠന റിപ്പോർട്ടുകളുടെ അടിസ്ഥാനത്തിൽ പ്രതിദിനം15,000ത്തിലേറെ ആവശ്യക്കാർ ഓൺലൈനിലൂടെ വിവിധ സേവനങ്ങളും ഉൽപ്പന്നങ്ങളും ആവശ്യപ്പെടുന്നുണ്ട്. നിലവിൽ ഉപഭോക്താക്കൾ ഓൺലൈനിലൂടെ ആവശ്യപ്പെട്ട ഉൽപ്പന്നങ്ങൾ എത്തിച്ചു കൊടുക്കുന്നത് നിയമ വിരുദ്ധമായി വേണ്ടത്ര രേഖകളില്ലാതെ രാജ്യത്ത് തങ്ങുന്ന പ്രവാസികളാണെന്നും മന്ത്രാലയം കണ്ടെത്തിയിട്ടുണ്ട്.\nമതിയായ രേഖകളില്ലാത്ത ഇവർ വളരെ തുച്ഛമായ വേതനത്തിലാണ് ഇപ്പോൾ ഓൺലൈൻ വിതരണ രംഗത്ത് പ്രവർത്തിച്ചു വരുന്നത്. ഈ രംഗത്ത് ഇപ്പോൾ തൊഴിലെടുക്കുന്ന ഒമാൻ സ്വദേശികൾക്ക് പ്രതിദിനം 27 മുതൽ 33 അപേക്ഷകൾ വരെയാണ് ലഭിക്കുന്നത്. 22 ദിവസം കൊണ്ട് 980 ഒമാനി റിയാൽ ഇതിൽ നിന്നും ലഭിക്കുകയും ചെയ്യുന്നു.\nഓണ്‍ലൈന് വിതരണ മേഖലയിലേക്ക് കൂടുതൽ ഒമാനി യുവാക്കളെ എത്തിക്കാനാണ് ഒമാൻ ഗതാഗത മന്ത്രാലയം ലക്ഷ്യം വെക്കുന്നത്. ഈ പശ്ചാത്തലത്തിലാണ് ഓണ്‍ലൈന് ഡെലിവറി രംഗത്തും സ്വദേശിവത്കരണം നടപ്പാക്കാന് ഒമാൻ ഗതാഗത മന്ത്രാലയം പദ്ധതിയിട്ടിരിക്കുന്നത്. ഇലക്ട്രോണിക്, വാണിജ്യ വ്യാപാര രംഗത്തെ വളർച്ചയുടെ ഭാഗമായി വിതരണ മേഖലയിൽ അടുത്ത പത്ത് വർഷത്തിനുള്ളിൽ ഗണ്യമായ വളർച്ച കൈവരിക്കുമെന്നാണ് ഒമാനിലെ സാമ്പത്തിക വിദഗ്ധര് കരുതുന്നത്.\nഒമാനില് ഓണ്‍ലൈന് ഡെലിവറി രംഗത്ത് സ്വദേശിവത്കരണം നടപ്പിലാക്കുമെന്ന തീരുമാനം കഴിഞ്ഞ വ്യാഴാച ഒമാൻ സുപ്രീം കമ്മറ്റിയുടെ വാർത്താ സമ്മേളനത്തിലാണ് ഗതാഗത മന്ത്രി ഡോ അഹ്‍മദ് അല് ഫുതൈസി വ്യക്തമാക്കിയത്. ഓണ്‍ലൈന് ഡെലിവറി രംഗത്തെ സ്വദേശിവത്കരണം നടപ്പാക്കാന് ഒമാൻ ഗതാഗത മന്ത്രാലയം, ഒമാൻ മാനവ വിഭവ ശേഷി മന്ത്രാലയവുമായി ചേർന്ന് കൂടിയാലോചനകൾ നടത്തിവരികയാണെന്നും അദ്ദേഹം വാർത്താ സമ്മേളനത്തിൽ അറിയിച്ചിരുന്നു.\nഇത് സംബന്ധിച്ച തീരുമാനമായാല് ഹോട്ടലുകളിലും ഫാസ്റ്റ് ഫുഡ് കേന്ദ്രങ്ങളിലും കോഫി ഷോപ്പുകളിലും മറ്റ് വ്യാപാര കേന്ദ്രങ്ങളിലും മറ്റും ഓണ്‍ലൈന് ഓര്‍ഡര് ഡെലിവറി സംവിധാനത്തില് ജോലി ചെയ്യാന് വിദേശികളെ അനുവദിക്കില്ലെന്നും ഡോ അഹ്‍മദ് അല് ഫുതൈസി വ്യക്തമാക്കിയിരുന്നു.\nLast Updated 28, Jun 2020, 9:32 PM\nonline delivery in Oman


Tokyo Olympics | 54 കായിക താരങ്ങള് ഉള്‍പ്പെടുന്ന 88 അംഗ ഇന്ത്യന് സംഘം ടോക്കിയോയില് എത്തി – News18 Malayalam\nTokyo Olympics | 54 കായിക താരങ്ങള് ഉള്‍പ്പെടുന്ന 88 അംഗ ഇന്ത്യന് സംഘം ടോക്കിയോയില് എത്തി\n127 താരങ്ങളാണ് ഇന്ത്യയ്ക്കായി മത്സരിക്കുക. ഒളിമ്പിക്‌സില് ഇന്ത്യയെ പ്രതിനിധീകരിക്കുന്ന ഏറ്റവും വലിയ സംഘമാണ്.\nഇന്ത്യന് കായിക താരങ്ങള്\n54 കായിക താരങ്ങള് ഉള്‍പ്പെടുന്ന 88 അംഗ ഇന്ത്യന് സംഘം ടോക്കിയോയിലെ നരീട്ട അന്താരാഷ്ട്ര വിമാനത്താവളത്തില് ഇന്ന് എത്തിച്ചേര്‍ന്നു. ഇന്ത്യന് സംഘത്തെ സ്വീകരിക്കാനായി കുര്‍ബേയ് നഗര പ്രതിനിധി വിമാനത്താവളത്തിലെത്തിയിരുന്നു. മന്ത്രാലയത്തിന് ചുമതലയുള്ള കേന്ദ്ര മന്ത്രി ശ്രീ അനുരാഗ് ഠാക്കൂര്, സഹമന്ത്രി ശ്രീ നിസിത്പ്രമാണിക് എന്നിവരുടെ നേതൃത്വത്തില് സംഘത്തിന് ഇന്നലെ രാത്രി ഇന്ദിരാഗാന്ധി അന്താരാഷ്ട്ര വിമാനത്താവളത്തില് യാത്രയയപ്പും ആശംസകളും നല്‍കിയിരുന്നു.\nബാഡ്മിന്റണ്, അമ്പെയ്ത്ത്, ഹോക്കി, ജൂഡോ, നീന്തല്, ഭാരോദ്വഹനം, ജിംനാസ്റ്റിക്, ടേബിള് ടെന്നീസ് എന്നീ എട്ട് ഇനങ്ങളിലായി മത്സരിക്കുന്ന താരങ്ങളും സഹായികളും ആണ് ഇന്നലെ രാത്രി ന്യൂഡല്‍ഹിയില് നിന്നും ടോക്കിയോയിലേക്ക് യാത്രതിരിച്ചത്. 127 താരങ്ങളാണ് ഇന്ത്യയ്ക്കായി മത്സരിക്കുക. ഒളിമ്പിക്‌സില് ഇന്ത്യയെ പ്രതിനിധീകരിക്കുന്ന ഏറ്റവും വലിയ സംഘമാണ്.\nടോക്കിയോ ഒളിമ്പിക്‌സ് 2020 രാജ്യത്തെ സംബന്ധിച്ച സുപ്രധാനമായ ഒരു സംഭവം ആണെന്ന് വിശേഷിപ്പിച്ച അനുരാഗ് ഠാക്കൂര് സംഘത്തിന് ആശംസകള് നേര്‍ന്നു കൊണ്ടുള്ള തന്റെ പ്രഭാഷണത്തിനിടെ മത്സരിക്കുന്ന എല്ലാ താരങ്ങള്‍ക്കു 35 കോടി ഭാരതീയരുടെ ആശംസകള് ഉണ്ടെന്ന് ഓര്‍മ്മിപ്പിച്ചു. രാജ്യത്തിനായി മത്സരിക്കുന്ന വേളകള് മാനസിക പോരാട്ടങ്ങളുടെ വേദിയാണെന്നും, ഓരോ താരത്തിന്റെയും മാനസിക ശക്തിയാണ് അവരുടെ പ്രവര്‍ത്തിയില് പ്രതിഫലിക്കുക എന്നും ചൂണ്ടികാട്ടി. അതുകൊണ്ടുതന്നെ താരങ്ങള് കരുത്തരായി തുടരണമെന്നും ഓര്‍മിപ്പിച്ചു.\nടോക്യോ ഒളിംപിക്സിന് 228 അംഗ ഇന്ത്യന് സംഘമാണ് യാത്രയാവുന്നത്. ഇവരില് 127 കായികതാരങ്ങളും 101 ഒഫീഷ്യല്‍സും ഉള്‍പ്പെട്ടിരിക്കുന്നു. ഇന്ത്യക്കായി 67 പുരുഷ താരങ്ങളും 52 വനിതാ താരങ്ങളും മത്സരിക്കും. 85 മെഡല് ഇനങ്ങളില് ഇന്ത്യ മത്സരിക്കുന്നുണ്ട്. 23ആം തിയ്യതിയാണ് ടോക്യോയില് കായിക മാമാങ്കത്തിന് തുടക്കമാകുന്നത്.


No increase in Bus fare, says Transport Minister A K Saseendran | News in Malayalam: ബസ് ചാര്‍ജ് വര്‍ദ്ധിപ്പിക്കില്ല.... \nബസ് ചാര്‍ജ് വര്‍ദ്ധിപ്പിക്കില്ല.... \nകോവിഡ് ബാധയുടെ പശ്ചാത്തലത്തിലുണ്ടായ പതിസന്ധി മറികടക്കുന്നതിന് ബസ് ചാര്‍ജ് വര്‍ധിപ്പിക്കണമെന്ന സ്വകാര്യബസുടമകളുടെ ആവശ്യം സര്‍ക്കാര് തള്ളി.\nLast Updated : Jun 4, 2020, 04:15 PM IST\nകോഴിക്കോട് : കോവിഡ് ബാധയുടെ പശ്ചാത്തലത്തിലുണ്ടായ പതിസന്ധി മറികടക്കുന്നതിന് ബസ് ചാര്‍ജ് വര്‍ധിപ്പിക്കണമെന്ന സ്വകാര്യബസുടമകളുടെ ആവശ്യം സര്‍ക്കാര് തള്ളി.\nlock down നിയന്ത്രണങ്ങള് പിന്‍വലിച്ചതിനാലാണ് ബസ് ചാര്‍ജ് വര്‍ധനവ് സര്‍ക്കാര് പിന്‍വലിച്ചത്. സ്വകാര്യ ബസുകള് മാത്രമല്ല കെഎസ്‌ആര്‍ടിസിയും നഷ്ടത്തിലാണെന്നും, രാമചന്ദ്രന് കമ്മീഷന്‍റെ റിപ്പോര്‍ട്ടിന്‍റെ അടിസ്ഥാനത്തില് മാത്രമേ ബസ് ചാര്‍ജ് വര്‍ധിപ്പിക്കൂ എന്നും ഗതാഗതമന്ത്രി എ.കെ. ശശീന്ദ്രന് പറഞ്ഞു.\nയാത്രക്കാരെ കയറ്റുന്നതിനുള്ള നിയന്ത്രണങ്ങള് പിന്‍വലിച്ച സാഹചര്യത്തിലാണ് ബസ് ചാര്‍ജ് വര്‍ധനവ് പിന്‍വലിച്ചത്. തത്കാലം ചാര്‍ജ് കൂട്ടാന് സര്‍ക്കാര് ഉദ്ദേശിക്കുന്നില്ല. ഇക്കാര്യത്തില് ബസുടമകള് സഹകരിക്കണമെന്നും മന്ത്രി പറഞ്ഞു.\n100% ചാര്‍ജ് വര്‍ദ്ധനയായിരുന്നു ബസ് ഉടമകള് ആവശ്യപ്പെട്ടിരുന്നത്. എന്നാല്, കഴിഞ്ഞ മാസം 50% ചാര്‍ജ്ജ് വര്‍ധനവ് സര്‍ക്കാര് പ്രഖ്യാപിച്ചിരുന്നു. lock down നിയന്ത്രണങ്ങള് കാരണമായിരുന്നു അത്. 100% ചാര്‍ജ് വര്‍ദ്ധന നടപ്പാക്കാത്തതിനാല്, നഷ്ടം സഹിച്ച് ബസുകള് ഓടിക്കില്ലെന്ന് സ്വകാര്യ ബസുടമകള് പറഞ്ഞിരുന്നുവെങ്കിലും പിന്നീട് തീരുമാനം മാറ്റുകയായിരുന്നു. അതാണ് ഇപ്പോള് സര്‍ക്കാര് പിന്‍വലിച്ചിരിയ്ക്കുന്നത്.\nCOVID-19lock down concessionsBus fareA K SaseendranTransport Minister


അധ്യാപകനു നേരേ പോലീസ് അതിക്രമം : ഡിവൈഎസ്പി അന്വേഷിക്കണമെന്ന് മനുഷ്യാവകാശ കമ്മീഷൻ : Deepika.com Nattu Visesham\nതിരുവനന്തപുരം: കോട്ടൺഹിൽ സ്കൂളിൽ പ്ലസ്ടു പരീക്ഷ എഴുതാനെത്തിയ മകളെ കൂട്ടിക്കൊണ്ടു പോകാനെത്തിയ അധ്യാപകനായ പിതാവിനോട് അപമര്യാദയായി പെരുമാറിയ പൂജപ്പുര ഗ്രേഡ് എസ്ഐക്കും അധ്യാപകനെതിരെ കേസ് രജിസ്റ്റർ ചെയ്ത മ്യൂസിയം പോലീസിനുമെതിരെ ഉന്നതതല അന്വേഷണത്തിന് സംസ്ഥാന മനുഷ്യാവകാശ കമ്മീഷൻ ഉത്തരവിട്ടു.\nഡിവൈഎസ്പി റാങ്കിൽ കുറയാത്ത ഉദ്യോഗസ്ഥൻ അന്വേഷിക്കണമെന്ന് കമ്മീഷൻ അധ്യക്ഷൻ ജസ്റ്റീസ് ആന്‍റണി ഡൊമിനിക്ക് സംസ്ഥാന പോലീസ് മേധാവിക്ക് നിർദേശം നൽകി. പൂന്തുറ സെന്‍റ് തോമസ് സ്കൂളിലെ അധ്യാപകനായ ജാക്സൻ, 2021 ഏപ്രിൽ 22ന് താൻ നേരിട്ട അപമാനത്തിനെതിരെ സമർപ്പിച്ച പരാതിയിലാണ് നടപടി. കുട്ടികളെ വിളിക്കാനെത്തിയ രക്ഷിതാക്കളെ പൂജപ്പുര ഗ്രേഡ് എസ്ഐയും ഒരു പോലീസുകാരനും ചേർന്ന് അസഭ്യം വിളിച്ചത് ചോദ്യം ചെയ്തപ്പോഴാണ് തനിക്കെതിരെ മ്യൂസിയം പോലീസ് കള്ളക്കേസ് രജിസ്റ്റർ ചെയ്തതെന്ന് പരാതിയിൽ പറയുന്നു.\nസിറ്റി പോലീസ് കമ്മീഷണറിൽ നിന്നും കമ്മീഷൻ റിപ്പോർട്ട് വാങ്ങിയെങ്കിലും പോലീസ് നടപടിയെ ന്യായീകരിച്ചതു കാരണം റിപ്പോർട്ട് കമ്മീഷൻ തള്ളി. തുടർന്ന് കമ്മീഷന്‍റെ അന്വേഷണ വിഭാഗം നേരിട്ട് അന്വേഷിച്ചു.\nകോട്ടൺഹിൽ സ്കൂളിൽ സൂക്ഷിച്ചിരുന്ന ഇലക്ട്രോണിക് വോട്ടിംഗ് മെഷിന്‍റെ സുരക്ഷാ ജോലിക്ക് നിയോഗിച്ചിരുന്ന പൂജപ്പുര ഗ്രേഡ് എസ്ഐയും സിപിഒയും പരാതിക്കാരനും തമ്മിലാണ് വാക്കുതർക്കത്തിൽ ഏർപ്പെട്ടതെന്ന് കമ്മീഷന്‍റെ അന്വേഷണ വിഭാഗം റിപ്പോർട്ടിൽ പറഞ്ഞു. തുടർന്ന് എസ്ഐയുടെ നിർദേശാനുസരണം സ്ഥലത്തെത്തിയ മ്യൂസിയം എസ്ഐ പരാതിക്കാരന്‍റെ വാഹനത്തിന്‍റെ ആർസി ബുക്ക് വാങ്ങിക്കൊണ്ടു പോയി. പരാതിക്കാരനെതിരെ മ്യൂസിയം പോലീസ് ക്രൈം 569/21 നമ്പറായി കേസുമെടുത്തു. ഈ കേസാണ് പുനരന്വേഷിക്കേണ്ടത്. ഒപ്പം ഗ്രേഡ് എസ്ഐയുടെ പ്രവർത്തിയും അന്വേഷിക്കണം.\nപരാതിക്കാരൻ തന്‍റെ മകളെ വിളിക്കാനാണ് സ്ഥലത്തെത്തിയതെന്ന കാര്യം പോലീസിന് അറിവുണ്ടായിരുന്നുവെന്ന് കമ്മീഷൻ ചൂണ്ടിക്കാണിച്ചു.\nഎസ്ഐയുടെ കൃത്യ നിർവഹണം പരാതിക്കാരൻ തടസപ്പെടുത്തിയിട്ടില്ല. ഒരു തർക്കം മാത്രമാണ് ക്രൈം കേസിന് കാരണമായത്. തന്‍റെ മകൾക്ക് മുന്നിൽ വച്ച് ഗ്രേഡ് എസ്ഐ മോശമായി പെരുമാറിയത് പരാതിക്കാരന് മനോവിഷമത്തിന് കാരണമായിട്ടുണ്ട്. സ്കൂളിന് മുന്നിലുണ്ടായിരുന്ന രക്ഷകർത്താക്കൾ ഒരു ക്രിമിനൽ പ്രവർത്തിക്കും എത്തിയതല്ലെന്ന് എസ്ഐ മനസിലാക്കണമായിരുന്നുവെന്ന് കമ്മീഷൻ നിരീക്ഷിച്ചു.\nഈ സാഹചര്യത്തിലാണ് യഥാർഥ വസ്തുത മനസിലാക്കാൻ കമ്മീഷൻ ഉന്നതതല അന്വേഷണത്തിന് ഉത്തരവിട്ടത്.


വിനോദയാത്ര: മിസ്റ്റിക് കഥകള് -- റോഡിലെ പ്രേതങ്ങള് ഭാഗം 4\nഇന്ന് ഞാന് പറയുന്ന കഥ കുറെയധികം അതിശയോക്തി നിറഞ്ഞ ഒന്നാണ് മുത്തശ്ശിക്കഥകളിലും മലയാളം ഹൊറര് സിനിമകളിലും കാണുന്ന തരത്തിലുള്ള ഒന്ന്. ഇതിലെ കഥാപാത്രങ്ങളെ ഞാന് മനപ്പൂര്‍വം മാറ്റിയിട്ടുണ്ട്, ഇതില് പറയുന്ന സംഭവങ്ങള് ചിലത് ചില മാറ്റങ്ങളോട് കൂടിയാണ് അവതരിപ്പിക്കുന്നത്. കാരണം ഇതില് ഉള്‍പ്പെട്ടിട്ടുള്ള ചില കുടുംബംങ്ങള്‍ക്ക് ഇപ്പോള് ഈ സംഭവങ്ങള് അപമാനകരമായ ഒന്നാണ്. നമ്മളെന്തിനാ മുറിവില് കുത്തി വേദനിപ്പിക്കുന്നത്. ഇനി പറയുന്ന സംഭവവുമായി ബന്ധപ്പെട്ടിട്ടുള്ള ആര്‍ക്കെങ്കിലും ഇതുമൂലം എന്തെങ്കിലും വിഷമം ഉണ്ടായിട്ടുണ്ടെങ്കില് ഞാന് ഹൃദയ പൂര്‍വം ക്ഷമചോദിക്കുന്നു.\nഅരവിന്ദിന് ശരിക്കും ജോലി വായി നോട്ടമാണ്. വീട്ടില് അത്യാവിശ്യം പൂര്‍വികര് സമ്പാതിചിട്ടുള്ളതിനാല് എന്തും ആകാം എന്നാണു വിചാരം. വീട് ചേലച്ചുവട്, ഡിഗ്രി വരെ പഠിക്കാന് ആണെന്ന് പറഞ്ഞു പോയാരുന്നു. പഠിച്ചോ ഇല്ലയോ ? ഇഷ്ടന് സ്വന്തമായി ഒരു ബൈക്ക് ഉണ്ട്. ഹീറോ ഹോണ്ട യുണികോണ്.\nകാലം 2008 ഏപ്രില്\nഅരവിന്ദിന്‍റെ അമ്മാവന് താമസിക്കുന്നത് 200ഏക്കര് ആണ്. അമ്മാവന്‍റെ പേര് കുമാരന്. കുമാരനമ്മാവന് മൂന്നു പെണ്‍മക്കള് മാത്രമേ ഉള്ളൂ. നമ്മുടെ അരവിന്ദനും അമ്മാവന്‍റെ രണ്ടാമത്തെ മകള് ആതിരയുമായി ചെറിയ ചുറ്റിക്കളി ഒക്കെയുണ്ട്. പോരാത്തതിന് മുറപ്പെണ്ണും. രണ്ടു വീട്ടുകാര്‍ക്കും ഇതില് വലിയ എതിര്‍പ്പൊന്നുമില്ല. ആതിര ബി എസ് സി ക്ക് മൂന്നാറില് ആണ് പഠിക്കുന്നത്. ഹോസ്റ്റലില് ആണ് താമസം. വെള്ളിയാഴ്ച വൈകിട്ട് വീട്ടില് വരും തിങ്കളാഴ്ച രാവിലെ പോകുകയും ചെയ്യും. അമ്മാവനെ സഹായിക്കാന് മിക്ക ദിവസവും അരവിന്ദന് 200 ഏക്കറിനു പോകും. രണ്ടാണ് ഗുണം അങ്കവും കാണാം സൗകര്യം കിട്ടിയാല് ഇത്തിരി താളീം ഓടിക്കാം ഏത്?\nഅന്ന് ഒരു ശനിയാഴ്ചയായിരുന്നു. അമ്മാവന് നാട്ടിലേക്ക് എങ്ങോ പോയിരിക്കുകയാണ്. വരുമ്പോള് രാത്രിയാകും. അതുകൊണ്ട് അരവിന്ദിനെയാണ് കൂട്ടിനു വീട്ടില് ഇരിക്കാന് വിളിച്ചത്. പട്ടിണിക്കാരന് ബിരിയാണി കിട്ടിയ സന്തോഷത്തോടെ അരവിന്ദന് സ്ഥലത്ത് ഹാജര്. പശുവിനെ മാറ്റിക്കെട്ടുക അമ്മായിയെ സഹായിക്കുക മുതലായവയും പിന്നെ ചെറിയതോതില് ആതിരയെ മുട്ടുക തട്ടുക ഇത്യാതി കലാ പരിപാടികളുമായി ആശാന് പകല് കഴിച്ചു കൂട്ടി. എന്തെങ്കിലും ഒരു കൊച്ചുവര്‍ത്തമാനം പറയാമെന്നു വച്ചാല് ആതിരയുടെ കൂടെ അനിയത്തി കൊച്ചോ, ചേടത്തിയാരോ, അതുമല്ലെങ്കില് അമ്മായിയോ കാണും. കണ്ണുകൊണ്ട് കഥപറഞ്ഞ് ആശ തീര്‍ത്ത് കൊണ്ടിരിക്കുംപോഴാണ് അമ്മായിടെ വിളി\n"എടാ മോനെ ഹോസില് വെള്ളം വരുന്നില്ല നീയൊന്നു പോയി ശരിയാക്കാമോ"\n"ഞാന് പോകാമമ്മേ" ആതിര ഏറ്റുപിടിച്ചു.\n"എന്നാ നീ കൂടെ ചെല്ലെടാ ഒരു കൂട്ടിന്" അമ്മായി\nഅരവിന്ദന് എപ്പോഴേ റെഡി\nവീട്ടില് നിന്നും കുറെ അകലെ നിന്നുമാണ് വെള്ളം എടുക്കുന്ന ഓലി.\n"അതേ അരവിന്ദേട്ടന് മുന്‍പില് കേറി നടന്നെ പുറകില് നിര്‍ത്താന് എനിക്കത്ര വിശ്വാസം പോര" ആതിര\n"ഏയ് ലേഡീസ് ഫസ്റ്റ് എന്നാ"\n"ഇന്നാളത്തെപ്പോലെ കിരണ്ടാന് നോക്കിയേക്കല്ല് "\n" ഞാന് ഭയങ്കര മാന്യനാ ഇപ്പൊ " പറച്ചിലും ആതിരയുടെ നിതംബത്തില് ഒരു പിച്ചും ഒരുമിച്ചു കഴിഞ്ഞു.\n"ഇയ്യേ.. " എന്നൊരു കാറിച്ചയും മുന്നോട്ടൊരു ചാട്ടവും കൊടുത്ത് ആതിര\n"അച്ഛനോട് ഞാന് പറയും കേട്ടോ" ചെറിയൊരു നാണത്തോടെ അവള് ചിണുങ്ങി\n"പിന്നെ, അച്ഛാ.. അച്ഛാ.. ഈ അരവിന്ദേട്ടന് എന്‍റെ കുണ്ടിക്ക് തോണ്ടിയച്ചാ... എന്ന് നീ ഇപ്പൊ ചെന്ന് പറയുവല്ലേ " അരവിന്ദന്\n"ആഹ് ഞാന് പറഞ്ഞാലെന്നാ ചെയ്യും "\n"എന്നാ ഇതും കൂടെ ചെന്ന് പറഞ്ഞോ.." എന്ന് പറയുകയും പുറകില് നിന്നും ആതിരയുടെ വയറിനു മുകളിലൂടെ അവളുടെ കൈകള് കൂടി കൂട്ടി അവന് ചുറ്റിപ്പിടിച്ച് തന്നോട് വലിച്ചടുപ്പിച്ചു.\n"അയ്യോ വിടൂന്നെ.. ആരേലും കാണും.. നാണമില്ലേ ഇങ്ങനെയൊക്കെ കാട്ടാന്.." പറഞ്ഞു കൊണ്ട് അവള് അവന്‍റെ പിടിയില് നിന്നും വിടുവിക്കാന് വേണ്ടി പുളഞ്ഞു\n"മര്യാദക്ക് വിട്ടോ ഇല്ലേ ഞാന് നല്ല കടി വച്ചുതരും...."\n"ആഹാ നീ കടിക്കുമോ എങ്കില് അതിനു മുന്‍പേ ഞാന് കടിക്കാം" ആതിരയുടെ കഴുത്തിന്‍റെ വലതു ഭാഗത്തായി പതിയെ അരവിന്ദന് മുഖമമര്‍ത്തി\n"ഇതെന്താന്നെ... ഈ കാണിക്കുന്നേ.. " ആതിരയുടെ കുതറിച്ചയുടെ ബലം കുറഞ്ഞു ശബ്ദം ചെറുതായി വിറക്കാന് തുടങ്ങി അവളുടെ കഴുത്തില് പതിയെ ഒരു കടികൊടുത്തികൊണ്ട് അരവിന്ദന് അവളെ തന്റെ നേരെ തിരിച്ചു. നാണിച്ചു കൂമ്പിയ അവളുടെ കണ്ണുകളിലേക്ക് നോക്കി അവന്\n"ഉം.. ഉം.. "\nപതിയെ അവളുടെ ചുവന്നു തുടങ്ങിയ ചുണ്ടുകളിലേക്ക് അവന് തന്‍റെ ചുണ്ടുകള് അടുപ്പിച്ചു കൊണ്ടുവന്നു\n"ഈ പിള്ളേര്‍ക്ക് പരിസര ബോധാമൊന്നുമില്ലേ " ആരോ പറയുന്നതു കേട്ട് രണ്ടു പേരും ഞെട്ടി യകന്നു, തിരിഞ്ഞു നോക്കിയപ്പോ അയല്‍വക്കത്തെ മേരിചേച്ചി. അവരെ കണ്ടപാടെ ആതിര ഹോസ് നന്നാക്കും എല്ലാം ഉപേക്ഷിച്ചു തിരിഞ്ഞോടി. എന്ത് ചെയ്യണമെന്നു പിടിയില്ലാതെ അരവിന്ദനവിടെ നിന്നു.\nമേരിചേച്ചിയുടെ വക ഉപദേശവും ഹോസ് നന്നാക്കും എല്ലാ കഴിഞ്ഞു ഒരു മണിക്കൂറോളം കഴിഞ്ഞാണ് അരവിന്ദന് വീട്ടില് തിരിച്ചെത്തുന്നത്. അരവിന്ദനെ കണ്ടതെ മുഖം ആവശ്യത്തിലുമേറ വീര്‍പ്പിച്ചു കാണിച്ചു ആതിര.\nരാത്രി പത്തുമണിയായി അമ്മാവനിത് വരെ തിരിച്ചെത്തിയിട്ടില്ല. അരവിന്ദ് കിടക്കുന്നത് തിണ്ണയോടു ചേര്‍ന്ന മുറിയിലാണ്. ആതിരയുടെ മുറി ഇതിനോട് ചേര്‍ന്ന് തന്നെയാണ്. അമ്മാവന് വരാത്തതിനാലും അരവിന്ദു പുറത്തു കിടക്കുന്നതിനാലും മുന്‍വശത്തെ വാതില് ചാരിയിട്ടെ ഉള്ളൂ. ആതിരയുടെ മുറിയില് നിന്നുമുള്ള വെട്ടം ജനലിലൂടെ പുറത്തുള്ള ചെടികളില് പതിക്കുന്നത് ഇനിയും ഉറക്കം വരാതെ തിരിഞ്ഞും മറിഞ്ഞും കിടക്കുന്ന അരവിന്ദ് കണ്ടു. കാര്യം പറഞ്ഞാല് ആറിഞ്ച് മാത്രമേ താനും അവളും തമ്മില് ഇപ്പോള് അകലം ഉള്ളൂ എന്തുചെയ്യാം നടുക്കൊരു ഭിത്തി കൊണ്ടുവച്ചെക്കുവല്ലേ. ഭിത്തി കണ്ടുപിടിച്ച തെണ്ടികളെ ഇടിവെട്ടി പോകും എന്ന് മസ്സില് അവന് പ്രാകി. എന്നാപ്പിന്നെ ഈ രണ്ടു മുറിയും തമ്മില് ബന്ധിപ്പിച്ചു ഒരു ജനലെന്കിലും ഉണ്ടായിരുന്നെങ്കില് ഹോ അവന് അറിയാതെ നെടുവീര്‍പ്പിട്ടു\nവേറെ മുറിയില് നിന്നൊന്നും വെട്ടം കാണുന്നില്ല, അനക്കവും ഇല്ല. എല്ലാരും ഉറങ്ങിക്കാനും, ആതിരയുടെ മുറിയിലേക്ക് പോകാനുള്ള ഒരു ചിന്ത പതിയെ അവന്‍റെ ഉള്ളില് തലപൊക്കി. കുറെ തടയാന് നോക്കി അവസാനം പതിയെ കട്ടിലില് നിന്നും ഇറങ്ങി ശബ്ദമുണ്ടാക്കാതെ രണ്ടു വാതിലും തുറന്ന് ആതിരയുടെ മുറിയുടെ കതകിന്‍റെ മുന്നിലെത്തി. കതക് പതിയെ ചാരിയിട്ടെ ഉള്ളു. അവന് അതിന്‍റെ വിടവിലൂടെ നോക്കി, അവള് കട്ടിലില് ചാരിയിരുന്നു എന്തോ പഠിക്കുകയാണ്.\nധൈര്യം സംഭരിച്ച് പതിയെ കതകു തുറന്നു. കതക് തുറക്കുന്ന ഒച്ച കേട്ട് തല ഉയര്‍ത്തി നോക്കിയ ആതിര അരവിന്ദനെ കണ്ട്, അകത്തേക്ക് വരരുതെന്ന് കൈകൊണ്ടു അടയാളം കാട്ടി. അത് വല്ലോ അവന് വകവേക്കുമോ. പതിയെ നടന്നു അവളുടെ അടുത്തെത്തി.\n"എന്തിനാ ഇപ്പം വന്നെ "പതിഞ്ഞ സ്വരത്തില് ആതിര ചോദിച്ചു\n"നിന്നെക്കാണാന്" അവന് അവളുടെ അടുത്തിരുന്നികൊണ്ട് പറഞ്ഞു\n"അതെന്നാ ഇതിനു മുന്‍പ് കണ്ടിട്ടില്ലേ"\n"അല്ല ഇതിനു മുന്‍പ് കാണാത്തത് വല്ലോ കാണാം പറ്റിയാലോ"\n"അയ്യോട.. എന്‍റെ പൊന്നുമോന് അതിനു വച്ച വെള്ളം അങ്ങ് വാങ്ങിക്കോ. പകലത്തെ പോലെ കുന്നായ്മ കാനിക്കാനാണെ വന്നപോലെ പോയിക്കെടന്നു ഉറങ്ങാന് നോക്കിക്കോ എനിക്കെ കുറ പഠിക്കാനുല്ലതാ"\n"ഇത്" അവന് അവളുടെ രണ്ടു തോളിലും പിടിച്ചു കട്ടിലിലേക്ക് പിടിച്ചു കിടത്തി\n"അയ്യേ വിട് "\nഅവളുടെ ദുര്‍ബലമായ എതിര്‍പ്പിനെ അവഗണിച്ചുകൊണ്ട് ആ ചുണ്ടില് പയ്യെ അവന് ചുണ്ടമര്‍ത്തി. അവള് എതിര്‍ക്കുന്ന കാര്യം മറന്നെന്ന വണ്ണം ആ ചുംബനത്തില് ലയിച്ച് കണ്ണുകള് അടച്ചു. തന്‍റെ കൈകള് കൊണ്ട് അവന്‍റെ കഴുത്തില് ചുറ്റിപ്പിടിച്ച് ദേഹത്തോട് അമര്‍ത്തി. പതിയെ അവന്‍റെ കൈകള് അവളുടെ അണിവയറിലൂടെ സഞ്ചരിക്കാന് ആരംഭിച്ചു.\nഈ സമയത്താണ് അമ്മാവന് തിരിച്ചു വരുന്നത്. വാതില് തുറന്നു കിടന്നതിനാല് വിളിക്കാതെ അകത്തേക്ക് കയറി വന്ന ആള് വാതിലടക്കാന് അരവിന്ദന് മറന്നതിനാല് ഈ കാഴ്ചയാണ് കാണുന്നത്. സര്‍വ നിയത്രണവും വിട്ടുപോയ കുമാരന് അലറി\nഞെട്ടി പിടിവിട്ടു അരവിന്ദനും ആതിരയും. ചാടി എഴുന്നേല്‍ക്കാന് തുടങ്ങിയ അവന്‍റെ തലമുടിയില് പിടിച്ചു പൊക്കി എടുത്തു ഒരെണ്ണം കൊടുത്തു കുമാരന്. മകള്‍ക്കിട്ടും ഒന്ന് പൊട്ടിച്ചു.ഒച്ചപ്പാട് കേട്ടോണ്ട് മറ്റുള്ളവരും ഓടി വന്നു.\n"പിള്ളേരുടെ പ്രായം അറിയാവുന്ന നീ എന്താടി ശ്രധിക്കാന്നെ" എന്നുപറഞ്ഞു അമ്മായിക്കിട്ടും കൊടുത്തു ഒരെണ്ണം അമ്മാവന് കൂടുതല് ചൂടാകുന്നതിനു മുന്‍പേ ഒഴിവാകുന്നതാന് നല്ലതെന്നു തോന്നിയ അരവിന്ദന് ഷര്‍ട്ടും മാറി വണ്ടിയുടെ താക്കോലും എടുത്തു പുറത്തേക്കിറങ്ങി.\n" ഞാന് വീട്ടില് പോകുവാ" ചെടത്തിയാരുടെ ആക്കിയുള്ള നോട്ടം കണ്ടില്ല എന്ന് നടിച്ചുകൊണ്ട് അവന് പറഞ്ഞൊപ്പിച്ചു. ആതിര അകത്തിരുന്ന് കരച്ചിലാണ്.\n"പെരക്കകത്ത് കേറട, കാര്യം അവള് നിനക്കുള്ളതാ പക്ഷെ ഇപ്പൊ ഈ പരിപാടി ശരിയാകില്ല അതൊക്കെ പിന്നെ അവളെ നിന്‍റെ കൈയില് ഏല്‍പ്പിച്ചു കഴിഞ്ഞ് " തണുത്ത് തുടങ്ങിയ അമ്മാവന് അവനെ ഉപദേശിക്കാന് ആരംഭിച്ചു.\nപക്ഷെ ചമ്മലുകാരണം എങ്ങനെ എങ്കിലും അവിടെ നിന്ന് രക്ഷപെടുക എന്നതാണ് അരവിന്ദന്റെ ആവശ്യം\n"ഞാന് തല്ലി എന്ന് പറഞ്ഞു നീ പിണങ്ങിപ്പോകുവാ പോരാത്തതിന് ഈ സമയത്ത് ആ വഴി പോയാല് ശരിയാകില്ല നീ അകത്ത് കേറി കിടക്കാന് നോക്ക് "\nവീട്ടുകാരുടെ എല്ലാം എതിര്‍പ്പിനെ അവഗണിച്ച് അരവിന്ദ് ബൈക്ക് എടുത്തു.\nതാഴെ മെയിന് റോഡില് എത്തിയപ്പോള് സമയം 11:20 കലിയും ചമ്മലും എല്ലാം കൂടിയുള്ള വിഷമം അവന് ആക്സിലേറ്ററില് തീര്‍ത്തു. വണ്ടി കല്ലാര്‍കൂട്ടിയില് എത്തി. പനംകൂട്ടിക്കുള്ള വഴിയിലേക്ക് തിരിഞ്ഞു. ഹെഡ് ലൈറ്റിന്‍റെ വെളിച്ചത്തില് ഡാം പണിയുടെ ഇടയ്ക്കു മരിച്ചവര്‍ക്കായി തീര്‍ത്ത സ്മാരകം തെളിഞ്ഞുകാണാം.\nഇനിയുള്ള വഴിയില് പാംബ്ല വരെ രാത്രി ഒരു ഒന്‍പതുമണി കഴിഞ്ഞാല് ആള് സഞ്ചാരവും വാഹന ഓട്ടവും കുറവാണ്. പോരാത്തതിന് വീതികുറഞ്ഞ വഴിയുടെ ഇരുവശത്തും തിങ്ങിവളര്‍ന്നിരിക്കുന്ന മരങ്ങളും ചെടികളും പകല്‍പോലും ആ വഴിക്കൊരു ഭീകരത ചാര്‍ത്തി കൊടുത്തിരുന്നു. ചമ്മലില് ഇതൊന്നും ആലോചിക്കാതെ നാളെ എങ്ങനെ അവരുടെ മുഖത്ത് നോക്കും എന്നുള്ള ചിന്തയുമായി അരവിന്ദന് കൈ പിരിച്ചു പിടിച്ചു\nകുറെ ദൂരംചെന്നപ്പോള് (ഇവിടെ ഞാന് കൃത്യമായ ദൂരം അല്ലെങ്കില് സ്ഥലം മനപ്പൂര്‍വ്വം മറച്ചു വയ്ക്കുന്നു) ഒരു വളവ് തിരിഞ്ഞ അവന് വണ്ടിയുടെ വെട്ടത്തില് കറുത്ത ഒരു കന്നുകാലി കിടാവ് വഴിക്ക് വട്ടം നില്‍കുന്നത് അകലെ നിന്നും കണ്ടു. വണ്ടിയുടെ വെട്ടം തട്ടിയതെ അത് അവന്‍റെ നേരെ തിരിഞ്ഞു. രക്തം മരവിക്കുന്ന കാഴ്ചയായിരുന്നു അത്. നിലത്തുനിന്നും ആറടിയോളം ഉയരമുള്ള ഒരു പട്ടിയായിരുന്നു അത്. അതിന്‍റെ പൊളിഞ്ഞ വായക്കുള്ളില് നിന്നും ചോരച്ച അതിന്‍റെ നാവ് ഒരടിയോളം നീളത്തില് പുറത്തേക്ക് നീണ്ട് കിടന്നിരുന്നു. വെളിച്ചത്തില് കൊമ്പല്ലുകള് തിളങ്ങി. കണ്ണുകള് രണ്ടും ചുവന്ന രത്നങ്ങള് പോലെ വെട്ടിത്തിളങ്ങി.(വെളിച്ചത്തില് സാദാരണ നീലനിറത്തില് തിളങ്ങുന്നവയാണ് പട്ടിയുടെ കണ്ണുകള്)\nകിടുങ്ങിപ്പോയ അരവിന്ദ് പെട്ടന്ന് ബ്രേക്ക് രണ്ടും പിടിച്ചു. നല്ല വേഗത്തില് വന്ന വണ്ടിയുടെ പിന് ചക്രം റോഡില് നിന്നും ഉയര്‍ന്ന് മുന്‍ചക്രം ഉരച്ചുകൊണ്ട് കുറെ നിരങ്ങി. ആ ജന്തുവിന്‍റെ അടുത്തായി ചെന്ന് മറിഞ്ഞു വീണു. വണ്ടിയില് നിന്നും അരവിന്ദ് അതിന്‍റെ കാല്ച്ചുവട്ടിലേക്ക് തെറിച്ചുവീണു. ആ ജന്തു പെട്ടന്ന് റോഡിന്‍റെ ഒരു വശത്തേക്ക് ചാടി അപ്രത്യക്ഷമായി.\nവിറച്ചുകൊണ്ട് എഴുന്നേറ്റ അരവിന്ദിന് എന്ത് ചെയ്യനമെന്നുപോലും പിടികിട്ടിയില്ല കാറണോ ഓടണോ എന്നറിയാതെ കുറെ നേരം ആ നില്‍പ്പുനിന്നു. ബോധം തിരിച്ചു കിട്ടിയ അവന് ചുറ്റും പേടിയോടെ നോക്കികൊണ്ട് വണ്ടിയെടുത്തു നിവര്‍ത്തി. വീണ്ടും മുന്നോട്ട് പോകാന് ധൈര്യം കിട്ടാതെ വണ്ടി തിരിച്ചു നേരെ അമ്മാവന്‍റെ അടുത്തേക്ക് തന്നെ വിട്ടു.\nഅരവിന്ദ് പിണങ്ങി പോയതിനെക്കുറിച്ച് ഓര്‍ത്തു ആരും ഉറങ്ങിയിരുന്നില്ല. സങ്കടം സഹിക്കാതെ ഓരോന്നെ ആലോചിച്ചു കൂട്ടി എങ്ങലടിച്ചുകൊണ്ടിരുന്ന ആതിര അരവിന്ദിന്‍റെ ബൈക്കിന്‍റെ ശബ്ദം കേട്ടതേ ഓടി വാതില് തുറന്നു. ഒരു വിധത്തില് ബൈക്ക് നിറുത്തി സ്റ്റാന്‍ഡില് വച്ചിട്ട് അരവിന്ദ് തിണ്ണയിലേക്ക് കയറി. അപ്പോഴും അവനെ വിറക്കുന്നുണ്ടായിരുന്നു. ദേഹം മുഴുവനും ചോരയുമായി കയറിവരുന്ന അവനെക്കണ്ട് ആതിര അറിയാതെ നിലവിളിച്ചുപോയി.\n"അവനെന്തോ പറ്റിയല്ലോ, അല്ലെ അവന് തിരിച്ചു വരില്ലല്ലോ " എന്ന് പറഞ്ഞു കട്ടിലില് നിന്നും എഴുന്നേല്‍ക്കാന് തുടങ്ങിയ കുമാരനെയും ഭാര്യയേയും മകളുടെ നിലവിളി പെട്ടന്ന് തന്നെ തിണ്ണയിലെത്തിച്ചു. അരവിന്ദിനെ കോലം കണ്ടു അവരും അന്തം വിട്ടു.\nആതിര കരയുന്നത് കണ്ടപ്പോഴാണ് അവന് സ്വന്തം ശരീരത്തിലേക്ക് നോക്കുന്നത്. വലതു കൈയുടെ മുട്ടും മുകള് ഭാഗവും , കാല്‍മുട്ടും, പോരാത്തതിന് നെറ്റിയിലും എല്ലാം മുറിവുകള് ആണ്. ഇട്ടിരുന്ന ഉടുപ്പും ചോരവീണു നനഞ്ഞിരുന്നു. ഇതുകണ്ടാപ്പോഴാനു അവനു പതിയെ വേദന എടുക്കാന് തുടങ്ങിയത്.\n"എന്താഡാ പറ്റിയത് നീയെവിടാ വീണത്" അമ്മാവന്\nനടന്നതെല്ലാം അവന് ഒറ്റശ്വാസത്തില് പറഞ്ഞു.\n"നീ കണ്ടത് ശ്രീധരനെ ആയിരിക്കും, അതാ നിന്നോട് രാത്രി പോകരുതെന്ന് പറഞ്ഞത്" അമ്മാവന്\n"ഞാന് പറഞ്ഞു തരാം അതിനുമുന്‍പ് നിന്‍റെ മുറിവെല്ലാം കഴുകി മരുന്ന് വയ്ക്ക്... ആതിരെ.. നീ കുറച്ചു വെള്ളം ചൂടാക്കി കൊണ്ടുവാ " അമ്മാവന്\n"ശ്രീധരന് മരിച്ചിട്ടിപ്പോള് പതിനഞ്ചോളം വര്‍ഷം കഴിഞ്ഞിട്ടുണ്ടാവും" കുമാരന് പറയാന് ആരംഭിച്ചു\nഉത്തരവാദി Vinod Mathew at 3:35 PM\nkeralainside.net September 17, 2010 at 8:08 PM\nThis post is being listed by Keralainside.net.This post is also added in to favourites [ തിരെഞ്ഞെടുത്ത പ്പോസ്റ്റുകൾ]category..\nyou can add posts in to favourites category by clicking 'Add to favourites' link below every post..... visit Keralainside.net.- The Complete Malayalam Flash Aggregattor ..\nkrishnakumar513 September 18, 2010 at 2:13 AM\ngood narration ,continue vinod\nശ്രീ September 19, 2010 at 9:31 PM\nഒരു പൈങ്കിളി-ഹൊറര് നോവല് മൂഡാണല്ലോ. തുടരട്ടെ!\nSabeesh kumar. s July 24, 2013 at 5:17 AM\nhero honda unicorn ?


തന്റെ ഡാൻസ് സ്കൂളിൽ നൃത്തം പഠിയ്ക്കാൻ എത്തിയ പലരും ഗർഭിണികളായി ; ആ മാജിക് വെളിപ്പെടുത്തി ഉത്തര ഉണ്ണി! - Cine Kerala\nHome Social Media തന്റെ ഡാൻസ് സ്കൂളിൽ നൃത്തം പഠിയ്ക്കാൻ എത്തിയ പലരും ഗർഭിണികളായി ; ആ മാജിക് വെളിപ്പെടുത്തി...\nതന്റെ ഡാൻസ് സ്കൂളിൽ നൃത്തം പഠിയ്ക്കാൻ എത്തിയ പലരും ഗർഭിണികളായി ; ആ മാജിക് വെളിപ്പെടുത്തി ഉത്തര ഉണ്ണി!\nഇക്കഴിഞ്ഞിടയ്ക്കായിയുന്നു അഭിനേത്രിയും നർത്തകിയുമായ ഊർമിള ഉണ്ണിയുടെ മകളും നർത്തകിയുമായ ഉത്തര ഉണ്ണി വിവാഹിതയായത്. ഉത്തരയുടെ വിവാഹം ചിത്രങ്ങൾ എല്ലാം സമൂഹമാധ്യമങ്ങളിൽ നിറഞ്ഞു നിന്നിരുന്നു. ഇതിന് ശേഷം ഉത്തരയുടെ വിവാഹ വിശേഷങ്ങളുമായി ഊർമിളയും സമൂഹമാധ്യമങ്ങളിൽ പ്രത്യക്ഷപ്പെട്ടിരുന്നു. ഇന്നിപ്പോൾ ഉത്തര സമൂഹമാധ്യമങ്ങളിലൂടെ പങ്കുവയ്ക്കുന്ന ഒരു കുറിപ്പാണ് വൈറൽ ആയിരിയ്ക്കുന്നത്. തന്റെ ഡാൻസ് സ്കൂളിൽ നൃത്തം പഠിക്കാൻ എത്തി ഗർഭധാരണം സാധ്യമായ തന്റെ സ്റ്റുഡന്റ്സിനെ കുറിച്ചാണ് താരം കുറിപ്പിൽ പറഞ്ഞിരിയ്ക്കുന്നത്.\n“ഇത് ശാസ്ത്രീയമായി തെളിയിക്കപ്പെട്ടിട്ടുണ്ടോ ഇല്ലയോ എന്നൊന്നും അറിയില്ല എങ്കിലും, PCOD, PMS, ഗർഭധാരണത്തിലെ പ്രശ്നങ്ങൾ തുടങ്ങി സ്ത്രീകൾ അഭിമുഖീകരിക്കുന്ന ഇത്തരം പ്രശ്നങ്ങൾ നൃത്തം കൊണ്ട് പരിഹരിക്കാൻ കഴിയും. ഒട്ടുമിക്ക നർത്തകിമാർക്കും സുഖപ്രസവമാണ് ഉണ്ടാകാറ്. ഏറ്റവും വലിയ ഉദാഹരണം എന്റെ അമ്മ തന്നെയാണ്. മൂന്നു പതിറ്റാണ്ട് മുൻപ്, ആധുനിക സൗകര്യങ്ങൾ കുറവായിരുന്ന അന്ന് എന്റെ ‘അമ്മക്ക് നോർമൽ ഡെലിവറി ആയിരുന്നു.ഇപ്പോഴും അമ്മ പറയും അന്ന് വലിയ വേദനയൊന്നും ഉണ്ടായിരുന്നില്ല എന്ന്. ഇത് ഞങ്ങളിൽ പലർക്കും വിശ്വസിക്കാൻ പോലും കഴിയുന്നില്ല. PCOD, ക്രമമല്ലാത്ത ആർത്തവം തുടങ്ങിയ പ്രശ്നങ്ങൾ ഉണ്ടായിരുന്നു എന്റെ കുറെ വിദ്യാർത്ഥികൾ ഇപ്പോൾ അതെല്ലാം ശരിയായി എന്ന് പറയാറുണ്ട്.\nഅതുപോലെ ആർത്തവ സമയം അതികഠിനമായ വേദന അനുഭവിച്ചിരുന്ന പലരും ഇപ്പോൾ അതും കുറവുണ്ട് എന്ന് സാക്ഷ്യം പറയാറുണ്ട്. കുറച്ചു വർഷങ്ങളായി എന്റെ സ്റ്റുഡന്റ്സിൽ പലരും ഗർഭിണികളായ ശേഷം ക്ലാസ് നിർത്തിയിട്ടുണ്ട്. ഇതുകണ്ട് എന്റെ ഒരുപാട് സുഹൃത്തുക്കൾ കളിയാക്കിയിട്ടുണ്ട് ഡാൻസ് ക്ലാസ് ആണോ ഇൻഫെർട്ടിലിറ്റി ക്ലിനിക് ആണോ നടത്തുന്നത് എന്ന്. എന്തായാലും ഇന്ന് ഞാൻ വളരെ സന്തോഷവതിയാണ്. 8 വർഷം ശ്രമിച്ചിട്ടും (4 വർഷം ചികിത്സകൾ ചെയ്തു ഇനി സാധ്യത ഇല്ല എന്ന് ഡോക്ടർമാർ തീർത്തുപറഞ്ഞ) ഗർഭിണിയാകാതിരുന്ന എന്റെ ഒരു വിദ്യാർത്ഥി ഇപ്പോൾ ഗർഭം ധരിച്ചിരിക്കുന്നു. അതും ഒരു വർഷം ക്ലാസ് അറ്റൻഡ് ചെയ്തു കഴിഞ്ഞു. ഇത് ഒരു മാജിക് തന്നെയാണ്. നിങ്ങൾക്ക് വേണ്ടതെല്ലാം നൽകി ഭരതനാട്യം നിങ്ങളെ സഹായിക്കും. ഇതിലും വലിയ സന്തോഷം ഉണ്ടാകാനില്ല. നൃത്തത്തിന് വലിയൊരു അർത്ഥതലം ഉണ്ടായ പോലെ. അതൊരു വിലമതിക്കാനാകാത്ത സമ്മാനം തന്നെയാണ്.” ഇങ്ങനെയായിരുന്നു ഉത്തര കുറിച്ചത്.


ലണ്ടനിൽ അന്തരിച്ച ഡോ. തങ്കം പനോസിന് ഗ്രേറ്റ് ബ്രിട്ടൻ സീറോ മലബാർ രൂപതയുടെ ആദരാഞ്ജലികൾ\nWednesday, August 04, 2021 10:19:12 AM\nPosted By: Nri Malayalee April 14, 2020\nഫാ. ടോമി എടാട്ട് (ലണ്ടൻ): മലബാർ കുടിയേറ്റ ജനതയുടെ ആതുരശുശ്രൂഷ രംഗത്ത് അനർഘമായ സംഭാവനകൾ നൽകി തൻ്റെ ജീവിതകാലത്തെ അനുഗ്രഹമാക്കി കടന്നു പോയ ഡോ. തങ്കം പനോസിന് ഗ്രേറ്റ് ബ്രിട്ടൻ സീറോ മലബാർ രൂപതയുടെ ആദരാഞ്ജലികൾ. മലബാർ കുടിയേറ്റ കാലത്തെ സാധാരണ ജനത്തിന്റെ കൈത്താങ്ങായിരുന്നു ഡോ. തങ്കം പാനോസ് എന്നും അവരുടെ ആത്മാർത്ഥമായ പ്രവർത്തനങ്ങൾ ഒരു ജനതക്കാകമാനം ആശ്വാസകരമായിരുന്നുവെന്നും അഭിവന്ദ്യ മാർ ജോസഫ് സ്രാമ്പിക്കൽ പിതാവ് തൻ്റെ അനുശോചനസന്ദേശത്തിൽ പറഞ്ഞു. തലശേരി അതിരൂപതയുടെ ആരംഭ കാലഘട്ടത്തിൽ അനേക കുടുംബങ്ങൾക്ക് ഡോ. തങ്കം പനോസിന്റെ സേവനം മൂലം ആരോഗ്യവും ജീവനും തിരിച്ചുകിട്ടിയ സംഭവങ്ങൾ അദ്ദേഹം അനുസ്മരിച്ചു.\nപേരാവൂർ തൊണ്ടിയിലെ ആദ്യകാല എംബിബിഎസുകാരിയായ പനത്തോട്ടത്തിൽ തങ്കം പനോസ് കുടിയേറ്റ മേഖലയിലെ സാധാരണക്കാരുടെ ഇടയിൽ നിസ്വാർത്ഥമായ സേവനം കാഴ്ചവച്ച വക്തിത്വമാണ്. മലബാറിലെ ആരോഗ്യമേഖലയ്ക്ക് ഡോ. തങ്കം പനോസ് നൽകിയ സംഭാവനകൾ നിസ്തുലമാണ്. മാർച്ച് 29 ന് അന്തരിച്ച ഡോ. തങ്കം പനോസിന്റെ ശവസംസ്‌കാരം ഏപ്രിൽ 15 ന് വെസ്റ്റ് സസ്സെക്സിലെ റെഡ് ഹില്ലിൽ വച്ച് നടക്കും.\nഡോ’ തങ്കം പനോസിന്റെ നിര്യാണത്തിൽ ദുഃഖിക്കുന്ന കുടുംബാംഗങ്ങളെ ഗ്രേറ്റ് ബ്രിട്ടൻ സീറോ മലബാർ രൂപതയുടെ അനുശോചനം അറിയിക്കുന്നതായും പരേതയുടെ ആത്മശാന്തിക്കായി പ്രാർത്ഥിക്കുന്നതായും മാർ ജോസഫ് സ്രാമ്പിക്കൽ അനുശോചനസന്ദേശത്തിൽ അറിയിച്ചു.\nഫാ. ടോമി എടാട്ട്, പിആർഒ, ഗ്രേറ്റ് ബ്രിട്ടൻ സീറോ മലബാർ രൂപത.


ഹംഗറിക്ക് എതിരെ സമനില വഴങ്ങി ഇംഗ്ലണ്ട് | Fanport | Football News Malayalam\nHome Football ഹംഗറിക്ക് എതിരെ സമനില വഴങ്ങി ഇംഗ്ലണ്ട്\nഹംഗറിക്ക് എതിരെ സമനില വഴങ്ങി ഇംഗ്ലണ്ട്\nOctober 13, 2021 - 9:57 AM\nലോകകപ്പ് യോഗ്യത ഉറപ്പിക്കാൻ ഇംഗ്ലണ്ട് ഇനിയും സമയമെടുക്കും. ഇന്നലെ വെംബ്ലിയിൽ നടന്ന ഇംഗ്ലീഷ് നിര എളുപ്പം വിജയിക്കുമെന്ന് കരുതിയ മത്സരത്തിൽ ടീം സമനില വഴങ്ങി. ഹംഗറി ആണ് ഇംഗ്ലണ്ടിനെ സമനിലയിൽ പിടിച്ചത്. 1-1 എന്നായിരുന്നു സ്കോർ. 24ആം മിനുട്ടിൽ ഒരു പെനാൾട്ടിയിൽ നിന്ന് ഹംഗറി ആണ് ലീഡ് എടുത്തത്. ലൂക് ഷോയുടെ ഒരു ഹൈ ബൂട്ടിനായിരുന്നു റഫറി പെനാൾട്ടി വിധിച്ചത്. പെനാൾട്ടി സലായി പിക്ക്ഫോർഡിനെ മറികടന്ന വലയിൽ എത്തിച്ചു. 37ആം മിനുട്ടിൽ സെന്റർ ബാക്കായ ജോൺ സ്റ്റോൺസ് ഇംഗ്ലണ്ടിന് സമനില നൽകി. രണ്ടാം പകുതിയിൽ വിജയ ഗോളിനായി ഇംഗ്ലണ്ട് ഏറെ ശ്രമിച്ചു എങ്കിലും ഫലമുണ്ടായില്ല.\nഈ സമനിലയോടെ 8 മത്സരങ്ങളിൽ 20 പോയിന്റുമായി ഗ്രൂപ്പിൽ ഒന്നാമത് നിൽക്കുകയാണ് ഇംഗ്ലണ്ട്. ഇനി ഗ്രൂപ്പിൽ രണ്ട് മത്സരങ്ങൾ ആണ് ബാക്കിയുള്ളത്.\nPrevious articleഎട്ടിൽ എട്ടു വിജയം, വഴങ്ങിയത് പൂജ്യം ഗോൾ, ഡെന്മാർക്ക് ലോകകപ്പ് യോഗ്യത ഉറപ്പിച്ചു\nNext articleഎൽ ക്ലാസികോയ്ക്ക് ക്യാമ്പ്നു നിറയും


kerala Archives - BIGNEWSLIVE | Latest Malayalam News\nകെ സുരേന്ദ്രനെതിരെ കൂടുതൽ തെളിവുകൾ;ശബ്ദരേഖകൾ പുറത്തുവിട്ട് പ്രസീത\nകൊച്ചി: കൊറോണ ദുരിതബാധിതർക്ക് സഹായഹസ്തവുമായി എത്തുകയാണ് പ്രശസ്ത ചലച്ചിത്രതാരം മമ്മൂട്ടിയും. കൊവിഡ് ബാധിതർക്ക് ആവശ്യമായ വൈറ്റമിൻ മരുന്നുകളും പ്രതിരോധ പ്രവർത്തനങ്ങൾക്ക് ആവശ്യമായ പൾസ് ഓക്‌സീമീറ്ററുകളും സാനിറ്റൈസറുകളും ഉൾപ്പെടെയുള്ളവയാണ്...\nകോവിഡ് 19 മൂന്നാം തരംഗം നേരിടാനും കേരളം സജ്ജം; ജില്ലകളില് ശിശുരോഗ തീവ്രപരിചരണ സംവിധാനം സജ്ജമാക്കി തുടങ്ങി\nതിരുവനന്തപുരം: അടുത്ത നാലുമാസത്തിനുള്ളില് രാജ്യം കോവിഡ്19 മൂന്നാംതരംഗത്തെ നേരിടേണ്ടിവരുമെന്ന വിദഗ്ധാഭിപ്രായം മുന്‍നിര്‍ത്തി പ്രതിരോധിക്കാനുള്ള ഒരുക്കത്തിലാണ് കേരളം. യുദ്ധകാലാടിസ്ഥാനത്തില് പ്രവര്‍ത്തിച്ച് മൂന്നാം തരംഗത്തെ അതിജീവിക്കുകയാണ് സംസ്ഥാന സര്‍ക്കാര് ലക്ഷ്യമാക്കുന്നത്....\nപ്ലസ്ടു ‘ഫസ്റ്റ് ബെൽ’ ഡിജിറ്റൽ ക്ലാസുകൾക്ക് ഇന്ന് ആരംഭിക്കും\nസംസ്ഥാനത്തെ പ്ലസ്ടു വിദ്യാർത്ഥികൾക്കുള്ള ഡിജിറ്റൽ ക്ലാസുകൾക്ക് ഇന്ന് ആരംഭിക്കും. എല്ലാ ദിവസവും രണ്ടര മണിക്കൂർ ക്ലാസുകളാണ് പ്ലസ്ടു വിദ്യാർത്ഥികൾക്കായി കൈറ്റ് വിക്ടേഴ്സ് ചാനൽ വഴി ലഭ്യമാവുക. ആദ്യത്തെ...\nവഴിയോരത്ത് വിശക്കുന്നവര്‍ക്ക് ഭക്ഷണം നല്‍കി ഡിവൈഎഫ്‌ഐക്കാര് : കാറില് പൊതുമരാമത്ത് മന്ത്രി, പ്രവര്‍ത്തകരെ പോലും അമ്പരപ്പിച്ച് മന്ത്രി മുഹമ്മദ് റിയാസ്, സംഭവം ഇങ്ങനെ\nപെരുമ്പിലാവ് : തൃശൂര് ജില്ലയില് കണ്ടെയ്ന്‍മെന്റ് സോണില് കുടുങ്ങിയ ട്രക്ക് ഡ്രൈവര്‍മാര് അടക്കമുള്ള യാത്രക്കാര്‍ക്ക് രാത്രി ഭക്ഷണം വിതരണം ചെയ്ത ഡിവൈഎഫ്‌ഐ പ്രവര്‍ത്തകരെ അഭിനന്ദിച്ച് മന്ത്രിയും ഡിവൈഎഫ്‌ഐ...\nസ്‌കൂളില് ചേര്‍ക്കേണ്ട തീയതി കഴിഞ്ഞിട്ടും അച്ഛനെത്തിയില്ല : മാതാപിതാക്കള് വേര്‍പിരിഞ്ഞ കുട്ടികളുടെ പഠനം ഏറ്റെടുത്ത് ശിശുക്ഷേമസമിതി\nകോലഞ്ചേരി : മാതാപിതാക്കള് വേര്‍പിരിഞ്ഞ കുട്ടിയുടെ പഠനം മുടങ്ങാതിരിക്കാന് ശിശുക്ഷേമ സമിതിയുടെ ഇടപെടല്. പുതിയ ക്‌ളാസിലേക്ക് പ്രവേശിക്കേണ്ട തീയതി കഴിഞ്ഞിട്ടും പഴയ സ്‌കൂളില് നിന്ന് ടിസി വാങ്ങാന്...\nനെയ്മറിനെയും,റൊണാൾഡോയെയും സുരേന്ദ്രനാണ് ലേലം വിളിച്ചതെങ്കിൽ അഞ്ചോ ആറോ ലക്ഷത്തിന് വാങ്ങിയേനേയെന്ന് രാഹുൽ മാങ്കൂട്ടത്തിൽ\nരാജ്യത്തെ ഏറ്റവും വലിയ ''വില പേശലുകാരൻ ' ബിജെപി സംസ്ഥാന അധ്യക്ഷൻ കെ. സുരേന്ദ്രനാണെന്ന് പരിഹസിച്ച് യൂത്ത് കോൺഗ്രസ് നേതാവ് രാഹുൽ മാങ്കൂട്ടത്തിൽ. സുൽത്താൻ ബത്തേരിയിൽ മത്സരിക്കുവാൻ...\nസൈഡ് നല്‍കാന് വൈകി : കാര് യാത്രികനെ വീട്ടിലെത്തി അസഭ്യം പറഞ്ഞ് ആംബുലന്‍സ് ഡ്രൈവര്,പിന്തുടര്‍ന്നത് ഗുരുതരരോഗം ബാധിച്ച രോഗിയെ ആശുപത്രിയിലെത്തിക്കാതെ\nതിരുവനന്തപുരം : കടന്നുപോകാന് വൈകിപ്പിച്ചെന്ന് ആരോപിച്ച് രോഗിയെയും കൊണ്ട് വീട്ടിലെത്തി കാര് യാത്രികനെ അസഭ്യം പറയുകയും കയ്യേറ്റത്തിന് മുതിരുകയും ചെയ്തുവെന്ന പരാതിയില് ആംബുലന്‍സ് ഡ്രൈവര് ശ്രീകാര്യം ചെറുവയ്ക്കല്...\nലോക പരിസ്ഥിതി ദിനത്തിൽ സന്ദേശവുമായി മുഖ്യമന്ത്രി പിണറായി വിജയൻ.കൊവിഡ് മഹാമാരി തീർത്ത ഗുരുതര പ്രതിസന്ധികൾക്കൊപ്പം കാലാവസ്ഥാ വ്യതിയാനവും പരിസ്ഥിതി പ്രശ്നങ്ങളും വെല്ലുവിളികൾ സൃഷ്ടിക്കുന്നുവെന്നും ആവാസവ്യവസ്ഥയുടെ നഷ്ടപ്പെട്ടുകൊണ്ടിരിക്കുന്ന താളം...\nതൊടുപുഴ : മൂന്നാറില് ഒന്നരമാസം മുമ്പ് കാണാതായ തോട്ടം തൊഴിലാളിയുടെ തിരോധാനത്തില് ദുരൂഹതയെന്ന് ബന്ധുക്കള്. ദുരൂഹ സാഹചര്യത്തില് കാണാതായ ധനശേഖറിനെ (36) കണ്ടെത്താനുള്ള അന്വേഷണം തമിഴ്‌നാട്ടിലേക്ക് നീളുന്നു....\nമന്ത്രി എം വി ഗോവിന്ദന്റെ മാതാവ് മാധവി അമ്മ നിര്യാതയായി\nമോറാഴ :തദ്ദേശ,എക്‌സൈസ് മന്ത്രിയും സിപിഐഎം കേന്ദ്രകമ്മിറ്റി അംഗവുമായ എംവി ഗോവിന്ദന്റെ മാതാവ് എംവി മാധവിഅമ്മ (93) നിര്യാതയായി. സംസ്‌കാരം ശനിയാഴ്ച പകൽ 11.30 ന് കൂളിച്ചാൽ പൊതു...


സീരിയൽ ഷൂട്ടിംഗുകൾ നിലയ്ക്കുമോ…?, ടെലിവിഷൻ മേഖല വീണ്ടും പ്രതിസന്ധിയിലേയ്ക്കോ…? » Newsthen\nസീരിയൽ ഷൂട്ടിംഗുകൾ നിലയ്ക്കുമോ…?, ടെലിവിഷൻ മേഖല വീണ്ടും പ്രതിസന്ധിയിലേയ്ക്കോ…?\nNews ThenSeptember 22, 2020\nസാധാരണ മലയാളി പ്രേക്ഷകരുടെ രാവുകളെ ആഘോഷ സമൃദ്ധമാക്കുന്ന സീരിയലുകളുടെ ചിത്രീകരണം സന്നിഗ്ദ്ധാവസ്ഥയിലേയ്ക്കു നീങ്ങുകയാണ്. പല സീരിയലുകളുടെയും ഷൂട്ടിംഗ് നിർത്തിവയ്ക്കാൻ നിർബന്ധിതരായിരിക്കുകയാണ് നിർമ്മാതാക്കൾ. അഞ്ചോ ആറോ മലയാളം സീരിയലുകളാണ് കോവിഡ് വ്യാപനത്തിൻ്റെ പേരിൽ ഷൂട്ടിംഗ് നിർത്തിവയ്ക്കാൻ നിർബഡിതമായിരിക്കുന്നത്.\nമഴവിൽ മനോരമയിൽ സംപ്രേക്ഷണം ചെയ്യുന്ന സിബി ചാവറ നിർമ്മിക്കുന്ന ‘ചാക്കോയും മേരിയും’ ലൊക്കേഷനിലെ അഭിനേതാക്കളടക്കമുള്ള 23 പേർക്കാണ് രോഗം സ്ഥിരീകരിച്ചത്. ഫ്ലവേഴ്സ് ടി.വി നിർമ്മിച്ച് ഗിരീഷ് കോന്നി സംവിധാനം ചെയ്യുന്ന ‘കൂടത്തായി’ സീരിയലിലെ ഒരാള്‍ക്കും ഡോ. എസ് ജനാർദ്ദനൻ സംവിധാനം ചെയ്യുന്ന ‘ഞാനും നീയും’ ലൊക്കേഷനിലെ 16 പേര്‍ക്കും കൊവിഡ് സ്ഥിരീകരിച്ചത്. പ്രവീൺ ഇറവങ്കരയുടെ\nരചനയിൽ ടി.എസ് സജി സംവിധാനം ചെയ്യുന്ന ‘പൂക്കാലം വരവായി’ സീരിയലിലെ ഉപനായകൻ നിരഞ്ജനും കോവിഡ് സ്ഥിരീകരിച്ചു. സൂര്യ ടി.വിയിൽ ഉടൻ സംപ്രേക്ഷണം ആരംഭിക്കാൻ തീരുമാനിച്ചിരുന്ന ഷിജു അരൂർ സംവിധാനം ചെയ്യുന്ന ‘തിങ്കൾ കലമാൻ’ എന്ന സീരിയലും അനിശ്ചിതാവസ്ഥയിലായി.\nഇത്രയേറെ പേര്‍ക്ക് രോഗം ബാധിച്ചതോടെ ഷൂട്ടിംഗുകള് നിര്‍ത്തിവച്ചിരിക്കുകയാണ് നിർമ്മാതാക്കൾ.\nസീ കേരളത്തിലെ ഏറ്റവും കുതൽ റേറ്റിംഗുള്ള സീരിയലാണ് പൂക്കാലം വരവായി. ഈ സീരിയലിലെ ഉപനായകനായ നിരഞ്ജൻ കോട്ടയത്ത് നിന്നും തിരുവനന്തപുരത്തെ ലൊക്കേഷനിലേക്ക് യാത്ര ചെയ്യുന്ന സന്ദർഭത്തിലാണ് രോഗം സ്ഥിരീകരിച്ച വാർത്ത അറിഞ്ഞത്. അദ്ദേഹം വീട്ടിലേയ്ക്കു തന്നെ തിരിച്ചു പോയി. അതു കൊണ്ട് ലൊക്കേഷനിൽ ക്വാറൻ്റയിനോ മറ്റു പ്രശ്നങ്ങളൊ ഉണ്ടായില്ല.\nകൂടത്തായി സീരിയലിൻ്റെ ഷൂട്ടിങ്ങ് ലൊക്കേഷനിൽ ഒരാൾക്കാണ് കോവിഡ് സ്ഥിരീകരിച്ചത്. കോടതിയും കേസും നിരോധനാഞ്ജയുമൊക്കെയായി വിവാദം സൃഷ്ടിച്ച പരമ്പരയാണ് കൂടത്തായി. ഈ സീരിയലിലെ 55 പേർക്ക് നടത്തിയ കോവിഡ് ടെസ്റ്റിൽ 54 പേരുടെയും ഫലം നെഗറ്റീവായി. പോസിറ്റീവായ ഒരാൾ യൂണിറ്റിലെ ലൈറ്റ്മെൻ ആണ്. ഇതേ തുടർന്ന് കൂടത്തായി സീരിയലിൽ കോവിഡ് പോസിറ്റീവായ വ്യക്തിയുമായി നേരിട്ട് സമ്പർക്കം പുലർത്തിയവർ 14 ദിവസത്തെയും മറ്റുള്ളവർ7ദിവസത്തെയും ക്വാറൻ്റയിനിൽ പ്രവേശിച്ചതായി സംവിധായകൻ ഗിരീഷ് കോന്നി അറിയിച്ചു.\nകൊച്ചിയിൽ ഷൂട്ടിങ്ങ് പുരോഗമിച്ചു കൊണ്ടിരുന്ന ചാക്കോയും മേരിയും സീരിയിലിൻ്റെ സാങ്കേതിക പ്രവർത്തകരും അഭിനേതാക്കളും ഉൾപ്പെടെ 23 അംഗങ്ങളും, ആരോഗ്യ വകുപ്പിൻ്റെ മേൽനോട്ടത്തിൽ കൊച്ചിയിലെ രണ്ടു ഗസ്റ്റ്ഹൗസുകളിലായി ഇൻസ്റ്റിറ്റ്യൂഷണൽ ക്വാറൻ്റയിനിൽ കഴിയുകയാണ്. വി കെ ബൈജു, അർച്ചന സുശീലൻ, നീന കുറുപ്പ്, സജ്ന, ടോണി,ബാലചന്ദ്രൻ ചുള്ളിക്കാട്, ദേവി അജിത്ത്, ലിസി ജോസ്,\nചിലങ്ക,അൻസിൽ എന്നീ അഭിനേതാക്കളും രവി ചന്ദ്രൻ (ക്യാമറമാൻ ) പ്രദീപ് വള്ളിക്കാവ് (സംവിധായകൻ)\nകനകരാജ് (ക്യാമറമാൻ ) സുധീഷ് ശങ്കർ (സംവിധായകൻ) എന്നിവരുമാണ് ആ സീരിയലിൽ ജോലി ചെയ്ത് പുറത്തു പോയവർ.\nഈ സീരിയലിൻ്റെ നിർമ്മാതാവിനെ അപകീർത്തി പ്പെടുത്തും വിധം സമൂഹ മാധ്യമങ്ങളിൽ വ്യാപകമായ പ്രചരണം നടക്കുന്നതായും അത് തീർത്തും വാസ്തവ വിരുദ്ധമാണെന്നും, ലൊക്കേഷനിൽ കോവിഡ് സ്ഥിരീകരിച്ചപ്പോൾ തന്നെ ഷൂട്ടിങ്ങ് നിർത്തി, വേണ്ട നടപടികൾ സ്വീകരിക്കുകയാണ് ഉണ്ടായതെന്നും മലയാളം ടെലിവിഷൻ ഫ്രെട്ടേർണിറ്റി ഭാരവാഹികൾ അറിയിച്ചു.\nലോക്ക് ഡൗണ് സമയത്ത് സീരിയല് ഷൂട്ടിംഗുകള് നിര്‍ത്തിവച്ചിരുന്നതാണ്. പിന്നീട് ഇളവുകള് പ്രഖ്യാപിച്ച സമയത്താണ് സംസ്ഥാനത്തെ സീരിയല് ഷൂട്ടുകള് പുനരാരംഭിച്ചത്. സ്റ്റുഡിയോകളിലെ ഷൂട്ടുകള്‍ക്കും ഇന്‍ഡോര് ഷൂട്ടുകള്‍ക്കുമായിരുന്നു അനുമതി. ലോക്ക്ഡൗണ് കാലത്ത് സീരിയല് രംഗം കനത്ത സാമ്പത്തികപ്രതിസന്ധിയിലായിരുന്നു. തുടര്‍ന്നാണ് ഷൂട്ടിന് അനുമതി നല്‍കിയത്. കനത്തനിയന്ത്രണങ്ങളോടെയായിരുന്നു ഷൂട്ടിംഗിന് അനുമതി നല്‍കിയിരുന്നത്. പക്ഷേ പല ലൊക്കേഷനുകളിലും ഈ നിബന്ധനകളൊക്കെ കാറ്റിൽ പറത്തുകയായിരുന്നു.\nchackoyum meriyum malayalam serial neeyum njanum Pookkalam varavayi zee kerala


Evening Kerala News മല്യ നിയമത്തില് നിന്നും ഒളിച്ചോടുകയാണോ: രൂക്ഷ വിമര്‍ശനവുമായി യുകെ ഹൈക്കോടതി Latest Kerala News / Malayalam News Portal\nമല്യ നിയമത്തില് നിന്നും ഒളിച്ചോടുകയാണോ: രൂക്ഷ വിമര്‍ശനവുമായി യുകെ ഹൈക്കോടതി\nലണ്ടന് :വിജയ് മല്യക്ക് എതിരെ യു കെ ഹൈക്കോടതിയുടെ രൂക്ഷ വിമര്‍ശനം. ഒന്‍പതിനായിരം കോടി രൂപയുടെ വായ്പയെടുത്ത് രാജ്യം വിട്ട വിവാദ വ്യവസായി വിജയ് മല്യ നിയമത്തില് നിന്നും ഒളിച്ചോടുകയാണോയെന്ന് യുകെ ഹൈക്കോടതി ചോദിച്ചു.\n2016 മാര്‍ച്ചിനു മുന്‍പ് വ്യവസായിക, രാഷ്ട്രീയ ആവശ്യങ്ങള്‍ക്കായി മല്യ ഇന്ത്യയിലും ഇംഗ്ലണ്ടിലും വന്നു പോകാറുണ്ടായിരുന്നുവെന്നതിനു തെളിവുണ്ട്. യുണൈറ്റഡ് ബ്ര്യുവെറീസ് ഗ്രൂപ്പുമായും കിങ്ഫിഷര് എയര്‍ലൈന്‍സുമായും ചേര്‍ന്നുനില്‍ക്കുന്നതായിരുന്നു അദ്ദേഹത്തിന്റെ വ്യാവസായിക താല്‍പര്യങ്ങള്. എന്നാലിപ്പോള് മല്യ യുകെയില് തന്നെ സ്ഥിരതാമസമാക്കിയിരിക്കുന്ന സാഹചര്യമാണുള്ളത്. നോണ്‍റെസിഡന്റ് ടാക്‌സ്‌പേയര് എന്ന നിലയിലാണിതെന്നും കോടതി നിരീക്ഷിച്ചു.\nഅതിനിടെ, വിദേശ നാണയ വിനിമയ ചട്ടലംഘനക്കേസില് (ഫെറ) വിജയ് മല്യയുടെ സ്വത്തുക്കള് കണ്ടുകെട്ടാന് ചീഫ് മെട്രോപ്പൊലിറ്റന് മജിസ്‌ട്രേട്ട് കോടതി വീണ്ടും നിര്‍ദേശിച്ചു. ഇതു സംബന്ധിച്ച കോടതിയുടെ മുന്‍നിര്‍ദേശത്തില് നടപടിയുണ്ടായില്ലെന്ന എന്‍ഫോഴ്‌സ്‌മെന്റ് ഡയറക്ടറേറ്റ് വാദം പരിഗണിച്ചാണു പുതിയ ഉത്തരവിട്ടിരിക്കുന്നത്.\n17 ബാങ്കുകളില് നിന്നുള്ള 7000 കോടി രൂപ വായ്പയും പലിശയുമടക്കം 9000 കോടി രൂപ തിരിച്ചടയ്ക്കാതെ ബ്രിട്ടനിലേക്കു കടന്ന കേസില് 2016 ജൂണില് മല്യയെ പിടികിട്ടാപ്പുള്ളിയായി പ്രഖ്യാപിച്ചിരുന്നു. ഇപ്പോള് ബ്രിട്ടനിലുള്ള മല്യയെ ഇന്ത്യയിലേക്കു തിരിച്ചു കൊണ്ടുവരുന്നതുമായി ബന്ധപ്പെട്ട കേസില് ജൂലൈ 11ന് ആണ് അടുത്ത വാദം കേള്‍ക്കുന്നത്. കഴിഞ്ഞ വര്‍ഷം ഏപ്രിലില് അറസ്റ്റിലായ മല്യ ഇപ്പോള് 6,50,000 പൗണ്ടിന്റെ ജാമ്യത്തിലാണ്.\nരണ്ട് തവണയാണ് മല്യ ലണ്ടനില് നിന്ന് അറസ്റ്റിലാകുന്നതും കോടതി ജാമ്യം അനുവദിക്കുന്നതും. കള്ളപ്പണം വെളുപ്പിക്കാന് ശ്രമിച്ച കേസിലാണ് അറസ്റ്റ് ചെയ്തത്.ഇന്ത്യയില് നിന്ന് നികുതി വെട്ടിച്ച് കോടികണക്കിന് രൂപ വിദേശത്തേക്ക് കടത്തിയെന്ന് സിബിഐയും ആദായ നികുതി വകുപ്പും നടത്തിയ അന്വേഷണത്തില് കണ്ടത്തിയിരുന്നു. വായ്പാ തട്ടിപ്പ് കേസില് ഇന്ത്യയിലെ വിവിധ കോടതികള് മല്യയ്‌ക്കെതിരെ ആറോളം ജാമ്യമില്ലാ അറസ്റ്റ് വാറന്റുകള് പുറപ്പെടുവിച്ചിട്ടുണ്ട്.\n2016 മാര്‍ച്ച് രണ്ടിനാണ് മല്ല്യ ഇന്ത്യ വിട്ടത്. ഇക്കഴിഞ്ഞ ഏപ്രിലില് മല്യയെ ലണ്ടന് പൊലീസ് അറസ്റ്റ് ചെയ്തിരുന്നു. സാമ്പത്തിക തട്ടിപ്പ് കേസിലായിരുന്നു അറസ്റ്റ്. 5.32 രൂപയുടെ ജാമ്യത്തുകയില് മല്യയെ ഉടന് തന്നെ കോടതി വിട്ടയയ്ക്കുകയും ചെയ്തു.\nTagged: india, international, vijay mallya\nPrevious Post: സ്വയം ചിതയൊരുക്കി അതില് തീ കൊളുത്തി ഗൃഹമാഥന് ആത്മഹത്യ ചെയ്തു\nNext Post: ഓട്ടോ ഗിയര് ഷിഫ്‌റ്റോടെ മാരുതി വിറ്റാര ബ്രെസ്സ എഎംടി


ബിനോയ് അവിടെ കിടക്കട്ടെ നാട്ടില് വന്നിട്ട് പ്രത്യേകിച്ച് ആവശ്യമൊന്നുമില്ല: ബിനീഷ് കോടിയേരി - themediasyndicate\nബിനോയ് അവിടെ കിടക്കട്ടെ നാട്ടില് വന്നിട്ട് പ്രത്യേകിച്ച് ആവശ്യമൊന്നുമില്ല: ബിനീഷ് കോടിയേരി\nതിരുവനന്തപുരം: ബിനോയ് കോടിയേരിക്ക് ദുബൈയില് യാത്രാവിലക്ക് ഏര്‍പ്പെടുത്തിയ കാര്യം സഹോദരന് ബിനീഷ് കോടിയേരി സ്ഥിരീകരിച്ചു. 13 കോടി ബിനയോ നല്‍കാനുണ്ടെന്ന വാര്‍ത്തകള് അടിസ്ഥാനരഹിതമാണെന്നും ഒരു കോടി 72 ലക്ഷം രൂപക്കുള്ള കേസ് മാത്രമാണുള്ളതെന്നും അദ്ദേഹം വ്യക്തമാക്കി. ഓരാഴ്ചക്കകം ബിനോയ് അപ്പീല് നല്‍കുമെന്നും അദ്ദേഹം പറഞ്ഞു. ബിനോയ് അവിടെ കിടക്കട്ടെ, നാട്ടില് വന്നിട്ട് വലിയ അത്യാവശ്യമൊന്നുമില്ലെന്നും ബിനിഷ് പ്രതികരിച്ചു.\nഒരു മില്യണ് ദിര്‍ഹത്തിനുള്ള കേസ് മാത്രമെ ഉള്ളൂവെന്നാണ് ആദ്യമേ പറയുന്നത്. എന്നാല് എല്ലാവരും ചേര്‍ന്ന് പറഞ്ഞ് പരത്തിയിരിക്കുന്നത് 13 കോടി രൂപ നല്‍കാനുണ്ടെന്നാണ്. താനും സഹോദരനും പ്രായപൂര്‍ത്തിയായ വ്യക്തികളാണ്. അതിനാല് മക്കള് ചെയ്തതിന് അച്ഛന് ഉത്തരവാദിയല്ലെന്നും ബിനീഷ് വ്യക്തമാക്കി. അച്ഛന് പാര്‍ട്ടി സെക്രട്ടറിയായി പോയതുകൊണ്ട് അദ്ദേഹത്തെ അതിലേക്ക് വലിച്ചിഴക്കേണ്ട കാര്യമില്ല.\nസാമ്പത്തികതട്ടിപ്പുകേസില് കോടിയേരി ബാലകൃഷ്ണന്റെ മകന് ബിനോയ് കോടിയേരിക്ക് ദുബായില് യാത്രാവിലക്ക് ഏര്‍പ്പെടുത്തിയിരുന്നു. ആരോപണം ഉന്നയിച്ച ജാസ് ടൂറിസത്തിന്റെ പരാതിയില് ഈമാസം ഒന്നിന് എടുത്ത സിവില് കേസിലാണ് യാത്രാവിലക്ക് ഏര്‍പ്പെടുത്തിയത്. അതിനാല് ദുബായിലുള്ള ബിനോയ്ക്ക് നാട്ടിലേക്ക് മടങ്ങാനാകില്ല. പണം നല്‍കുകയോ കേസ് തീര്‍പ്പാക്കുകയോ വേണം.\nTags: bineesh kodiyeribinoy kodiyeriബിനോയ് അവിടെ കിടക്കട്ടെ നാട്ടില് വന്നിട്ട് പ്രത്യേകിച്ച് ആവശ്യമൊന്നുമില്ല: ബിനീഷ് കോടിയേരി


ജാഗി ജോനിന്റെ മരണത്തിൽ ദുരൂഹത !!കുഴഞ്ഞു വീണതോ ബലപ്രയോഗമോ?ജാഗീയുടെ മൃതദേഹം അമ്മയുടെ ബന്ധുക്കൾ ഏറ്റുവാങ്ങി. | Daily Indian Herald\nജാഗി ജോനിന്റെ മരണത്തിൽ ദുരൂഹത !!കുഴഞ്ഞു വീണതോ ബലപ്രയോഗമോ?ജാഗീയുടെ മൃതദേഹം അമ്മയുടെ ബന്ധുക്കൾ ഏറ്റുവാങ്ങി.\nDecember 25, 2019 3:22 am By : Indian Herald Staff\nപേരൂർക്കട:അവതാരകയും മോഡലുമായ ജാഗി ജോണിനെ വീട്ടിൽ മരിച്ച നിലയിൽ കണ്ടെത്തിയ സംഭവത്തിൽ പ്രാഥമിക അന്വേഷണത്തിൽ ദുരൂഹത കാണുന്നില്ലെന്ന് പേരൂർക്കട പോലീസ് അറിയിച്ചു. ജാഗീ ജോണിന്റെ (45) മരണ കാരണം തലയ്ക്കു പിന്നിലേറ്റ ക്ഷതമെന്ന് ഫൊറൻസിക് സംഘം പൊലീസിനെ അറിയിച്ചു. വീഴ്ചയിൽ നിലത്തെ ടൈൽസിന്റെ വക്കിൽ തലയിടിച്ചതിനെത്തുടർന്ന് ആന്തരിക രക്തസ്രാവം ഉണ്ടായി. ശരീരത്തിൽ മറ്റു മുറിവുകളില്ലെന്നും ഫൊറൻസിക് വിദഗ്ധർ പൊലീസിനെ അറിയിച്ചു.\nപോസ്റ്റുമോർട്ടം വിഡിയോയിൽ പകർത്തിയിട്ടുണ്ട്. അടുക്കളയിൽ വീണു കിടക്കുന്ന നിലയിലാണ് മൃതദേഹം കണ്ടെത്തിയത്. കുഴഞ്ഞു വീണതാണോ ബലപ്രയോഗത്തിലൂടെ തള്ളിയിട്ടതാണോ എന്ന കാര്യത്തിൽ വ്യക്തത വരുത്താനുള്ള ശ്രമത്തിലാണ് പൊലീസ്. പോസ്റ്റുമോർട്ടം റിപ്പോർട്ട് ലഭിച്ചശേഷമേ ഇക്കാര്യത്തിൽ കൂടുതൽ അന്വേഷണം നടക്കൂ. ജാഗീ ജോണിന്റെ മൊബൈൽ ഫോൺ പൊലീസ് വിശദമായി പരിശോധിക്കും.\nകുറവൻകോണം ഹിൽ ഗാർഡൻസിലെ വീട്ടിലാണ് അമ്മയ്ക്കൊപ്പം ജാഗി കഴിഞ്ഞിരുന്നത്. ജാഗിയെ ഫോണിൽ കിട്ടുന്നില്ലെന്ന് ഒരു സുഹൃത്ത് അറിയിച്ചതിനെത്തുടർന്ന് കുടുംബ സുഹൃത്തായ ഡോക്ടർ തിങ്കളാഴ്ട വൈകിട്ട് വീട്ടിലെത്തിയിരുന്നു. വീടു അകത്തുനിന്ന് പൂട്ടിയ നിലയിലായിരുന്നു. പേരൂർക്കട പൊലീസ് എത്തി വാതിൽ പൊളിച്ച് അകത്തുകയറിയപ്പോഴാണ് ജാഗീ അടുക്കളയിൽ നിലത്തു കിടക്കുന്നത് കണ്ടത്. കുറവൻകോണം വിക്രമപുരം ഹിൽ 199ൽ ജാഗി ജോണിനെ ആണ് വീട്ടിലെ അടുക്കളയിൽ കഴിഞ്ഞ ദിവസം മരിച്ച നിലയിൽ കണ്ടത്. ജാഗിയും അമ്മ ഗ്രേസ് ജോണും മാത്രമാണ് വീട്ടിൽ താമസം.\nഅടുക്കളയിലാണ് കമിഴ്ന്നു കിടക്കുന്ന നിലയിൽ മൃതദേഹം കണ്ടെത്തിയത്. മൃതദേഹത്തിന്‍റെ തലയിൽ മുറിവുണ്ടെങ്കിലും തലടിയിച്ചു വീണപ്പോൾ സംഭവിച്ചതാകാമെന്നു പോലീസ് കരുതുന്നു. അന്വേഷണത്തിൽ ഇതുവരെ പോലീസിന് അസ്വാഭാവികതയൊന്നും കണ്ടെത്താനായിട്ടില്ല. പാചകത്തിനായി ഉള്ളി അരിഞ്ഞു വച്ചിട്ടുണ്ടായിരുന്നു. ഒപ്പമുണ്ടായിരുന്ന വയോധികയായ മാതാവ് പരസ്പരവിരുദ്ധമായാണ് സംസാരിച്ചത്. 10 വർഷം മുൻപു വാഹനാപകടത്തിൽ ഇവരുടെ മകനും ഭർത്താവും മരണപ്പെട്ടശേഷം ഇത്തരത്തിലാണ് പെരുമാറ്റമെന്ന് അയൽക്കാർ പൊലീസിനെ അറിയിച്ചു.പോസ്റ്റുമോർട്ടത്തിനു ശേഷം ജാഗീയുടെ മൃതദേഹം അമ്മയുടെ ബന്ധുക്കൾ ഏറ്റുവാങ്ങി സ്വദേശമായ കൊട്ടാരക്കരയിലേക്കു കൊണ്ടുപോയി. ബന്ധുക്കളുമായി ജാഗീ അടുത്തബന്ധം പുലർത്തിയിരുന്നില്ല. ഏഴുവർഷം മുൻപ് വിവാഹ ബന്ധം വേർപെടുത്തിയിരുന്നു. മോഡലിങ് രംഗത്തു സജീവമായിരുന്നു.\nTags: actor death, brain death, JAGEE JOHN DEATH, JAGGI JOHN\nവില്ലന് വേഷങ്ങളില് തിളങ്ങിയ മഹേഷ് ആനന്ദിന്‍റെ മൃതദേഹം അഴുകിയ നിലയില്; മരണത്തില് ദുരൂഹത\nജാഗി ജോണിന്റെ മരണം, കൊച്ചിയിലെ ബോഡി ബിള്‍ഡറെ വിളിച്ചു വരുത്തി.\nഇന്ത്യയിലാദ്യമായി മസ്തിഷ്‌ക മരണം സ്ഥിരീകരിക്കുന്നതിന് മാര്‍ഗരേഖ പുറത്തിറക്കി കേരള സര്‍ക്കാര്


ഒരു മാണി പോയപ്പോള് വേറൊരു മാണി. നിയമസഭയിലിപ്പോഴും മാണിതന്നെ പാലാ എംഎല്‍എ ! ദേശീയ വോളിബോളില് തിളങ്ങി പാലായുടെ താരമായി\nപാലാ: പാലായില് വീണ്ടും മാണി എം എല് എ. പാലായില് നിയമസഭാംഗമായി 1965 മുതല് തുടര്‍ച്ചയായി 54 വര്‍ഷം ജയിച്ചുവന്നിരുന്ന കെ എം മാണിക്ക് ശേഷം എതിര് പാര്‍ട്ടിയില് നിന്നാണെങ്കിലും മറ്റൊരു മാണി പാലായുടെ നാഥനായി വന്നത് മറ്റൊരു യാദൃശ്ചികതയായി. പാലായും മാണിയും തമ്മില് അത്ര അഭേദ്യമായ ബന്ധമായിരുന്നു എന്നാണു ഇതിലൂടെ തെളിയുന്നത്. മാണിയെ കൈവിടാന് പാലാ തയാറല്ല തന്നെ.\nഅതേസമയം, നിയമസഭയ്ക്കകത്തല്ലാതെ മാണി സത്യപ്രതിജ്ഞ ചെയ്തതും ഇതാദ്യമാണ്. ഇത്തവണത്തെ സത്യപ്രതിജ്ഞ ഇന്ന് രാവിലെ പത്തരയ്ക്ക് നിയമസഭാ സമുച്ചയത്തിലെ ബാങ്ക്വറ്റ് ഹാളിൽ ആയിരുന്നു. നിയമസഭാ സ്പീക്കർ പി ശ്രീരാമകൃഷ്ണൻ സത്യവാചകം ചൊല്ലിക്കൊടുത്തു. മുഖ്യമന്ത്രി പിണറായി വിജയനും മന്ത്രിസഭാംഗങ്ങളും എം എൽ എമാരും പാർട്ടി, മുന്നണി നേതാക്കളും ചടങ്ങിന് സാക്ഷ്യം വഹിച്ചു.\nകെ എം മാണിയുടെ നിര്യാണത്തെത്തുടർന്നായിരുന്നു പാലായിൽ ഉപതെരഞ്ഞെടുപ്പ്. പാലാ മണ്ഡലം രൂപീകരിച്ചതിനുശേഷം നടന്ന 13 തെരഞ്ഞെടുപ്പുകളിലും വിജയിച്ച കെ എം മാണിയുടെ വിയോഗത്തിനു ശേഷം നടന്ന ആദ്യ തെരഞ്ഞെടുപ്പിൽ ചരിത്ര വിജയം നേടുകയായിരുന്നു മാണി സി കാപ്പൻ.\nഒരു മാണി പോയപ്പോള് വേറൊരു മാണി\nഇതിനു മുമ്പ് നടന്ന മൂന്നു തെരഞ്ഞെടുപ്പുകളിലും കെ എം മാണിയുടെ എതിരാളിയായിരുന്ന മാണി സി കാപ്പൻ ഓരോ തവണയും മാണിയുടെ ഭൂരിപക്ഷം കുറച്ചു കൊണ്ടുവന്നിരുന്നു. പാലായുടെ ചരിത്രത്തിലെ രണ്ടാമത്തെ എം എൽ എന്ന സ്ഥാനത്തോടെയാണ് മാണി സി കാപ്പന്റെ സത്യപ്രതിജ്ഞ ചെയ്യുന്നത്.\n1956-ലായിരുന്നു മാണി സി കാപ്പന്റെ ജനനം. സ്വാതന്ത്ര്യ സമര സേനാനിയും മുൻ കോൺഗ്രസ് എം പിയും മുൻ എം എൽ എയും പാലാ നഗരസഭ മുൻ ചെയർമാനുമായിരുന്ന അന്തരിച്ച ചെറിയാൻ ജെ.കാപ്പന്റെ പുത്രനാണ്. മാതാവ് ആലപ്പുഴ മലയിൽ പരേതയായ ത്രേസ്യാമ്മ.\nപ്രാഥമിക വിദ്യാഭ്യാസം പാലാ സെന്റ് മേരീസ് എൽ പി സ്കൂളിൽ. പാലാ സെന്റ് തോമസ് ഹൈസ്കൂൾ, ഇരിങ്ങാലക്കുട ക്രൈസ്റ്റ് കോളജ്, ഗവൺമെന്റ് കോളജ് മടപ്പള്ളി എന്നിവിടങ്ങളിൽ തുടർ വിദ്യാഭ്യാസം നടത്തി.\nദേശീയ വോളിബോളില് തിളങ്ങി ഒടുവില് പാലായുടെ താരമായി\nമുൻ ഇന്ത്യൻ ഇന്റർ നാഷണൽ വോളിബോൾ താരമായിരുന്ന മാണി സി. കാപ്പൻ കാലിക്കട്ട് യൂണിവേഴ്സിറ്റി ടീമിലൂടെയാണ് കായികരംഗത്ത് വന്നത്. യൂണിവേഴ്സിറ്റി ടീമിന്റെ ക്യാപ്റ്റനുമായിരുന്നു. മൂന്നു വർഷം കേരളാ ടീമിനുവേണ്ടി കളിച്ചു.\n1977 കാലഘട്ടത്തിൽ കേരളാ സ്‌റ്റേറ്റ് ഇലക്ട്രിസിറ്റി ബോർഡ് താരമായിരുന്നു. 1978ൽ യു എ ഇലെ അബുദാബി സ്പോർട്ട്സ് ക്ലബ്ബിലേയ്ക്ക് തെരഞ്ഞെടുക്കപ്പെട്ടു. 82 വരെ വോളിബോളിലെ എക്കാലത്തെയും പ്രമുഖ താരമായിരുന്ന ജിമ്മി ജോർജ്, അബ്ദുൾ ബാസിദ്, സുരേഷ്മിത്ര, ബ്ലസൻ ജോർജ് തുടങ്ങിയവർക്കൊപ്പമായിരുന്നു കളിച്ചിരുന്നത്. തിരികെ കേരളത്തിൽ എത്തി കാർഷിക രംഗത്ത് സജീവമായി.\nകോര്‍ട്ട് വിട്ടപ്പോള് വെള്ളിത്തിരയിലും താരമായി\n1993-ൽ മേലേപറമ്പിൽ ആൺവീട് എന്ന സൂപ്പർ ഹിറ്റ് ചിത്രം നിർമ്മിച്ചുകൊണ്ട് മലയാള സിനിമാരംഗത്ത് സജീവമായി. തുടർന്നു 12 ഓളം ചിത്രങ്ങളുടെ നിർമ്മാതാവായി. സംവീധായകനായും തിരക്കഥാകൃത്തായും മലയാള സിനിമാരംഗത്ത് ശോഭിച്ചു. മലയാളം,തമിഴ്, തെലുങ്ക്, ആസാമീസ് തുടങ്ങിയ ഭാഷകളിലായി 25-ൽ പരം ചിത്രങ്ങളിലും സീരിയലുകളിലും അഭിനയിച്ചു.\n2000 മുതൽ 2005 വരെ പാലാ ടൗൺ വാർഡിൽ മുനിസിപ്പൽ കൗൺസിലർ ആയി പ്രവർത്തിച്ചിട്ടുണ്ട്. കോക്കനട്ട് ഡെവലപ്പ്മെൻറ് ബോർഡ് ദേശീയ വൈസ് ചെയർമാൻ, സെൻട്രൽ മറൈൻ ഫിഷറീസ് റിസേർച്ച് ഇൻസ്റ്റിറ്റ്യൂട്ട് മാനേജിംഗ് കമ്മിറ്റി അംഗം, മീനച്ചിൽ ഫൈൻ ആർട്ട്സ് സൊസൈറ്റി പ്രസിഡന്റ് തുടങ്ങിയ നിലകളിൽ പ്രവർത്തിച്ചിട്ടുണ്ട്.\nഎൻ സി പി സംസ്ഥാന ട്രഷറർ ആയി ദീർഘകാലം പ്രവർത്തിച്ചു. എൻ സി പി ദേശീയ പ്രസിഡന്റ് ശരത്പവാറുമായി അടുത്ത ബന്ധം പുലർത്തുന്ന മാണി സി. കാപ്പൻ ഇപ്പോൾ പാർട്ടി ദേശീയ വർക്കിംഗ് കമ്മിറ്റി അംഗമാണ്.\nഇപ്പോൾ മേഘാലയയിൽ മഞ്ഞളിന്റെയും കൂവയുടെയും കൃഷിയും അതിന്റെ പ്രോസസിംഗും വിപണനവും നടത്തിവരികയാണ്.\n2006ലും 2011ലും 2016 ലും പാലായിൽ കെ എം മാണിക്കെതിരെ ഇടതുമുന്നണി സ്ഥാനാർത്ഥിയായി മത്സരിച്ചു. കെ എം മാണിയുടെ ഭൂരിപക്ഷം 24000 നിന്നും 7500 പിന്നീട് യഥാക്രമം 5500, 4700 എന്ന നിലയിലേക്ക് താഴ്ത്താൻ മാണി സി.കാപ്പന് കഴിഞ്ഞിരുന്നു.\nചങ്ങനാശ്ശേരി പാലത്തിങ്കൽ കുടുംബാഗമായ ആലീസ് ആണ് ഭാര്യ. ഇവർക്ക് മൂന്ന് മക്കൾ. ഏകപുത്രൻ ചെറിയാൻ മാണി കാപ്പൻ ക്യാനഡയിൽ മെക്കാനിക്കൽ എഞ്ചിനീയറാണ്. ടീന, ദീപ എന്നിവരാണ് മറ്റു മക്കൾ.


നടിയ്ക്ക് പിന്‍തുണയുമായി സൂപ്പര് താരങ്ങള് ; അശങ്ക പങ്കിട്ട് ദീലീപ് ആരാധകര് – M4 Malayalam\nകൊച്ചി;സിനിമ മേഖലയില് ദിലീപ് ഒറ്റപ്പെടുകയാണോ..ആക്രമിയ്ക്കപ്പെട്ട നടിയ്ക്ക് പിന്‍തുണ അറിയിച്ച് മമ്മൂട്ടിയും മോഹന്‍ലാലും ഉള്‍പ്പെടെ താരനിര ഒന്നിച്ചെത്തിയത് ഈ നീക്കത്തിന്റെ സൂചന ആണെന്നാണ് ഒരു വിഭാഗം ചൂണ്ടികാണിയ്ക്കുന്നത്.\nകേസില് സിനിമക്കാര്‍ക്കിടയില് നിന്നും ഒരു തരത്തിലുള്ള സമ്മര്‍ദ്ദവും ഉണ്ടാവില്ലന്ന സന്ദേശം പുറത്തറിയിക്കുക എന്നതാണ് ഒത്തൊരുമിച്ചുള്ള ഈ നീക്കത്തിന് പിന്നിലെന്ന അഭിപ്രായവും ഉയരുന്നുണ്ട്.നടിയിക്ക് പിന്‍തുണ അറിയിച്ച് സൂര്‍പ്പര് താരങ്ങള് അടക്കമുള്ള വന്‍താരനിര പരസ്യമായി രംഗത്തെത്തുന്നത് ഇത് ആദ്യമാണ്.\nഈ സംഭവം ദീലിപിന്റെ ആരാധകരെ ആക്ഷരാര്‍ത്ഥിത്തില് ഞെട്ടിച്ചിരിയ്ക്കുകയാണ്.ജയില്‍വാസത്തിന് ശേഷം സിനിമ രംഗത്ത് സജീവ ഇടപടലുകളിലൂടെ ഇമേജ് തിരിച്ചുപിടിയ്ക്കാനുള്ള ശ്രമത്തിനിടെയാണ് കൂനിന്മേല് കുരു പോലെ കേസ് വീണ്ടും സജീവമായത്.\nകഴിഞ്ഞ ദിവസം ഒടി ടി റിലീസിംഗിലൂടെ പുറത്തിറങ്ങിയ ദിലീപ് ചിത്രം കേശു ഈ വീടിന്റെ നാഥന് എല്ലാത്തരം പ്രേക്ഷകരെയും ആകര്‍ഷിച്ച് മുന്നേറുകയാണ്.\nഅഞ്ചുവര്‍ഷത്തെ അതിജീവന പോരാട്ടത്തെ വിവരിച്ചുകൊണ്ട് നടി സമൂഹമാധ്യമങ്ങളിലിട്ട കുറിപ്പ് ഏറ്റെടുത്താണ് മമ്മൂട്ടിയും മോഹന്‍ലാലും പിന്തുണ നല്‍കിയത്.ഇരുവരും ഇന്‍സ്റ്റഗ്രാം സ്റ്റാറ്റസിലാണ് നടിയുടെ കുറിപ്പ് പങ്കുവച്ചത്.\n“ധൈര്യം ” എന്ന അടിക്കുറിപ്പോടെയായിരുന്നു പൃഥ്വിരാജ് നടിയുടെ കുറിപ്പ് പങ്കുവച്ചത്. പൃഥ്വിരാജനെ കൂടാതെ താരങ്ങളായ, ദുല്‍ഖര് സല്‍മാന്, ടൊവിനോ തോമസ്, കുഞ്ചാക്കോ ബോബന്, ജയസൂര്യ, നിവിന് പോളി, ആസിഫലി, അജു വര്‍ഗീസ്, മഞ്ജു വാരിയര്, ആഷിക്ക് അബു, ബാബുരാജ്, അന്ന ബെന്, ആര്യ, സ്മൃതി കിരണ്, സുപ്രിയ മേനോന് പൃഥ്വിരാജ്, ഫെമിന ജോര്‍ജ്, മൃദുല മുരളി, നിമിഷ സജയന്, പൂര്‍ണിമ ഇന്ദ്രജിത്ത്, ഐശ്വര്യ ലക്ഷ്മി തുടങ്ങി ഒട്ടനവധി താരങ്ങള് ഐക്യദാര്‍ഡ്യമറിയിച്ച് രംഗത്ത് എത്തിയിട്ടുണ്ട്.\nഇരയാക്കപ്പെടലില്‍നിന്ന് അതിജീവനത്തിലേക്കുള്ള യാത്ര എളുപ്പമായിരുന്നില്ലെന്ന് വ്യക്തമാക്കിക്കൊണ്ടാണ് നടിയുടെ കുറിപ്പ് ആരംഭിക്കുന്നത്. ഈ യാത്രയില് തന്റെ പേരും വ്യക്തിത്വവും അടിച്ചമര്‍ത്തപ്പെട്ടു. എങ്കിലും ചിലരൊക്കെ നിശബ്ദത ഭേദിച്ച് മുന്നോട്ടു വന്നു. കൂടെ നിന്ന എല്ലാവര്‍ക്കും നന്ദി പറഞ്ഞുകൊണ്ടാണ് കുറിപ്പ് അവസാനിക്കുന്നത്.\nRelated Topics:Actress Assault caseDileepfeaturedmammuttymohanlal


Pillion riders must wear helmets compulsorily says HC | ടൂവീലറുകളിലെ പിൻസീറ്റ് യാത്രക്കാർക്കും ഇനി ഹെൽമറ്റ് നിർബന്ധം; നാലു വയസ്സിന് മുകളിലുള്ളവർ ഹെൽമറ്റ് ധരിക്കണം; കേന്ദ്രനിയമത്തിൽ ഇളവുകൾ ആവശ്യപ്പെട്ടുള്ള അപ്പീൽ സംസ്ഥാന സർക്കാർ പിൻവലിച്ചു; ഉടൻ വിജ്ഞാപനം ഇറക്കുമെന്നും സർക്കാർ; ഹെൽമറ്റ് നിബന്ധമാക്കിയത് ദൃശ്യമാധ്യമങ്ങളിലൂടെ പരസ്യം നൽകണമെന്നും ബോർഡുകൾ സ്ഥാപിക്കണമെന്നും ഹൈക്കോടതി - MarunadanMalayalee.com\nNovember 19, 201903:51 PM IST Permalink\nകൊച്ചി: അടുത്ത മാസം ഒന്നുമുതൽ ഇരുചക്രവാഹനങ്ങളിലെ പിൻസീറ്റ് യാത്രക്കാർക്കും ഇനി ഹെൽമറ്റ് നിർബന്ധം. പിൻസീറ്റ് യാത്രക്കാർക്കും ഹെൽമെറ്റ് വേണമെന്ന കേന്ദ്ര മോട്ടോർ വാഹനനിയമം കർശനമായി നടപ്പിലാക്കണമെന്ന് ഹൈക്കോടതി ഉത്തരവിട്ടു. ഇരുചക്ര വാഹനങ്ങളിൽ സഞ്ചരിക്കുന്ന നാലു വയസ്സിന് മുകളിലുള്ള കുട്ടികൾ അടക്കം എല്ലാ യാത്രക്കാർക്കും ഹെൽമറ്റ് നിർബന്ധമാണെന്ന് ചീഫ് ജസ്റ്റിസ് അധ്യക്ഷനായ ബെഞ്ച് പുറപ്പെടുവിച്ച വിധിയിൽ വ്യക്തമാക്കി.\nഹെൽമറ്റ് നിർബന്ധമാക്കിയ വിധിയിൽ സർക്കാർ ഹൈക്കോടതിയിൽ അപ്പീൽ നൽകില്ല. കേന്ദ്രനിയമത്തിനെതിരായ അപ്പീൽ പിൻവലിക്കുന്നതായും, ഉടൻ വിജ്ഞാപനം ഇറക്കുമെന്നും സർക്കാർ കോടതിയെ അറിയിച്ചു. ഹെൽമറ്റ് നിർബന്ധമാക്കിയത് ദൃശ്യമാധ്യമങ്ങളിലൂടെ പരസ്യം നൽകണമെന്നും സർക്കാരിനോട് കോടതി നിർദ്ദേശിച്ചു. ഇക്കാര്യം വ്യക്തമാക്കി ബോർഡുകൾ സ്ഥാപിക്കണമെന്നും ഹൈക്കോടതി നിർദ്ദേശം നൽകി.\nപിൻസീറ്റ് യാത്രക്കാർക്ക് ഹെൽമറ്റ് നിർബന്ധമാക്കിയ ഉത്തരവിൽ ഇളവ് വരുത്താൻ സർക്കാരിന് അധികാരമില്ലെന്ന് കോടതി നേരത്തെ വ്യക്തമാക്കിയിരുന്നു. കേന്ദ്ര നിയമം പാലിക്കാനും നടപ്പാക്കാനും സംസ്ഥാനസർക്കാരിന് ബാധ്യതയുണ്ടെന്നും കോടതി പറഞ്ഞിരുന്നു. ഡിവിഷൻ ബെഞ്ചാണ് ഇത് സംബന്ധിച്ച് ഉത്തരവിട്ടത്. സിംഗിൾ ബഞ്ച് ഹെൽമറ്റ് നിർബന്ധമാക്കിയതിനെതിരെ സർക്കാർ സമർപ്പിച്ച അപ്പീലാണ് ഡിവിഷൻ ബെഞ്ച് പരിഗണിച്ചത്. കേന്ദ്ര നിയമം സംസ്ഥാന സർക്കാർ നടപ്പാക്കുന്നുണ്ടോയെന്ന് പരിശോധിക്കുമെന്നും കോടതി പറഞ്ഞു. നേരത്തെ പിൻസീറ്റ് യാത്രക്കാർക്ക് ഇളവ് അനുവദിച്ച സർക്കാരിന്റെ ഉത്തരവ് സിംഗിൾ ബഞ്ച് സ്റ്റേ ചെയ്തിരുന്നു. ചൊവ്വാഴ്‌ച്ചയ്ക്കകം സർക്കാർ തീരുമാനം അറിയിക്കണമെന്നാണ് കോടതി നിർദ്ദേശിച്ചിരുന്നത്.\n2019 ഓഗസ്റ്റ്9നാണ് പിൻസീറ്റ് യാത്രക്കാർക്കും ഹെൽമറ്റ് നിർബന്ധമാക്കി കേന്ദ്രം നിയമം ഭേദഗതി ചെയ്തത്. അതുപ്രകാരം നാലു വയസിനു മുകളിലുള്ളവർക്ക് ഹെൽമറ്റിന് ഇളവില്ല. സിക്ക്കാർക്കു മാത്രമാണ് ഇളവുള്ളത്. എന്നാൽ 1988 ലെ കേന്ദ്ര മോട്ടോർ വാഹന നിയമം ഭേദഗതി ചെയ്ത് കേരളം പിൻസീറ്റ് യാത്രക്കാർക്ക് ഇളവ് അനുവദിച്ചിരുന്നു. എന്നാൽ ഈ ഇളവുകൾ ഇനി തുടരാൻ അനുവദിക്കാനാവില്ലെന്ന് ഹൈക്കോടതി വ്യക്തമാക്കി.\nകേന്ദ്രനിയമം കർശനമായി നടപ്പിലാക്കാനും കോടതി സർക്കാരിനോട് ആവശ്യപ്പെട്ടു. കേന്ദ്രനിയമത്തിന് അനുസൃതമായി വിജ്ഞാപനം ഇറക്കുമെന്ന് സർക്കാർ കോടതിയിൽ വ്യക്തമാക്കി. മാധ്യമങ്ങൾ വഴി പ്രചാരണം നടത്തുമെന്നും സർക്കാർ കോടതിയെ അറിയിച്ചു.\nപിൻസീറ്റ് യാത്രക്കാർക്കും ഹെൽമറ്റ് നിർബന്ധമാക്കിയിട്ടുള്ള കേന്ദ്ര നിയമം മറികടന്ന് സംസ്ഥാന സർക്കാർ ഭേദഗതി കൊണ്ടുവന്നതിനെ കോടതി നേരത്തെ രൂക്ഷമായി വിമർശിച്ചിരുന്നു. സർക്കാർ നടപടി ചട്ടവിരുദ്ധമാണ്. ഇത് തിരുത്തി ചൊവ്വാഴ്ചയ്ക്ക് മുമ്പ് ഉത്തരവിറക്കണമെന്ന് കോടതി അന്ത്യശാസനം നൽകുകയും ചെയ്തിരുന്നു.\nരാമൻകുളങ്ങരയിലെ ഓവർ സ്മാർട്ടിൽ കേസെടുക്കാൻ പൊലീസും


ചൈന കസ്റ്റമൈസ്ഡ് പിപി വെൽഡിംഗ് നിർമ്മാതാക്കൾ, വിതരണക്കാർ, ഫാക്ടറി - ഉദ്ധരണി - ഏഞ്ചൽ ഗാർമെന്റ് ആക്സസറീസ് കമ്പനി, ലിമിറ്റഡ്\nവീട് > വെൽഡിംഗ് > ലഗേജ് വെൽഡിംഗ് > പിപി വെൽഡിംഗ്\nഅസംസ്കൃത വസ്തുക്കളായി ഇടുങ്ങിയ തുണിത്തരങ്ങളായി പിപി വെൽഡിംഗ് പലതരം നൂലുകളാൽ നിർമ്മിതമാണ്. വസ്ത്രങ്ങൾ, പാദരക്ഷകൾ, ബാഗുകൾ, വ്യവസായം, കൃഷി, സൈനിക വിതരണം, ഗതാഗതം, മറ്റ് വ്യാവസായിക മേഖലകൾ എന്നിവയിൽ വ്യാപകമായി ഉപയോഗിക്കുന്ന പിപി റിബൺ ഫാബ്രിക്കിന്റെ പലതരം ഉണ്ട്.\n1. ന്റെ ഉൽ‌പ്പന്നത്തിന്റെ ആമുഖംപിപി വെൽഡിംഗ്:\nപിപി വെൽഡിംഗ് iഇടുങ്ങിയ തുണികൊണ്ടുള്ള അസംസ്കൃത വസ്തുക്കളായി പലതരം നൂലുകൾ കൊണ്ട് നിർമ്മിച്ചവ.വസ്ത്രങ്ങൾ, പാദരക്ഷകൾ, ബാഗുകൾ, വ്യവസായം, കൃഷി, സൈനിക വിതരണം, ഗതാഗതം, മറ്റ് വ്യാവസായിക മേഖലകൾ എന്നിവയിൽ വ്യാപകമായി ഉപയോഗിക്കുന്ന പിപി റിബൺ ഫാബ്രിക്കിന്റെ നിരവധി ഇനങ്ങൾ ഉണ്ട്.1930 കളിൽ, റിബൺ കൈകൊണ്ട് നിർമ്മിച്ച വർക്ക്ഷോപ്പ് ഉത്പാദനം, കോട്ടൺ ത്രെഡിനുള്ള അസംസ്കൃത വസ്തുക്കൾ, ഹെംപ് ത്രെഡ് എന്നിവയാണ്.ന്യൂ ചൈന സ്ഥാപിതമായതിനുശേഷം, അസംസ്കൃത വസ്തുക്കളുള്ള റിബൺ ക്രമേണ നൈലോൺ, വിനൈലോൺ, പോളിസ്റ്റർ, പോളിപ്രൊഫൈലിൻ, സ്പാൻഡെക്സ്, വിസ്കോസ്, നെയ്റ്റിംഗ്, നെയ്റ്റിംഗ്, നെയ്റ്റിംഗ് എന്നിങ്ങനെ മൂന്ന് വിഭാഗത്തിലുള്ള സാങ്കേതികവിദ്യ, ഫാബ്രിക് ഘടനയിൽ പ്ലെയിൻ നെയ്ത്ത്, ട്വിൻ, സാറ്റിൻ, ജാക്കാർഡ്, ഇരട്ട പാളി, മൾട്ടി-ലെയർ, ട്യൂബുലാർ, ജോയിന്റ് ഓർഗനൈസേഷൻ.\nന്റെ ഉൽപ്പന്ന പാരാമീറ്ററുകൾപിപി വെൽഡിംഗ്:\nനൈലോൺ, പോളിസ്റ്റർ, പിപി, കോട്ടൺ\nഇഷ്‌ടാനുസൃതമാക്കി അല്ലെങ്കിൽ ഞങ്ങളുടെ തയ്യാറായ പാറ്റേൺ\nവ്യത്യസ്ത നിറങ്ങൾ ലഭ്യമാണ്\nഇക്കോ ഫ്രണ്ട്‌ലി, അസോ ഫ്രീ, ഉയർന്ന സ്ഥിരത\nവസ്ത്രങ്ങൾ, ഹോം ടെക്സ്റ്റൈൽ, ഷൂസ്, ബാഗുകൾ\nസ s ജന്യ സാമ്പിൾ ലഭ്യമാണ്\nആഴ്ചയിൽ 100000 യാർഡ്\nഏകദേശം7- 10 ദിവസം\nഎയർ, സീ, എക്സ്പ്രസ് (വീടുതോറുമുള്ള ഷിപ്പിംഗ് DHL EMS FEDEX UPS)\nടി / ടി, പേപാൽ, ക്യാഷ്, മണിഗ്രാം, വെസ്റ്റേൺ യൂണിയൻ\nപോളിബാഗിലെ ഓരോ റോളും എക്‌സ്‌പോർട്ട് കാർട്ടൂൺ അല്ലെങ്കിൽ നിങ്ങളുടെ അഭ്യർത്ഥന പ്രകാരം.\n3.ഉപയോക്താക്കൾ ശ്രദ്ധിക്കുന്ന കാര്യങ്ങൾt\n4. ന്റെ ഉൽപ്പന്നം ഉപയോഗിക്കുന്നതിനുള്ള നിർദ്ദേശങ്ങൾപിപി വെൽഡിംഗ്:\nന്റെ ഉൽപ്പന്ന ഗുണങ്ങൾപിപി വെൽഡിംഗ്:\nതാപ പ്രതിരോധം:ഉരുകിയ സ്പിന്നിംഗാണ് പോളിസ്റ്റർ നിർമ്മിച്ചിരിക്കുന്നത്. രൂപംകൊണ്ട നാരുകൾ വീണ്ടും ചൂടാക്കി ഉരുകാം. ഇത് തെർമോപ്ലാസ്റ്റിക് ഫൈബറിന്റേതാണ്.പോളിസ്റ്ററിന്റെ ദ്രവണാങ്കം താരതമ്യേന ഉയർന്നതാണ്, നിർദ്ദിഷ്ട താപ ശേഷിയും താപ ചാലകതയും ചെറുതാണ്, അതിനാൽ പോളിസ്റ്റർ ഫൈബറിന്റെ താപ പ്രതിരോധവും താപ ഇൻസുലേഷനും കൂടുതലാണ്.ഇത് മികച്ച സിന്തറ്റിക് നാരുകളിൽ ഒന്നാണ്.\nഉയർന്ന കരുത്ത്: 2.6 ~ 5.7cN / dtex ന്റെ ഹ്രസ്വ ഫൈബർ ശക്തി, 5.6 ~ 8.0cN / dtex ന്റെ ഉയർന്ന ശക്തി ഫൈബർ.ഹൈഗ്രോസ്കോപ്പിസിറ്റി കുറവായതിനാൽ, നനഞ്ഞ സംസ്ഥാന ശക്തിയും വരണ്ട സംസ്ഥാന ശക്തിയും അടിസ്ഥാനപരമായി തുല്യമാണ്.ആഘാതം ശക്തി നൈലോണിനേക്കാൾ4മടങ്ങ് കൂടുതലാണ്, വിസ്കോസ് ഫൈബറിനേക്കാൾ 20 മടങ്ങ് കൂടുതലാണ്.\nഹൈഗ്രോസ്കോപ്പിസിറ്റി മോശമാണ്: വരണ്ടതാക്കാൻ എളുപ്പമാണ്, ഈർപ്പം തീവ്രത കുറയുന്നില്ല.\nQ1. നിങ്ങൾ ഫാക്ടറിയോ ട്രേഡിംഗ് കമ്പനിയോ?\nഞങ്ങൾ എല്ലാത്തരം വെൽഡിംഗിന്റെയും യഥാർത്ഥ നിർമ്മാതാവാണ്. ക്വിങ്‌ദാവോയിൽ ഞങ്ങൾക്ക് സ്വന്തമായി ഒരു ഫാക്ടറി ഉണ്ട്.\nചോദ്യം 2. നിങ്ങളുടെ പ്രധാന ഉൽപ്പന്നങ്ങൾ ഏതാണ്?\nഞങ്ങൾ വിവിധ വസ്ത്ര വസ്ത്രങ്ങൾ രൂപകൽപ്പന ചെയ്യുകയും നിർമ്മിക്കുകയും ചെയ്യുന്നു:\n- നിറ്റ് ഇലാസ്റ്റിക് ബാൻഡുകളും നിറ്റ്ഡ് ബട്ടൺഹോൾ ഇലാസ്റ്റിക്\n- നെയ്ത ഇലാസ്റ്റിക് ബാൻഡുകളും ജാക്വാർഡ് അടിവസ്ത്ര ഇലാസ്റ്റിക് & ടിൽ ഇലാസ്റ്റിക് ബാൻഡുകളും\n- ഇലാസ്റ്റിക്, പ്രിന്റ് & ജാക്വാർഡ് എന്നിവ മടക്കിക്കളയുക\n- സ്‌കിന്നി ഇലാസ്റ്റിക്\n- നോൺ സ്ലിപ്പ് സിലിക്കൺ അച്ചടിച്ച ഇലാസ്റ്റിക് ബാൻഡുകൾ\n- ഹെറിംഗ്ബോൺ വെൽഡിംഗ് ടേപ്പുകളും ട്വിൻ വെൽഡിംഗ് സ്ട്രാപ്പുകളും\n- ഫ്ലാറ്റ്, റ round ണ്ട് ചരടുകൾ, കോട്ടൺ, പോളിസ്റ്റർ ചരടുകൾ, റ round ണ്ട് ഇലാസ്റ്റിക് ചരടുകൾ\n- പോളിസ്റ്റർ വെൽഡിംഗ് & നൈലോൺ വെൽഡിംഗ്\nQ3. എനിക്ക് കുറച്ച് സ s ജന്യ സാമ്പിൾ ലഭിക്കുമോ?\n1. സ്റ്റോക്ക് സാമ്പിളിനായി, സാമ്പിളുകൾ സ are ജന്യമാണ് കൂടാതെ നിങ്ങൾ തപാൽ അടയ്ക്കേണ്ടതുണ്ട്. അല്ലെങ്കിൽ നിങ്ങളുടെ കൊറിയർ അക്കൗണ്ട് ഞങ്ങൾക്ക് നൽകാം.\n2. ഇഷ്‌ടാനുസൃത രൂപകൽപ്പന സാമ്പിളാണെങ്കിൽ, സാമ്പിൾ നിർമ്മാണച്ചെലവിന് നിങ്ങൾ പണം നൽകേണ്ടതുണ്ട്.\nചോദ്യം 4.നിങ്ങളിൽ നിന്ന് എത്രത്തോളം എനിക്ക് സാമ്പിൾ ലഭിക്കും?\n1. സ്റ്റോക്ക് സാമ്പിളിനായി, ഞങ്ങൾക്ക് ഉടനടി അയയ്ക്കാൻ കഴിയും.\n2. ഇഷ്‌ടാനുസൃത രൂപകൽപ്പന സാമ്പിളിനായി, ഇത് നിർമ്മിക്കാൻ 7-10 ദിവസമെടുക്കും, തുടർന്ന് നിങ്ങൾക്ക് അയയ്‌ക്കും.\nQ5. നിങ്ങളുടെ MOQ എന്താണ്? ആദ്യ ഓർഡറിനായി എനിക്ക് ചെറിയ അളവിൽ ഓർഡർ ചെയ്യാൻ കഴിയുമോ?\nഞങ്ങളുടെ MOQ ഓരോ വലുപ്പത്തിനും ഓരോ നിറത്തിനും 3000 മീറ്ററാണ്. ഞങ്ങൾക്ക് സാമ്പിൾ ഓർഡർ സ്വീകരിക്കാം, പക്ഷേ അതിനനുസരിച്ച് ചില അധിക നിശ്ചിത ചെലവുകൾ ഈടാക്കും.\nചോദ്യം 6. ബൾക്ക് ഓർഡറിനായി നിങ്ങളുടെ ഉൽ‌പാദന സമയം എന്താണ്? (ഉദാഹരണത്തിന് MOQ 3000 മീറ്റർ എടുക്കുക)\nപൊതുവേ, ഉൽപാദനത്തിന് 10-15 ദിവസം എടുക്കും.\nചോദ്യം 7. എങ്ങനെയാണ് സാധനങ്ങൾ യുഎസിലേക്ക് അയയ്ക്കുന്നത്?\n1. സാമ്പിളിനും ചെറിയ അളവിനും, അന്താരാഷ്ട്ര കൊറിയറുകളായ ഡി‌എച്ച്‌എൽ, യു‌പി‌എസ്, ഫെഡെക്സ്, ടി‌എൻ‌ടി മുതലായവ ചരക്കുകൾ അയയ്‌ക്കും.\n2. വലിയ അളവിൽ, ചരക്ക് കടലിലൂടെയോ വിമാനത്തിലൂടെയോ അന്താരാഷ്ട്ര കൊറിയർ വഴിയോ വിതരണം ചെയ്യും.\n3. നിങ്ങളുടെ ആവശ്യങ്ങൾക്കനുസരിച്ച് ഞങ്ങൾക്ക് ഇത് ചെയ്യാൻ കഴിയും.\nനൈലോൺ എഡ്ജിംഗ് വെൽഡിംഗ്


ഇന്ന് ദേശീയഡെങ്കിപ്പനി വിരുദ്ധ ദിനം\nഇന്ന് ദേശീയഡെങ്കിപ്പനി വിരുദ്ധ ദിനം. ‘ഡെങ്കിപ്പനി നിയന്ത്രണത്തില് പൊതുജന പങ്കാളിത്തം അനിവാര്യം’ എന്നതാണ് ഈ വര്‍ഷത്തെ ഡെങ്കിദിനാചരണസേന്ദശം. ഡെങ്കിപ്പനിയെക്കുറിച്ചും അതു തടയുന്നതിനുളള മാര്‍ഗങ്ങളെക്കുറിച്ചും പൊതുജനങ്ങളില് അവബോധമുണ്ടാക്കുകയും ഡെങ്കിപ്പനി വ്യാപനവും മരണങ്ങളും കുറക്കുകയും ചെയ്യുക എന്നതാണ് ദിനാചരണത്തിലൂടെ ലക്ഷ്യമിടുന്നത്.\nഈഡിസ് കൊതുകുകള് വഴി പകരുന്ന രോഗമാണ് ഡെങ്കിപ്പനി. ആര്‍ബോവൈറസ് വിഭാഗത്തില്‍പ്പെടുന്ന ഫ്ളാവിവൈറസുകളാണ് രോഗത്തിന് കാരണമാവുന്നത്. ഡെങ്കിപ്പനി പ്രധാനമായും മൂന്നു തരത്തിലുണ്ട്. സാധാരണ വൈറല് പനി പോലെകാണപ്പെടുന്ന ക്ലാസിക്കല് ഡെങ്കിപ്പനി, രക്തസ്രാവത്തോടു കൂടിയതും മരണകാരണമായേക്കാവുന്നതുമായ ഡെങ്കി ഹെമറാജിക് ഫീവര്, രക്ത സമ്മര്‍ദ്ദവും നാഡിമിടിപ്പും തകരാറിലാകുന്ന ഡെങ്കിഷോക് സിന്‍ഡ്രോം എന്നിവയാണിവ.\nരോഗാണുവാഹകനായ കൊതുക് കടിച്ച് ഏകദേശം മൂന്നു മുതല് അഞ്ച് ദിവസത്തിനകം രോഗലക്ഷണങ്ങള് പ്രത്യക്ഷമാവും. പെട്ടെന്നുളള കഠിനമായ പനി, അസഹ്യമായ തലവേദന, കണ്ണുകളുടെ പുറക് വശത്തെ വേദന, സന്ധികളിലും പേശികളിലുംവേദന, വിശപ്പില്ലായ്മയും രുചിയില്ലായ്മയും, നെഞ്ചിലും മുഖത്തും അഞ്ചാംപനി പോലെ തടിപ്പുകള് എന്നിവയാണ് ഡെങ്കിപ്പനിയുടെ സാധാരണ ലക്ഷണങ്ങള്.\nകൊതുകു നിയന്ത്രണമാണ് രോഗപ്പകര്‍ച്ച തടയുന്നതിന് സ്വീകരിക്കേണ്ട പ്രധാന മാര്‍ഗം. ശുദ്ധജലത്തില് മുട്ടയിട്ട് പെരുകുന്ന ഈഡീസ് കൊതുകുകകളാണ് രോഗത്തിന് കാരണം. വെളുത്ത പുളളികളോടുകൂടിയ ഇത്തരം കൊതുകുകള് പകല്‍നേരങ്ങളിലാണ് മനുഷ്യനെ കടിക്കുന്നത്. ഇവയുടെ മുട്ടകള് നനവുള്ള പ്രതലങ്ങളില് മാസങ്ങളോളം കേടുകൂടാതിരിക്കും. അനുകൂലസാഹചര്യത്തില് വിരിഞ്ഞ് കൊതുകുകളായി മാറുകയും ചെയ്യും. ഈഡീസ് കൊതുകുകള് കുറേ വിഭാഗങ്ങളുണ്ട്. ഇവയില് ഈഡീസ് ആല്‍ബോപിക്ടസ്, ഈഡിസ് ഈജിപ്തി എന്നിവയാണ് മുഖ്യമായും രോഗം പരത്തുന്നത്.\nStory Highlightsa: Today is National Anti Dengue Day\nRead more on: dengue fever\nസിക, ഡെങ്കിപ്പനി പ്രതിരോധം; എല്ലാ ജില്ലകളിലും ആക്ഷൻ പ്ലാൻ തയ്യാറാക്കാൻ നിർദേശം


javed rana | രാജ്യം കണ്ട ഏറ്റവും വലിയ തീവ്രവാദിയാണ് ഇന്ത്യയുടെ തലപ്പത്തിരിക്കുന്നതെന്ന് ജാവേദ് റാണ - Malayalivartha.com Widgets Magazine\nരാജ്യം കണ്ട ഏറ്റവും വലിയ തീവ്രവാദിയാണ് ഇന്ത്യയുടെ തലപ്പത്തിരിക്കുന്നതെന്ന് ജാവേദ് റാണ\n09 AUGUST 2018 07:26 PM IST\nരാജ്യം കണ്ട ഏറ്റവും വലിയ തീവ്രവാദിയാണ് ഇന്ത്യയുടെ തലപ്പത്തിരിക്കുന്നതെന്ന് നാഷണല് കോണ്‍ഫറന്‍സ് എം എല് എ ജാവേദ് റാണ. ഗുജറാത്തില് ലക്ഷങ്ങളെ കൊന്ന വ്യക്തി ഇപ്പോള് എവിടെയാണ്?. നിര്‍ഭാഗ്യവശാല് അദ്ദേഹം ഇപ്പോള് ഇരിക്കുന്നത് ഇന്ത്യയുടെ പ്രധാനമന്ത്രി സ്ഥാനത്താണ്' ജാവേദ് പറഞ്ഞു.\nജമ്മു കശ്മീരിലെ പൂഞ്ച് ജില്ലയില് ഒരു പൊതു പരിപാടിയില് പങ്കെടുത്ത് കൊണ്ട് സംസാരിക്കുകയായിരുന്നു ജാവേദ്. തിങ്കളാഴ്ചയാണ് പ്രാധാനമന്ത്രി നരേന്ദ്രമോദിക്കെതിരെ വിവാദ പരാമര്‍ശം എം എല് എ നടത്തിയത്. എന്നാല് ഇതിന്റെ വീഡിയോ പുറത്ത് വന്നത് വ്യാഴാഴ്ചയാണ്.\nഅടുത്തിടെ ഇന്ത്യന് പതാകയുമായി ബന്ധപ്പെട്ട് പരാമര്‍ശം നടത്തിയതിന് വാര്‍ത്തകളില് ഇടം നേടിയിരുന്ന ജാവേദ് ജമ്മു കശ്മീരിലെ മെന്ധര് മണ്ഡലത്തിലെ എം എല് എ ആണ്.ജൂണിലാണ് ബി ജെ പി, കശ്മീരിലെ പി ഡി പി യുമായുള്ള ബന്ധം ഉപേക്ഷിച്ചത്. തുടര്‍ന്ന് സംസ്ഥാനത്തെ മുഖ്യമന്ത്രി മെഹബൂബ മുഫ്തി രാജിവയ്ക്കുകയും ചെയ്തിരുന്നു. അതിനാല് ഗവര്‍ണര് നിയന്ത്രണത്തിലാണ് സംസ്ഥാനം ഇപ്പോള്.


തുടര്‍ന്നുപോകുവാന് ജീവിതം ഒരു പുല്‍നാമ്പ് ഈ രാത്രിക്കപ്പുറം കരുതിവെയ്ക്കുക തന്നെ ചെയ്യും- ചുമരെഴുത്തുകള്; മലയാളിയുടെ ലോക്ക് ഡൗണ് ചിന്തകള്\n27 March 2020 8:53 AM GMT\nമഹാമാരി പടരുന്ന നരച്ച ഒരാകാശത്തിന് കീഴെ, അന്യമായൊരു നഗരത്തില്, രണ്ടു മുറികളുള്ള വീട്ടിലെ, ഒരു മനുഷ്യന്റെ അരണ്ട കണ്ണുകള് ഞാന് കാണുന്നു.\nഅയാള്‍ക്ക് നാട്ടിലേക്ക് കടക്കുവാന് ആവുന്നതിനുമുന്നേ അതിര്‍ത്തികളെല്ലാം അടച്ചുകഴിഞ്ഞിരുന്നു. പ്രായമായ അമ്മയും, പ്രായമെത്താത്ത കുഞ്ഞും അതിനും മുമ്പേ അയാളുടെ യാത്രയുടെ ചിന്തയെ തടസ്സപ്പെടുത്തിയിരുന്നു. രോഗം പടരുന്ന നഗരത്തില് നിന്നും നാട്ടില് ചെന്നാല് ഇവര്‍ക്കെങ്ങാനും തന്നെപ്രതി എന്തെങ്കിലും ബുദ്ധിമുട്ടുണ്ടാവുമോ എന്ന് അയാള് ഭയന്നിരുന്നു.\nഈ ഭയത്തിനിടയിലും അയാള് സ്വയം തര്‍ക്കിച്ചുകൊണ്ടിരുന്നു. അയാള് പണിയെടുക്കുന്ന സ്ഥാപനത്തില് ആരും നാട്ടിലേതു പോലെ മുഖം മൂടിവെച്ച് നടക്കുന്നുണ്ടായിരുന്നില്ല. സര്‍ക്കാരില് നിന്നും ഇടയ്ക്കിടെ കൈകഴുകുവാനുള്ള നിര്‍ദേശവും ലഭിച്ചിരുന്നില്ല. അപ്പോള് ഈ വ്യാധി ഇവിടെ അത്രയ്ക്ക് രൂക്ഷമല്ലായിരിക്കുമോ? നാട്ടിലുള്ള സ്‌കൂളുകളൊക്കെ അടച്ചതിനു ശേഷവും മറ്റു പല സംസ്ഥാനങ്ങളിലെയും കുട്ടികള് സ്‌കൂളുകളില് പോയിക്കൊണ്ടിരുന്നല്ലോ. അയാളുടെ നഗരത്തിലും സ്ഥിതി വ്യത്യസ്തമായിരുന്നില്ല. അയാര്‍ക്ക് ചുറ്റും നഗരം പതിവ് തിരക്ക് കാണിച്ചു.\nഎന്നാല് അടുത്ത രണ്ടു ദിവസത്തിനുള്ളില് ചില വ്യവസായസ്ഥാപനങ്ങള് അടച്ചിടാന് നിര്‍ദ്ദേശം വന്നു. അതില് അയാളുടെ സ്ഥാപനം പെട്ടില്ലായിരുന്നു. അവിടെ എല്ലാവരും പതിവ് പോലെ വരികയും പണിയെടുക്കുകയും ചെയ്തു. അന്നാദ്യമായി പ്രധാനമന്ത്രി ഒരു ദിവസത്തേക്ക് ജനതാകര്‍ഫ്യു പ്രഖ്യാപിച്ചു. ജനങ്ങള് പുറത്തിറങ്ങരുതെന്ന് അദ്ദേഹം ആവര്‍ത്തിച്ചു പറഞ്ഞു. വൈകുന്നേരം അഞ്ചുമണിക്ക് ഈ മഹാവ്യാധി തടയുവാന് പ്രവര്‍ത്തിക്കുന്നവരോടുള്ള ആദരസൂചകമായി എല്ലാവരും താളം കൊട്ടണമെന്നും അദ്ദേഹം നിര്‍ദ്ദേശിച്ചു.\nവൈകുന്നേരം അഞ്ചുമണിക്ക് തന്റെ മുറിയില് നിന്നും അയാള് ഞെട്ടി എഴുന്നേറ്റു. മുന്നിലുള്ള റോഡില് കൊട്ടിപ്പാടി ജനക്കൂട്ടം കടന്നു പോകുന്നു. അയാളുടെ മനസ്സില് ഒരു നിമിഷം ബ്രേക്ക് ദ് ചെയിന് എന്ന മുദ്രാവാക്യവും സാമൂഹ്യമായി പാലിക്കേണ്ട നിശ്ചിത അകലവുമെല്ലാം കടന്നു പോയി. കണ്മുന്നില് നിന്നും കൈവിട്ടുപോകുന്ന കുഞ്ഞിന്റെ ബാല്യവും, നഷ്ടപ്പെടാവുന്ന ജോലിയും, തന്റെ അശ്രദ്ധ മൂലം പടരാവുന്ന പകര്‍ച്ചവ്യാധിയുമൊക്കെ അയാളെ വല്ലാത്ത ഒരു അവസ്ഥയിലേക്ക് കൊണ്ടെത്തിച്ചു.\nഒരാഴ്ചക്കുള്ളില് അയാള് പലരെയും വിളിച്ചു അഭിപ്രായം ചോദിച്ചിരുന്നു. താന് നാട്ടിലേക്ക് പോകണമോ? അതോ, ഇവിടെ ഈ മഹാനഗരത്തില് തന്നെ തുടരണമോ?\nഅമ്മ വിളിച്ച് അയാളോട് തിരികെ വരാന് പറഞ്ഞു. ഭാര്യയാവട്ടെ അടിയന്തരമായി നാട്ടിലേക്ക് വരണമെന്ന് പറഞ്ഞു, അല്ലെങ്കില് അവിടെ വന്നു അയാളെ കൂട്ടിക്കൊണ്ട് വരും എന്ന് ഭീഷണിപ്പെടുത്തി. ഭീതി പൂര്‍ണതമായി പടര്‍ന്നിട്ടില്ലാത്ത ആ ദിവസങ്ങളില് അയാള് അവരോടു പണി വിട്ടു വരാന് ആവില്ലെന്ന് പറഞ്ഞു. ആ നഗരത്തില് അവര്‍ക്ക് പരിചയമുള്ളവരെയെല്ലാം വിളിച്ച്, അയാളെ അവരുടെ വീട്ടിലേക്കു വിളിച്ചു കൊണ്ടുപോകാന് അവര് അഭ്യര്‍ത്ഥിച്ചു. സ്ഥിതി വഷളാവുകയാണെങ്കില് അയാളെ തങ്ങളുടെ വീട്ടിലേക്കു കൂട്ടി കൊണ്ടുപോയ്ക്കൊള്ളാമെന്ന് ഒരു ബന്ധു സമ്മതിച്ചു. ആ നഗരത്തില് വന്നതിനു ശേഷം അയാള് അവരെ വിളിച്ചിട്ടുപോലും ഉണ്ടായിരുന്നില്ല.\nഅയാള്‍ക്കുള്ളിലെ ആമ മെല്ല തോട് പൊളിച്ചു അതിന്റെ തല പുറത്തേക്കു ഇടുന്നതിനെ കുറിച്ച് ആലോചിക്കുന്നതേ ഉണ്ടായിരുന്നുള്ളൂ. അത് പുറത്തേക്കു വരും എന്ന് അയാള്‍ക്ക് തന്നെ നിശ്ചയം ഉണ്ടായിരുന്നില്ല. അതുകൊണ്ടു തന്നെ അയാള്‍ക്ക് തൊലി ഉരിയുന്നത് പോലെ തോന്നി. അവരോടോ മറ്റാരോടുമോ പറയാനാവാത്ത ജാള്യതകൊണ്ട് അയാളുടെ കണ്ണുകള് നിറഞ്ഞു പോയി. സ്വന്തം കുഞ്ഞിനോട് പോലും സംസാരിക്കാനാവാത്ത ഒരു കാലമുണ്ടായിരുന്നു. ഇപ്പോള് മെല്ലെ ശബ്ദം ഉയര്‍ത്തി തുടങ്ങിയിട്ടേ ഉള്ളൂ.\nനാട്ടിലുള്ള ഡോക്ടര് അയാളോട് ഭക്ഷണവും വെള്ളവും കിട്ടുന്ന ഇടമാണെങ്കില്‍ല് അവിടെ തന്നെ തങ്ങാമെന്ന് പറഞ്ഞു. താമസസ്ഥലത്തിനടുത്തുള്ള ഒരാള് അയാള്‍ക്ക് ഭക്ഷണം എത്തിച്ചു കൊടുക്കുമായിരുന്നു. വെള്ളം അയാള് വാങ്ങുകയാണ് ചെയ്യുന്നത്.\nനാട്ടില് ലോക്ക് ഡൗണ് പ്രഖ്യാപിച്ചപ്പോള് അയാള് എങ്ങനെയും ഒരാഴ്ചക്ക് ശേഷം നാട്ടിലേക്ക് പോവാം എന്ന് തീര്‍ച്ചപ്പെടുത്തി. അവിടെ പൊതു ഐസോലെഷന് വാര്‍ഡുകളില് ഇരുന്നതിനു ശേഷം വീട്ടിലേക്കു പോകാം എന്ന് തീരുമാനിച്ചു. എന്നാല് പിന്നീട് പ്രധാനമന്ത്രി ഇരുപത്തൊന്നു ദിവസത്തേക്ക് രാജ്യം അടച്ചിടുകയാണെന്നും, ലക്ഷ്മണ രേഖ വരച്ച് ജനങ്ങള് നാടിന്റെ നന്മയെക്കരുതി വീട്ടില്‍ക്കൂടണമെന്നും പറഞ്ഞു. ഒരു എട്ടു മണിക്കാണ് പ്രഖ്യാപനം വന്നത്. അന്ന് പന്ത്രണ്ടുമണി മുതല് രാജ്യം വാതിലുകള് കൊട്ടിഅടച്ചു.\nമഹാമാരിയെ ചെറുക്കാന് സംസ്ഥാനങ്ങള് പലതും സജ്ജമയിരുന്നോ? രാജ്ദീപ് സര്‍ദേശായി കേരളത്തിന്റെ മുഖ്യമന്ത്രിയോട് സംസ്ഥാനം സജ്ജമാണോ എന്ന് ന്യൂസ് അവറില് ചോദിക്കുന്നതും, അദ്ദേഹം അക്കങ്ങള് നിരത്തി വിശദീകരിക്കുന്നതും കണ്ടു. അദ്ദേഹത്തിന്റെ ശബ്ദത്തില് അമിതാവേശം ഒട്ടും ഉണ്ടായിരുന്നില്ല. മഹാപ്രളയത്തില് ജനങ്ങളുടെ കൈപിടിച്ച അതേ സൗമ്യതയില് അദ്ദേഹം മറുപടി പറഞ്ഞു.\nഇരുപത്തൊന്നു ദിവസത്തെ പ്രഖ്യാപനം വന്നു കൊണ്ടിരിക്കുമ്പോള് ഞാന് അയാളെ ഇത് അറിയിച്ചു. നാട്ടിലേക്ക് പോകാമായിരുന്നു എന്ന മറുപടി സന്ദേശം മാത്രം അയാള് തിരിച്ചയച്ചു. അയാള് പറയാതെ പറഞ്ഞത് ഞാന് കേട്ടു.\nഇപ്പോള് ഓരോ ദിവസത്തെയും നിമിഷങ്ങള്‍ക്ക് മണിക്കൂറുകളുടെ ദൈര്‍ഘ്യം വന്നിരിക്കുന്നു. സാമൂഹിക വ്യാപനത്തിലേക്ക് രാജ്യം എത്താതിരിക്കാന് രാജ്യം മൊത്തമായും പിന്നെ സംസ്ഥാനവും എല്ലാ കരുതലും എടുക്കുന്നു. അതിനിടയിലും ചില സംസ്ഥാനങ്ങളില് കര്‍ഫ്യൂ ധിക്കരിച്ചുകൊണ്ടുള്ള വാര്‍ത്തകള് വരുന്നു. പിന്നീട് കശ്മീരില് നിന്നും ആദ്യത്തെ മരണ വാര്‍ത്ത വന്നു. മുംബൈയിലെ ചേരികളില് കൊറോണ സ്ഥിരീകരിച്ച വാര്‍ത്തകളും. അമേരിക്കയില് കൊറോണ ബാധിച്ചവരുടെ എണ്ണം അധികരിക്കുന്നു. ഇറ്റലിയില് കാര്യങ്ങള് നേരിയ തോതില് കരക്കടുക്കുമ്പോള്, ഇംഗ്ലണ്ടിലേയും സ്‌പെയിനിലെയും കാര്യങ്ങള് മോശമായി തന്നെ തുടരുന്നു.\nഇറ്റലിയിലെ മരണ നിരക്ക് കൂടുമ്പോഴും ജപ്പാന് അടക്കമുള്ള ഏഷ്യന് രാജ്യങ്ങളില് മെല്ലെ ആണ് രോഗം പടര്‍ന്നത്. നിമിഷങ്ങള്‍ക്കുള്ളില് രോഗവിവരങ്ങളും അതിന്റെ പ്രസരം കുറയുന്നതിന്റെ പ്രതീക്ഷയും അടുത്തടുത്തായി വരുന്നു.\nഅടഞ്ഞു പോയ വാതിലിനിപ്പുറത്ത്, മുറികള്‍ക്കുള്ളില് പുലര്‍ച്ചെയുടെ തണുപ്പും, ഉച്ചവെയിലിന്റെ ചൂടും, വൈകുന്നേരങ്ങളുടെ പത്രസമ്മേളനങ്ങളും കടന്നിറങ്ങുന്നു. മുറികളില്ലാത്ത ജനങ്ങള് അവരുടെ തലയില് ഭാണ്ഡക്കെട്ടുകളുമായി നഗരങ്ങള് താണ്ടി, വെയില് വകവെക്കാതെ ഗ്രാമങ്ങളിലേക്ക് തിരിച്ചു പോവുന്നു. അവരുടെ തോളില് കുഞ്ഞുങ്ങള് വാടിത്തളര്‍ന്നു കിടക്കുന്നു.\nഗ്രാമാതിര്‍ത്തി കടന്ന് അവര് ചെല്ലുമ്പോള് ഇന്ന് കേന്ദ്ര സര്‍ക്കാര് പ്രഖ്യാപിച്ച സൗജന്യ ഭക്ഷ്യധാന്യങ്ങള് അവരെ കാത്തിരിക്കുന്നുണ്ടാവാം. നഗരത്തിലെ മുറിയിലിരുന്നു കൊണ്ട് എന്റെ സുഹൃത്ത് അയാളുടെ കുഞ്ഞിന്റെ വാക്കുകള്‍ക്ക് കാതോര്‍ക്കുകയും.\nതുടര്‍ന്നുപോകുവാന് ജീവിതം ഒരു പുല്‍നാമ്പ് ഈ രാത്രിക്കപ്പുറം കരുതിവെയ്ക്കുക തന്നെ ചെയ്യും.\nഎഴുത്തുകാരി, പാലക്കാട് വിക്ടോറിയ കോളേജ് അധ്യാപിക\nCovid19 LockDown LockDownWritings